
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 984 

14 Ιουλίου 2005 


ΑΠΟΦΑΣΕΙ Σ 

Αριθμ. 5187 

Τροποποίηση Οργανισμού Εσωτερικής Υπηρεσίας Δημο¬ 
τικής Επιχείρησης Ύδρευσης Αποχέτευσης Δήμου 
Θήρας Ν. Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) τις διατάξεις του άρθρου 6 του ν. 2503/1997 «Διοίκη¬ 
ση, οργάνωση, στελέχωση της Περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις» 
ΦΕΚΑ-107. 

β) του άρθρου 12 του ν. 1188/1981 όπως έχει τροποποι¬ 
ηθεί με το άρθρο 26 παρ. 1 του ν. 1832/1989 (ΦΕΚ Α' 54) 
και συμπληρωθεί με την παρ. 6 του άρθρου 26 του 
ν. 2130/1993 (ΦΕΚ Α-62) και τροποποιήθηκε μετηνπαρ. 5 
του άρθρου 8 του ν. 2307/1995 (ΦΕΚ Α' 113). 

γ) του άρθρου 6 του ν. 2307/1995 ΦΕΚ Α' 113. 

δ) του άρθρου 7 του ν. 1069/1980 «Περί κινήτρων για την 
ίδρυση επιχ/σεων Ύδρευσης και Αποχέτευσης» ΦΕΚΑ-191. 

Το άρθρο 14 του ν. 2399/1996 «αύξηση μισθών συντά¬ 
ξεων, κ.λπ.» ΦΕΚΑ'90. 

2. Την υπ’ αριθμ. 2806/31.3.2000 απόφαση του Γενικού 
Γραμματέα της Περιφέρειας για τη συγχώνευση των 
ΚΕΥΑ των πρώην Κοινοτήτων Επισκοπής Γωνιάς Θήρας 
του Νομού Κυκλάδων σε ενιαία επιχείρηση ύδρευσης, 
αποχέτευσης και καθαριότητας με την επωνυμία «ΔΗΜΟ¬ 
ΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΚΑΙ ΚΑ¬ 
ΘΑΡΙΟΤΗΤΑΣ ΘΗΡΑΣ ΤΟΥ ΝΟΜΟΥ ΚΥΚΛΑΔΩΝ» (Φ.Ε.Κ. 
532/Β/11.4.2000). 

3. Την υπ’ αριθμ. 11349/29.9.2000 απόφαση του Γ ενικού 
Γ ραμματέα της Περιφέρειας για την έγκριση του Οργανι¬ 
σμού Εσωτερικής Υπηρεσίας της Δ.Ε.Υ.Α.Κ. Θήρας 
(Φ.Ε.Κ. 1300/Β/30.10.2000). 

4. Την υπ’ αριθμ. 9/2005 απόφαση του Διοικητικού Συμ¬ 
βουλίου της Επιχείρησης για τηντροποποίηση του Ο.Ε.Υ. 
τηςΔ.Ε.Υ.Α. Θήρας. 

5. Την υπ’ αριθμ. 107/2005 απόφαση του Δημοτικού 
Συμβουλίου Θήρας για την έγκριση της υπ’ αριθμ. 9/2005 
απόφασης του Διοικητικού Συμβουλίου της Επιχείρησης, 
αποφασίζουμε: 

Εγκρίνουμε την τροποποίηση του Ο.Ε.Υ. της Δ.Ε.Υ.Α. 
Θήρας όπως αυτός ισχύει σύμφωνα με την υπ’ αριθμ. 
11349/29.9.2000 απόφασή μας (Φ.Ε.Κ. 1300/Β/11.4.2000) 
ο οποίος διαμορφώνεται σε ενιαίο κείμενο ως ακολούθως: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΗΣ ΕΠΙΧΕΙΡΗΣΗΣ 
ΥΔΡΕΥΣΗΣ ΑΠΟΧΕΤΕΥΣΗΣ ΘΗΡΑΣ 
Άρθρο 1 

Περιεχόμενο Οργανισμού 

Με τον παρόντα Οργανισμό καθορίζεται η οργανωτική 
διάθρωση της Δημοτικής Επιχείρησης Ύδρευσης και 
Αποχέτευσης Θήρας, η οποία χάριν συντομίας θα αναφέ- 
ρεται εφεξής ωςΔ.Ε.Υ.Α.Θ., οι αρμοδιότητες των υπηρε¬ 
σιών της, οι θέσεις εργασίας, το ανώτατο όριο του αριθ¬ 
μού του προσωπικού της, τα θέματα μισθοδοσίας, ο τρό¬ 
πος πρόσληψης και απόλυσης καθώς και κάθε άλλο θέμα 
σχετικό με την υπηρεσιακή κατάσταση του προσωπικού. 

Άρθρο 2 

Διοικητικό Συμβούλιο 

1. Η Δ. Ε.ΥΑ.Θ. διοικείται από το Διοικητικό Συμβούλιο της, 
η σύνθεση καιοιαρμοδιότητέςτου οποίου ορίζονται από τις 
διατάξειςτου άρθρου 3του ν. 1069/1980 “Περί κινήτρων δια 
την ίδρυσιν Επιχειρήσεως Υδρεύσεως και Αποχετεύσεως”. 

2. Οι εργασίες της Δ.Ε.Υ.Α.Θ. πραγματοποιούνται από 
τον Γενικό Διευθυντή ο οποίος προσλαμβάνεται από το 
Διοικητικό Συμβούλιο και είναι υπόλογος σ’ αυτό για την 
εύρυθμη λειτουργία της. 

3. Οι ειδικότερες αρμοδιότητές του καθορίζονται από 
την σχετική νομοθεσία και τον Κανονισμό Διοίκησης και 
Διαχείρισης της Δ.Ε.Υ.Α.Θ. 

4. Κάτω από την άμεση εποπτεία και τον έλεγχο του Δ.Σ. 
βρίσκονται ο Γενικός Διευθυντής και οι υπηρεσίες της 
Δ.Ε.Υ.Α.Θ. όπως ορίζονται από το άρθρο 8 του παρόντος 
Οργανισμού. 

5. Οι διατάξεις του Οργανισμού συμπληρώνονται με από¬ 
φαση του Διοικητικού Συμβουλίου. Οι αρμοδιότητες των επι- 
μέρους διοικητικών ενοτήτων του Οργανογράμματος της 
Δ. Ε.Υ.Α. Ο. θεωρούνται ενδεικτικές και όχι αποκλειστικές του 
περιεχομένου εργασίας, και επομένως μπορεί να ανατίθεται 
γραπτώς από τον Γ ενικό Διευθυντή στο προσωπικό κάθε 
ενότητας καθήκοντα που δεν αναφέρονται με συγκεκριμένο 
τρόπο στην αντίστοιχη περιγραφή του περιεχομένου εργα¬ 
σίας της αλλά εντάσσονται στο ουσιαστικό περιεχόμενό της. 

6. Σε περίπτωση που η Δ.Ε.Υ.Α.Θ. αναλάβει και άλλες, 
κατά το νόμο, δραστηριότητες πέρα από αυτές που ανα- 
φέρονται στον παρόντα Οργανισμό, το Διοικητικό Συμ¬ 
βούλιο συμπληρώνειή και τροποποιεί, με τις απαραίτητες 

διοικητικές ενότητες και τις αντίστοιχες περιγραφές αρ¬ 
μοδιοτήτων τους, τον ισχύοντα Οργανισμό. Επίσης μπο¬ 
ρεί να μεταβάλλει τον ανώτατο αριθμό προσωπικού της. 
Για όλες τις παραπάνω μεταβολές, οι αποφάσεις του Δι¬ 
οικητικού Συμβουλίου της επιχείρησης στέλνονται για 
έγκριση στο Γ.Γ. της οικείας Περιφέρειας. 

7. Η θέσπιση από τον Οργανισμό συγκεκριμένων γραφεί¬ 
ων ως υποδιαιρέσεων ενός Τμήματος δεν υποχρεώνει την 
Δ.Ε.Υ.Α.Θ. να στελεχώνει με διαφορετικά άτομα τις υποδιαι¬ 
ρέσεις αυτές. Αντίστροφα, εάν αυτό κριθεί σκόπιμο, είναι δυ¬ 
νατή η παραπέρα κατάτμηση ενός Τμήματος σε περισσότε¬ 
ρα απότα αναφερόμενα στονπαρόντα Οργανισμό Γ ραφεία. 

Άρθρο 3 

Συγκρότηση Υπηρεσιών 

Η Δημοτική Επιχείρηση Ύδρευσης Αποχέτευσης Θήρας 
(Δ.Ε.Υ.Α.Θ.) συγκροτείται από τις παρακάτω Υπηρεσίες: 

- Διεύθυνση 

- Τεχνική Υπηρεσία 

- Οικονομική και Διοικητική Υπηρεσία 

Το επίπεδο Διοικητικής και Οργανωτικής διάβρωσης 
της Δ.Ε.Υ.Α.Θ. είναι: 

- Διεύθυνση 

- Υπηρεσία 

-Τμήμα 

- Γ ραφείο / Συνεργείο 

Οι αντίστοιχοι επικεφαλής των παραπάνω διοικητικών 
επιπέδων ονομάζονται: 

- Γ ενικός Διευθυντής 

- Διευθυντής Υπηρεσίας 

- Προϊστάμενος Τμήματος 

- Υπεύθυνος Γ ραφείου ή Συνεργείου 

Άρθρο 4 

Κάλυψη θέσεων Προϊστάμενων οργανικών μονάδων 

1. Ο Γενικός Διευθυντής προσλαμβάνεται με απόφαση 
του Δ.Σ. και προΐσταται όλων των υπηρεσιώντης Δ.Ε.Υ.Α.Θ. 

2. Οι Διευθυντές των Υπηρεσιών (Τεχνικών και Διοικητικών 
και Οικονομικών) προσλαμβάνονται με απόφαση του Δ.Σ. 

3. Οι Προϊστάμενοι των τμημάτων ορίζονται με απόφαση 
του Δ.Σ. ύστερα από σχετική εισήγηση του Γ ενικού Διευθυ¬ 
ντή. Οι υπεύθυνοι των γραφείων με απόφαση του Δ.Σ. μετά 
από εισήγηση των Διευθυντών της αντίστοιχης υπηρεσίας. 

Άρθρο 5 

Σχέσεις Υπηρεσιών 

Οι Υπηρεσίες της Επιχείρησης, τα τμήματα και τα γρα¬ 
φεία τους συνεργάζονται και αλληλοεξυπηρετούνται για 
τη επίτευξη των σκοπών της Δ.Ε.Υ.Α.Θ. 

Άρθρο 6 

Συμβούλιο Προγραμματισμού 

Το Συμβούλιο Προγραμματισμού της Δ.Ε.Υ.Α.Θ. αποτε¬ 
λεί συμβουλευτικό όργανο υποστήριξης του έργου της 
Διεύθυνσης και της Διοίκησης με τις ακόλουθες δραστη¬ 
ριότητες: 

1. Κατάρτιση και εισήγηση Προγραμμάτων Δράσης τα 
οποία είναι δυνατόν να περιλαμβάνουν: 

- Προγράμματα επενδύσεων 

- Προγράμματα λειτουργίας 

- Προγράμματα χρηματοδοτήσεων 

2. Παρακολούθηση της πορείας εφαρμογής των Προ¬ 
γραμμάτων Δράσης και τυχόν αναθεώρησής των. 


Η διαμόρφωση συγκεκριμένου προγράμματος δράσης 
και η σχετική εισήγηση στο Δ.Σ. ανήκει στις αρμοδιότητές 
του Γ ενικού Διευθυντή της Δ.Ε.Υ.Α.Θ. 

Στο Συμβούλιο Προγραμματισμού συμμετέχουν: 

- Ο Γ ενικός Διευθυντής 

- Ο Διευθυντής Διοικητικών και Οικονομικών Υπηρεσιών 

- Ο Διευθυντής Τεχνικών Υπηρεσιών 

και ανάλογα με το προς συζήτηση αντικείμενο, οι αρμό¬ 
διοι Προϊστάμενοι των τμημάτων. 

Επίσης παρίστανται δύο (2) μέλη του Δ.Σ. που ορίζονται 
από αυτό. 

Το Συμβούλιο Προγραμματισμού συγκαλείται το τελευ¬ 
ταία δεκαήμερο κάθε μηνάς μετά από πρόσκληση του Γ ε¬ 
νικού Διευθυντή. 

Άρθρο 7 

Εξωτερικοί Σύμβουλοι 

1. Η επιχείρηση μπορεί να χρησιμοποιεί, όταν το απα¬ 
σχολούμενο σ’ αυτή επιστημονικό και άλλο προσωπικό 
δεν έχει τις ειδικές γνώσεις, ύστερα από αιτιολογημένη 
απόφαση του Δ.Σ. της επιχείρησης, τις υπηρεσίες και άλ¬ 
λων εξωτερικών συμβουλών με ειδικές γνώσεις, όπως οι¬ 
κονομολόγων, τεχνικών, χημικών κ.λπ. 

2. Η Χρηματοδότηση των παραπάνω ειδικών συμβού¬ 
λων θα γίνεται πάντοτε με σύμβαση ανάθεσης έργου. Τα 
της αμοιβής τους θα καθορίζονται από το Δ.Σ. 

Άρθρο 8 

Οργανωτική Διάρθρωση Υπηρεσιών 

Οι Υπηρεσίες της Δ.Ε.Υ.Α.Θ. Διαρθρώνεται ως εξής: 

1. ΔΙΟΙΚΗΤΙΚΟ ΣΥΜΒΟΥΛΙΟ - Γραμματεία Διοίκησης 

1.1 Γενικός Διευθυντής 

1.2 Γραμματεία Διεύθυνσης - Θέματα προσωπικού 

1.3 Εξωτερικοί Συνεργάτες 

2. ΤΕΧΝΙΚΗ ΥΠΗΡΕΣΙΑ 

α) Γ ραφείο Διευθυντή Τεχνικής Υπηρεσίας 

β) Γ ραφείο Μελετών Επιβλέψεων Αρχείου και Χαρτο¬ 
γράφησης 

2.1 Τμήμα Εκτέλεσης Λειτουργίας και Συντήρησης έρ¬ 
γων Ύδρευσης - Αποχέτευσης 

2.1.1 Γραφείο Ύδρευσης 

2.1.2 Γ ραφείο Αποχέτευσης 

2.1.3 Γ ραφείο Κίνησης Υλικών Αποθήκης 

2.2 Τμήμα Ηλεκτρομηχανολογικού Εξοπλισμού 

2.2.1 Γραφείο Λειτουργίας Η/Μ Εξοπλισμού 

2.2.2 Γ ραφείο Κίνησης και Συντήρησης Οχημάτων 

2.3 Τμήμα Περιβάλλοντος 

2.3.1 Γ ραφείο υπηρεσίας Βιολογικών Καθαρισμών 

2.3.2 Γ ραφείο Ποιοτικού Ελέγχου και Αναλύσεων 

2.3.3 Γ ραφείο Επεξεργασίας Νερού 

3. ΟΙΚΟΝΟΜΙΚΗ ΚΑΙ ΔΙΟΙΚΗΤΙΚΗ ΥΠΗΡΕΣΙΑ 

3.1 Γραφείο Διευθυντή Ο.Δ.Υ. 

3.2 Γ ραφείο Προσωπικού και Διοικητικής Υποστήριξης 

3.3 Τμήμα Προμηθειών 

3.3.1 Γραφείο Λογιστικής Παρακολούθησης Έργων 
Αποθήκης και Προμηθειών 

3.3.2 Γ ραφείο Εξυπηρέτησης Προμηθευτών 

3.4 Τμήμα Καταναλωτών 

3.4.1 Γ ραφείο Εξυπηρέτησης Καταναλωτών 

3.4.2 Γ ραφείο Καταμετρητών 

3.5 Τμήμα Λογιστηρίου 

3.5.1 Γραφείο Ταμείου 

3.5.2 Γ ραφείο Λογιστικής Παρακολούθησης Εσόδων - 
Εξόδων, Προϋπολογισμού - Απολογισμού, Περιουσιακής 
Κατάσταση. 

Άρθρο 9 

Ειδικότητες - Προσόντα - Οργανικές Θέσεις 


ΕΙΔΙΚΟΤΗΤΑ 

ΠΡΟΣΟΝΤΑ 

ΟΡΓ/ΚΕΣ 

ΘΕΣΕΙΣ 

1. Γενικός 
Διευθυντής 

Π.Ε. 

- Τυπικά προσόντα: Πτυχίο ή δίπλωμα 

Α.Ε.Ι. της ημεδαπής ή αλλοδαπής Πολιτικού 
Μηχανικού, Μηχανολόγου 

Μηχανικού,Ηλεκτρολόγου Μηχανικού, 
Τοπογράφου, Χημικού Μηχανικού ή 
Οικονομολόγου ή Χημικού(αναγνωρισμένο 
από το ΔΙΚΑΤΣΑ), Γνώσεις Η/Υ. 

- Ειδικά προσόντα:α) Μεταπτυχιακές 
σπουδές στη διοίκηση επιχειρήσεων β) 

Γνώσεις στην υδραυλική ή χημική μηχανική γ) 
Γνώση Αγγλικής, ή Γαλλικής ή Γερμανικής 
Γλώσσας. δ)προϋπηρεσία 

1 . 

2. Διοικητικός 
Γραμματέας 
Τ.Ε. ή Δ.Ε. 

- Τυπικά προσόντα: Πτυχίο ή δίπλωμα 
διοίκησης επιχειρήσεων ή λογιστικής ή 
δημόσιας διοίκησης Τ.Ε.Ι. ή Κ.Α.Τ.Ε.Ε. ή 
απολυτήριο Λυκείου - Εξατάξιου Γυμνάσιου ή 
απολυτήριο τίτλο ενιαίου πολύ κλαδικού 
λυκείου - Τεχνικού επαγγελματικού λυκείου ή 
άλλος ισότιμος τίτλος σχολών της ημεδαπής ή 
της αλλοδαπής. 

- Ειδικά προσόντα: Ικανότητα χειρισμού 
ηλεκτρονικού υπολογιστή ή γραφομηχανής 
και γνώση ξένης γλώσσας. 

2. 

3. Οικονομολόγος 

Π.Ε. 

- Τυπικά προσόντα: Πτυχίο ή 
Δίπλωμα οικονομικών επιστημών ή 
διοίκησης επιχειρήσεων Α.Ε.Ι. της 
αλλοδαπής ή της ημεδαπής, 
γνώσεις ΗΛΓ 

- Ειδικά Προσόντα: α) 
Μεταπτυχιακές σπουδές σε θέματα 
οικονομικού σχεδιασμού ή 
διοίκησης επιχειρήσεων β) 
Προϋπηρεσία σε οικονομική 
υπηρεσία στο δημόσιο ή ιδιωτικό 
τομέα γ) Γνώση ξένης γλώσσας 

1 . 

4. Τοπογράφος 
Μηχανικός 

Π.Ε. ή Τ.Ε. 

-Τυπικά προσόντα: Πτυχίο ή 
δίπλωμα Α.Ε.Ι. της ημεδαπής ή της 
αλλοδαπής Τοπογράφου 

Μηχανικού. 

- Ειδικά προσόντα: α) Εμπειρία 
σε θέματα ύδρευσης, αποχέτευσης 
και σε τοπογραφικές εργασίες β) 

Γνώση ηλεκτρονικού υπολογιστή 
και ξένης γλώσσας. 

1 . 

5. Πολιτικός 

Μηχανικός 

Π.Ε. 

- Τυπικά προσόντα: Πτυχίο ή 
δίπλωμα Α.Ε.Ι. της ημεδαπής ή της 
αλλοδαπής Πολιτικού Μηχανικού. 

- Ειδικά προσόντα: Εμπειρία σε 
θέματα ύδρευσης και αποχέτευσης 
β) Γνώση ηλεκτρονικού υπολογιστή 
και ξένης Γλώσσας. 

3. 

6. Μηχανολόγος 
Ηλεκτρολόγος 

Π.Ε. 

- Τυπικά προσόντα: Πτυχίο ή 

δίπλωμα Α.Ε.Ι. της ημεδαπής ή της 
αλλοδαπής Μηχανολόγου 

Ηλεκτρολόγου. 

- Ειδικά προσόντα: α) Εμπειρία 

σε θέματα ύδρευσης και 

αποχέτευσης β) Γ νώση 

ηλεκτρονικού υπολογιστή και ξένης 
Γλώσσας. 

3. 

7. Μηχανολόγος 
Μηχανικός 

Π.Ε. 

- Τυπικά προσόντα: Πτυχίο ή 

δίπλωμα Α.Ε.Ι. της ημεδαπής ή της 
αλλοδαπής Μηχανολόγου 

Μηχανικού. 

- Ειδικά προσόντα: α) Εμπειρία 

σε θέματα ύδρευσης και 

αποχέτευσης β) Γνώση 

ηλεκτρονικού υπολογιστή και ξένης 
Γλώσσας. 

4. 

8. Χημικός ή Χημικός 
Μηχανικός 

Π.Ε. ήΤ.Ε. 

- Τυπικά προσόντα: Πτυχίο ή 
δίπλωμα Α.Ε.Ι. της ημεδαπής ή της 
αλλοδαπής Χημικού ή Χημικού 
Μηχανικού. 

- Ειδικά προσόντα: α) Εμπειρία 
σε θέματα ύδρευσης και 
επεξεργασίας λυμάτων και 
βιομηχανικών αποβλήτων β) Γνώση 
ηλεκτρονικού υπολογιστή και ξένης 
Γλώσσας. 

3. 

9. Τεχνολόγος 

Πολιτικός Μηχανικός 
Τ.Ε. 

- Τυπικά προσόντα: Πτυχίο ή 
δίπλωμα τεχνολόγων πολιτικών 
μηχανικών Τ.Ε.Ι. ή Κ.Α.Τ.Ε.Ε. ή 
ισότιμων σχολών της ημεδαπής ή 
της αλλοδαπής. 

- Ειδικά προσόντα: α) Εμπειρία 
σε κατασκευές ή επιβλέψεις 
δομικών ή υδραυλικών έργων, β) 
γνώση ηλεκτρονικού υπολογιστή 
και ξένης γλώσσας. 

2. 

10. Τεχνολόγος 

Ηλεκτρολόγος 

Μηχανικός 

Τ.Ε. 

- Τυπικά προσόντα: Πτυχίο ή 
δίπλωμα τεχνολόγου ηλεκτρολόγου 
Τ.Ε.Ι. ή Κ.Α.Τ.Ε.Ε. ή ισότιμων 
σχολών της ημεδαπής ή της 
αλλοδαπής. 

- Ειδικά προσόντα: α) Επαρκή 
εμπειρία στην άσκηση 
επαγγέλματος, β) Καλή γνώση 
Αγγλικής γ) Γνώση ηλεκτρονικού 
υπολογιστή. 

3. 

11. Τεχνολόγος 

Μηχανολόγος 

Μηχανικός 

Τ.Ε. 

- Τυπικά προσόντα: Πτυχίο ή 
δίπλωμα τεχνολόγου μηχανολόγου 
Τ.Ε.Ι. ή Κ.Α.Τ.Ε.Ε. ή ισότιμων 
σχολών της ημεδαπής ή της 
αλλοδαπής. 

- Ειδικά προσόντα: α)Επαρκή 
εμπειρία στην άσκηση 
επαγγέλματος, β) Καλή γνώση 
Αγγλικής, γ) Γνώση ηλεκτρονικού 
υπολογιστή. 

8. 

12. Λογιστής 

Διοικητικοί 

Τ.Ε. 

- Τυπικά προσόντα: Πτυχίο ή 
δίπλωμα διοίκησης επιχειρήσεων ή 
λογιστικής Τ.Ε.Ι. ή Κ.Α.Τ.Ε.Ε. ή 
ισότιμων σχολών της ημεδαπής ή 
της αλλοδαπής. 

- Ειδικά προσόντα: α) Επαρκή 
εμπειρία στην άσκηση 
επαγγέλματος β) Γνώση 
ηλεκτρονικού υπολογιστή. 

6. 

13. Διοικητικοί 
(Λογιστής Ταμίας 
Αποθηκάριος 
Καταμετρητής 
επόπτης) 

ΔΕ. 

- Τυπικά προσόντα:Απολυτήριος 
τίτλος ενιαίου πολυκλαδικού 
λυκείου, ή εξατάξιου Γυμνασίου ή 
απολυτήριο Λυκείου ή Τεχνικού 
επαγγελματικού Λυκείου ή άλλος 
ισότιμος τίτλος σχολών της 
ημεδαπής ή της αλλοδαπής. 

- Ειδικά προσόντα: α) Γνώση 
γραφομηχανής ή ηλεκτρονικού 
υπολογιστή, β) Εμπειρία στην 
αντίστοιχη ειδικότητα. 

12. 

14. Τεχνίτες 

Υδραυλικοί-Δομικών 

Έργων 

Δ.Ε. 


15. Ηλεκτροτεχνίτες 
Δ.Ε. 


16. Μηχανοτεχνίτες 
Τεχνίτης Οχημάτων 
Συντηρητές 
ΜΕΚ 

Εγκαταστάτες 

εργοδηγοί 

μηχανικοί 

Δ.Ε. 


17. Χειριστές 
Μηχανημάτων Έργων 
Δ.Ε. 


- Τυπικά προσόντα:Απολυτήριος 
τίτλος ενιαίου Λυκείου πολυκλαδι- 
κού λυκείου ή τεχνικό επαγγελματι¬ 
κού λυκείου ή τεχνικής επαγγελμα¬ 
τικής σχολής δευτεροβάθμιας 
εκπαίδευσης ή κατώτερης σχολής ή 
σχολής Ο.Α.Ε.Δ. ή άλλος ισότιμος 
τίτλος σχολών της ημεδαπής ή της 
αλλοδαπής ή έλλειψη αυτών δετή 
τουλάχιστον εμπειρία με άδεια 
ασκήσεως επαγγέλματος. 

- Ειδικά προσόντα: α) Εμπειρία 
σε θέματα του αντικειμένου τους β) 
Άδεια οδήγησης αυτοκινήτου, 
ερασιτεχνικού. 


- Τυπικά προσόντα: α) Απολυτή¬ 
ριος τίτλος ενιαίου πολυκλαδικού 
λυκείου, ή τεχνικού επαγγελματικού 
λυκείου ή τεχνικής επαγγελματικής 
σχολής δευτεροβάθμιας εκπαίδευ- 
σ Πζ Π σχολής Ο.Α.Ε.Δ. ή άλλος ισό¬ 
τιμος τίτλος σχολών της ημεδαπής 

ή της αλλοδαπής β) Άδεια Γ’ κατη¬ 
γορίας εγκαταστάτη ή συντηρητή. 

- Ειδικά προσόντα: Εμπειρία στην 
άσκηση επαγγέλματος. 


- Τυπικά προσόντα: α) Απολυτή¬ 
ριος τίτλος ενιαίου πολυκλαδικού 
λυκείου, ή τεχνικού επαγγελματικού 
λυκείου ή τεχνικής επαγγελματικής 
σχολής δευτεροβάθμιας εκπαίδευ¬ 
σή ή σχολής Ο.Α.Ε.Δ. ή άλλος 
ισότιμος τίτλος σχολών της ημεδα- 
π ήζ Π τ Πζ αλλοδαπής β) Άδεια 
άσκησης επαγγέλματος. 

- Ειδικά προσόντα: Εμπειρία στην 
άσκηση επαγγέλματος. 


- Τυπικά προσόντα: α) Απολυτή¬ 
ριος τίτλος ενιαίου πολυκλαδικού 
λυκείου, ή τεχνικού επαγγελματικού 
λυκείου ή τεχνικής επαγγελματικής 
σχολής δευτεροβάθμιας 
εκπαίδευσης. Ελλείψει αυτών 
σχολής Ο.Α.Ε.Δ. ή κατωτέρας 
σχολής μηχανοτεχνίτη ή τριταξίου 
γυμνασίου ή άλλος ισότιμος τίτλος 
σχολών της ημεδαπής ή της 
αλλοδαπής β) Άδεια ασκήσεως 
επαγγέλματος. 

- Ειδικά προσόντα: Εμπειρία στην 
άσκηση επαγγέλματος. 

18. Βοηθοί Χειριστές 
Μηχανημάτων Έργων 
Δ.Ε. 

- Τυπικά προσόντα: Απολυτήριος 
τίτλος ενιαίου πολυκλαδικού 
λυκείου, ή τεχνικού επαγγελματικού 
λυκείου ή τεχνικής επαγγελματικής 
σχολής δευτεροβάθμιας 
εκπαίδευσης. Ελλείψει αυτών 
σχολής Ο.Α.Ε.Δ. ή κατωτέρας 
σχολής μηχανοτεχνίτη ή τριτάξιου 
γυμνασίου ή άλλος ισότιμος τίτλος 
σχολών της ημεδαπής ή της 
αλλοδαπής. 

- Ειδικά προσόντα: Εμπειρία στην 
άσκηση επαγγέλματος. 

2. 

19. Οδηγοί 

Αυτοκινήτων 

Δ.Ε. 

- Τυπικά προσόντα: α) 
Απολυτήριος τίτλος ενιαίου 
πολυκλαδικού λυκείου, ή τεχνικού 
επαγγελματικού λυκείου ή τεχνικής 
επαγγελματικής σχολής 
δευτεροβάθμιας εκπαίδευσης. 
Ελλείψει αυτών σχολής Ο.Α.Ε.Δ. ή 
κατωτέρας σχολής μηχανοτεχνίτη ή 
τριταξίου γυμνασίου ή άλλος 
ισότιμος τίτλος σχολών της 
ημεδαπής ή της αλλοδαπής β) 

Άδεια ικανότητας οδηγού 
αντίστοιχης κατηγορίας οχήματος. 

- Ειδικά προσόντα: Εμπειρία στην 
άσκηση επαγγέλματος. 

2. 

20. Κλητήρας Γενικών 
Καθηκόντων 

Υ.Ε. ή Δ.Ε. 

- Τυπικά προσόντα: Απολυτήριο 
δημοτικού σχολείου ή τριταξίου 
γυμνασίου ή κατώτερης τεχνικής 
σχολής ή απολυτήριο λυκείου ή 
εξαταξίου γυμνάσιου ή απολυτήριος 
τίτλος ενιαίου πολυκλαδικού 
λυκείου ή τεχνικού επαγγελματικού 
λυκείου ή άλλος ισότιμος τίτλος 
σχολών της ημεδαπής ή της 
αλλοδαπής. 

- Ειδικά προσόντα: Εμπειρία στην 
άσκηση επαγγέλματος. 

1 . 

21. Φύλακες 

Υ.Ε. 

- Τυπικά προσόντα: Απολυτήριο 
δημοτικού σχολείου ή τριταξίου 
γυμνασίου ή κατώτερης τεχνικής 
σχολής. 

- Ειδικά προσόντα: Εμπειρία στην 
άσκηση επαγγέλματος. 

4. 

22. Εργοδηγοί 

Δ.Ε. 

- Τυπικά προσόντα:Απολυτήριος 
τίτλος ενιαίου λυκείου, 
πολυκλαδικού λυκείου ή τεχνικού 
επαγγελματικού λυκείου ή τεχνικής 
επαγγελματικής σχολής 
δευτεροβάθμιας εκπαίδευσης ή 
κατώτερης σχολής ή σχολής 

Ο.Α.Ε.Δ. ή άλλος ισότιμος τίτλος 
σχολών της ημεδαπής ή της 
αλλοδαπής ή έλλειψη αυτών δετή 
τουλάχιστον εμπειρία. 

- Ειδικά προσόντα: α) Εμπειρία 
σε θέματα του αντικειμένου τους β) 
Άδεια οδήγησης αυτοκινήτου, 
ερασιτεχνικού. 

2. 

23. Βοηθοί Υδραυλικοί 
Συντηρητές Δομικών 
Έργων 

Ηλεκτροτεχνίτες και 
γενικών καθηκόντων 
Υ.Ε. ή Δ.Ε. 

- Τυπικά προσόντα: Απολυτήριο 
δημοτικού σχολείου ή τριταξίου 
γυμνασίου ή κατώτερης τεχνικής 
σχολής ή απολυτήριος τίτλος 
ενιαίου πολυκλαδικού λυκείου ή 
τεχνικού επαγγελματικού λυκείου ή 
τεχνικής επαγγελματικής σχολής 
δευτεροβάθμιας εκπαίδευσης ή 
σχολής Ο.Α.Ε.Δ. ή άλλος ισότιμος 
τίτλος σχολών της ημεδαπής ή της 
αλλοδαπής. 

-Ειδικά προσόντα: Εμπειρία στην 
ανάλογη ειδικότητα. 

25. 


Άρθρο 10 

Κατανομή των Οργανικών Θέσεων 



Υπηρεσίες - Τμήματα - Ειδικότητες 








1.1 

Γραμματεία Δ.Σ. 

1 

ΤΕ. ή Δ.Ε. 

1.2 

Γενικός Διευθυντής 

1 

Π.Ε. 

1.3 

Γραμματεία Διευθυντή 

1 

Δ.Ε. 

1 ΔΙΕΥΘ 

2ΤΕΧΝΙ 

ΥΝΣΗ 

ΚΗ ΥΠΗΡΕΣΙΑ 

1 

Γραφείο Διευθυντή 




α)Διευθυντής Μηχανολόγος ή Ηλεκτρολόγος ή 
Χημικός ή Πολιτικός Μηχανικός 

1 

Π.Ε. 

2 

Γραφείο Μελετών Επιβλέψεων και 
Χαρτογράφησης 




α) Πολιτικός Μηχανικός 

1 

■■ΜίΜίΜΙ 


β) Μηχανολόγος Μηχανικός 

1 

■ιΜίΜίΜ 


γ) Τοπογράφος Μηχανικός 

1 

Π.Ε.ήΤ.Ε. 


δ) Τεχνολόγος Ηλεκτρολόγος 

1 

Τ.Ε. 

2.1 

Τμήμα Εκτέλεσης και Συντήρησης Έργων Υ.Α. 




α) Τμηματάρχης - Πολιτικός Μηχανικός ή 
Μηχανολόγος Μηχανικός. 

1 


2.1.1 





α) Μηχανολόγος Μηχανικός 

1 

ΤΈ. 


β) Τεχνίτες Υδραυλικοί 


Δ.Ε. 


γ) Τεχνίτης Δομικών Έργων 

2 

ΔΈ. 


δ) Εργοδηγός 

1 

Δ.Ε. 


ε) Βοηθοί Υδραυλικού 

3 

ΥΈ. 


ζ) Βοηθοί Δομικών Έργων 

3 

ΥΈ. 


η) Γενικών καθηκόντων 

2 

ΥΈ. 

2.1.2 

Γραφείο Λειτουργίας και Συντήρησης 
Αποχέτευσης 




α) Μηχανολόγος Μηχανικός 

1 

ΤΈ. 


β) Τεχνίτες Υδραυλικοί 

3 

Δ.Ε. 


γ) Χειριστές Μηχανημάτων Έργων 

2 

Δ.Ε. 


δ) Τεχνίτες Δομικών Έργων 

1 

Δ.Ε. 


ε) Εργοδηγός 

1 

Δ.Ε. 


ζ) Βοηθοί Υδραυλικού 

3 

ΥΈ. 


η) Βοηθοί Χειριστές Μηχανημάτων Έργων 

2 

Δ.Ε. 


θ) Βοηθός Δομικών Έργων 

2 

ΥΈ. 


η) Γενικών καθηκόντων 

2 

ΥΈ. 

2.1.3 

Γραφείο Κίνησης Υλικών Αποθήκης 




α) Διοικητικός - Αποθηκάριος 

1 

Δ.Ε. 


β) Βοηθός Αποθηκάριος (κλητήρας) 

1 

ΥΈ. 

2.2 

Τμήμα Ηλεκτρολογικού Εξοπλισμού 




Τμηματάρχης Ηλεκτρολόγος - Μηχανικός 

1 

Π.Ε.ήΤ.Ε. 

2.2.1 

Γραφείο Λειτουργίας - Συντήρησης και 
Αντλιοστασίων 




Ι^ΙίΜ^ΛΜ.ω.^Ι^Μ^ΛΙ.Μ.Ι ... 1 

1 

ΤΈ. 



4 

Δ.Ε. 



2 

Δ.Ε. 

2.2.2 





α) Υπεύθυνος Γραφείου Κίνησης 

1 

Δ.Ε. 



1 

Δ.Ε. 


γ) Βοηθός Τεχνίτη 

1 

Δ.Ε. 


δ) Οδηγοί Οχημάτων 

2 

Δ.Ε. 

2.3 

.. 





1 

ΠΈ. 

2.3.1 

Γραφείο υπηρεσίας Βιολογικών Καθαρισμών 




α) Υπεύθυνος(Χειρισμού και Η/Μ συντήρησης) - 
Μηχανολόγος Μηχανικός 

Η 

ΤΈ. 


β) Συντηρητές Μ ΕΚ ή εγκαταστάτες Εργοδηγοί 
Μηχανικοί. 


Δ.Ε. 



4 

ΥΈ. 


κ^εβ^^βμμ···η 

4 

ΥΈ. 

2.3.2 

Γραφείο Ποιοτικού Ελέγχου και Αναλύσεων 
(χημείο)- Επεξεργασίας Νερού 




α) Χημικός 

1 

ΠΈ. 


β) Υπεύθυνος(Χειρισμού και Η/Μ συντήρησης )- 
Μηχανολόγος Μηχανικός 

1 

ΤΈ. 


γ) Συντηρητής 

1 

Δ.Ε. 

3 ΟΙΚΟΝ 

ΙΟΜΙΚΗ ΚΑΙ ΔΙΟΙΚΗΤΙΚΗ ΥΠΗΡΕΣΙΑ 


Γραφείο Διευθυντή 




α) Διευθυντής οικονομολόγος 

1 

ΠΈ. 

3.1 

Γραφείο Προσωπικού Μισθοδοσίας 
Εκπαίδευσης και διοικητικής υποστήριξης 




α) Διοικητικός 

2 

Τ.Ε. ή Δ.Ε. 

3.2 

Τμήμα Προμηθειών 



3.2.1 

Γραφείο Λογιστικής Παρακολούθησης 

Έργων, Αποθήκης και Προμηθειών 




α) Διοικητικός 

1 

Τ.Ε. ή ΔΈ. 

3.2.2 

Γραφείο Εξυπηρέτησης Προμηθευτών 




α) Διοικητικός 

2 

Τ.Ε. ή Δ.Ε. 

3.3 

Τμήμα Καταναλωτών 



3.3.1 

Γ ραφείο Εξυπηρέτησης Καταναλωτών 




α) Υπεύθυνος Γραφείου 

1 

Δ.Ε. 

3.3.2 

Γραφείο Καταμετρητών και Έκδοσης 
Λογαριασμών 




α) Καταμετρητές 

2 

Δ.Ε. 

3.4 

Τμήμα Λογιστηρίου έσοδα - Έξοδα 



3.4.1 

Γραφείο Ταμείου 




α) Ταμίες 

2 

Δ.Ε. 


3.4.2 

Γραφείο Λογιστικής Παρακολούθησης 
Εσόδων - εξόδων - προϋπολογισμού - 
απολογισμού - περιουσιακής κατάστασης. 




α) Υπεύθυνος Γραφείου 

1 

Τ.Ε. 


β) Διοικητικοί 

2 

Δ.Ε. 






Άρθρο 11 

Αρμοδιότητες Γενικού Διευθυντή 

Οι αρμοδιότητες, τα καθήκοντα και τα δικαιώματα του 
Γενικού Διευθυντή καθορίζονται όπως προβλέπουν κάθε 
φορά οι ισχύουσες διατάξεις νόμων και οι κανονισμοί της 
Δ.Ε.Υ.Α.Θ. 

Ειδικότερα ο Γ ενικός Διευθυντής: 

Πρόίσταται γενικά των υπηρεσιών της Δ.Ε.Υ.Α.Θ., εξα¬ 
σφαλίζει την ομαλή λειτουργία της και φροντίζει: 

Α. Για την εκπλήρωση του σκοπού για τον οποίο συστά- 
θηκε η επιχείρηση. 

Β. Γ ια την κατάρτιση του ετήσιου προγράμματος κατα¬ 
σκευής, επέκτασης και συντήρησης δικτύων ύδρευσης, 
αποχέτευσης και των συναφών με αυτά εγκαταστάσεων. 

Γ. Γ ια την κατάρτιση του ετήσιου προγράμματος επεν¬ 
δύσεων για το επόμενο οικονομικό έτος, καθώς και τα 
επόμενα τέσσερα (4) οικονομικά έτη, υποδεικνύοντας τις 
πήγες χρηματοδότησης. Το πρόγραμμα επενδύσεων κα¬ 
ταρτίζεται με τη βοήθεια των αρμόδιων Τεχνικών και Οι¬ 
κονομικών Υπηρεσιών. 

Δ. Τα υπό στοιχεία Β και Γ προγράμματα πρέπει να υπο¬ 
βάλλονται προς έγκριση από το Δ.Σ. δύο μήνες τουλάχι¬ 
στον πριν από την έναρξη της περιόδου που αφορούν. 

Ε. Για την κατάρτιση από το οικονομικό τμήμα του ετή¬ 
σιου απολογισμού και της έκθεσης πεπραγμένων της επι¬ 
χείρησης μέσα σε τρεις μήνες από τη λήξη του έτους. 

Στ. Γ ια την κατάρτιση των αναγκαίων αναμορφώσεων 
και τροποποιήσεων στα προγράμματα κατασκευής έρ¬ 
γων και στον ετήσιο προϋπολογισμό εσόδων -εξόδων με 
την βοήθεια των αρμόδιων Υπηρεσιών της Επιχείρησης 


δύο τουλάχιστον μήνες πριν την έναρξη του επόμενου οι¬ 
κονομικού έτους. 

Ζ. Γ ια τον έγκαιρο προγραμματισμό από τις διάφορες 
υπηρεσίες των παραγγελιών όλων των αναγκαίων υλικών 
λειτουργίας των εγκαταστάσεων και εκτέλεσης των δια¬ 
φόρων έργων, όπως και για την ποιότητα και τις τιμές αυ¬ 
τών, σύμφωνα με τις αποφάσεις και εντολές του ίδιου και 
του Δ.Σ. 

Η. Γιατην υπεύθυνη εκτέλεση των αποφάσεωντου Δ.Σ., 
ο Γενικός Διευθυντής ελέγχει την καθημερινή εργασία 
της επιχείρησης, ασκεί την εποπτεία επί της διεξαγωγής 
των εργασιών κάθε υπηρεσίας έχοντας τη διοίκηση του 
προσωπικού της και εισηγείται στο Δ.Σ.: 

α) Την ανάθεση μελετών εκτέλεσης έργων και προμη¬ 
θειών και του τρόπου εκτέλεσης αυτών σύμφωνα με τις 
ισχύουσες διατάξεις. 

β) Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην επιχείρηση. 

γ) Την έγερση αγωγών, την άσκηση ένδικων μέσων ή την 
παραίτηση απ’ αυτά και την επιδίωξη συμβιβασμού, 
δ) Τη σύναψη δανείων. 

ε) Τη συμμετοχή φυσικών ή νομικών προσώπων ή οργα¬ 
νισμών Τοπικής Αυτοδιοίκησης ή επιχειρήσεων κοινής 
ωφελείας στη δαπάνη κατασκευής έργων, τα οποία επι¬ 
θυμεί να κατασκευάσει η επιχείρηση, κατά προτεραιότη¬ 
τα, όπως και τους όρους συμμετοχής. 

στ) Την λήψη των κατάλληλων μέτρων για την ασφάλεια 
των εργαζομένων της Επιχείρησης, όπως και για την τήρη¬ 
ση των διατάξεωντης εργατική νομοθεσίας. Οι αρμόδιοι κα¬ 
τά περίπτωση προϊστάμενοι είναι υποχρεωμένοι να θέτουν 
αμελλητί υπόψη του Γ ενικού Διευθυντή τέτοια ζητήματα. 

ζ) Όλα τα προς συζήτηση θέματα. 

Θ. Ο Γενικός Διευθυντής της Επιχείρησης αποφασίζει: 
α) Για την εκτέλεση συνηθισμένης φύσης έργων ή προ¬ 
μηθειών και ανάληψης υποχρεώσεων, εφόσον η συνολική 
δαπάνη δεν υπερβαίνει το ποσό των έξι χιλιάδων ευρώ 
(6.000).Το όριο τούτο επιτρέπεται να αυξομειώνεται με 
απόφαση του Δ.Σ., σε συνδυασμό πάντοτε με τη κείμενη 
νομοθεσία. 

β) Για την τοποθέτηση του προσωπικού στις προβλεπό- 
μενες από την επιχείρηση θέσεις. 

γ) Γ ια την χορήγηση αδειών στο προσωπικό της Επιχεί¬ 
ρησης κατόπιν των εισηγήσεων των αρμόδιων κατά περί¬ 
πτωση προϊστάμενων και αποφάσεων του Δ.Σ. 

I. Ο Γενικός Διευθυντής της Επιχείρησης: 
α) Θεωρεί και υπογράφει τις μελέτες επέκτασης και συ¬ 
μπλήρωσης των εγκαταστάσεων, τους όρους των διακη¬ 
ρύξεων της προμήθειας των υλικών. 

β) Θεωρεί και υπογράφει εντάλματα πληρωμών και τις 
ημερήσιες ταμειακές καταστάσεις της Επιχείρησης, την 
οποία αρμοδιότητα μπορεί να εκχωρήσει για ορισμένο ή αό¬ 
ριστο μέχρι ανάκλησης χρόνο και κατόπιν έγκρισης του Δ.Σ. 
στον Διευθυντή Διοικητικών και Οικονομικών Υπηρεσιών. 

γ) Θεωρεί τα διάφορα τιμολόγια προμήθειας εργαλεί¬ 
ων, υλικών κ.λ.π. πριν από την έκδοση των ενταλμάτων 
πληρωμής, αφού προηγουμένως ζητήσει από τις αρμό¬ 
διες κατά περίπτωση υπηρεσίες να βεβαιώσουν ότι παρα- 
λήφθηκαν τα αναγραφόμενα στα τιμολόγια υλικά ή υπη¬ 
ρεσίες και ότι η ποιότητα, οι τιμές μονάδας και οι άλλοι 
όροι της προμήθειας είναι σύμφωνοι με την παραγγελία, 
τη σύμβαση ή το ιδιωτικό συμφωνητικό. 

δ) Υπογράφει όλα τα έγγραφα υπηρεσιακού χαρακτή¬ 
ρα. Τα έγγραφα ανάληψης υποχρεώσεων υπογράφονται 
από το Γ ενικό Διευθυντή μόνο εφόσον έχει εξουσιοδοτη¬ 
θεί από το Δ.Σ. και πάντοτε μέσα στο πλαίσιο αυτής της 
εξουσιοδότησης. 

ε) Έχει επίσης όλες τις άλλες αρμοδιότητες και εξου¬ 
σίες που ορίζονται από τη διέπουσα τη Δ.Ε.Υ.Α.Θ. νομο¬ 
θεσία, τον εσωτερικό κανονισμό αυτής και αυτές που εκ¬ 
χωρεί σε αυτόν το Δ.Σ. ή ο Πρόεδρος του Δ.Σ. 

Κ. Ο Γενικός Διευθυντής της Επιχείρησης καλεί υπο¬ 
χρεωτικά τουλάχιστον μια φορά τις πρώτες μέρες κάθε 
μήνα αλλά και όσες φορές κρίνει σκόπιμο, τους Διευθυ¬ 
ντές Τεχνικών Υπηρεσιών και Διοικητικών - Οικονομικών 
Υπηρεσιών, των οποίων πρόί'σταται, προκειμένου να ενη¬ 
μερωθεί για την πορεία των εργασιών, να συντονίσει τις 
εργασίες, να επιλύσει τυχόν διοικητικά ή τεχνικά προβλή¬ 
ματα και να ενημερώσει αυτούς για τη μελλοντική πορεία 
της επιχείρησης. 

Λ. Ο Γ ενικός Διευθυντής μέχρι την πλήρωση των θέσε¬ 
ων των Διευθυντών των Υπηρεσιών και για τη μέχρι τότε 
εύρυθμη λειτουργία της Δ.Ε.Υ.Α.Θ., αποφασίζει αυτός 
μόνο για κάθε σχετικό θέμα. Το αυτό ισχύει για τις περι¬ 
πτώσεις απουσίας, κωλύματος ή με οποιοδήποτε τρόπο 
έκπτωσης των Διευθυντών των Υπηρεσιών. 

Μ. Το Γενικό Διευθυντή όταν απουσιάζει ή κωλύεται 
αναπληρώνει ο κατά βαθμό ανώτερος και επί ισόβαθμων 
ο αρχαιότερος των υπευθύνων της Επιχείρησης οριζόμε¬ 
νος υπάλληλος με απόφαση του διοικητικού συμβουλίου 
της Επιχείρησης σύμφωνα με τα οριζόμενα στην παρά- 
γραφο7του άρθρου 6του ν. 1069/1980. 

1.1 Αρμοδιότητες Γ ραφείου Διοίκησης 
Το γραφείο αυτό πλαισιώνεται από την γραμματεία Δι¬ 
οίκησης και τους εξωτερικούς συνεργάτες, που τελούν 


υπό την άμεση εποπτεία του Δ.Σ. και του Προέδρου της 
Δ.Ε.Υ.Α.Θ. 

1.2 Γραμματεία Διοίκησης (Προέδρου και Δ.Σ.). 

Είναι όργανο παραλαβής εγγράφων και αναφορών 
προς τη διοίκηση από υπηρεσία ή τρίτους, υπάγεται 
απευθείας στον Πρόεδρο και αποτελεί συνδετικό κρίκο 
μεταξύ των οργάνων της Διοίκησης με τις υπηρεσίες και 
τρίτους. 

- Επεξεργάζεται τα θέματα του Δ.Σ. και εισηγείται στον 
Πρόεδρο του Δ.Σ. την κατάρτιση της ημερήσιας διάταξης 
του Δ.Σ. σε συνεργασία με τον Γ ενικό Διευθυντή. 

- Μεριμνά για για την κοινοποίηση των αποφάσεων του 
Δ.Σ. προς τις υπηρεσίες ή τρίτους. 

- Μεριμνά για τις δημοσιεύσεις των αποφάσεων σε ΦΕΚ 
όταν αυτό απαιτείται. 

- Μεριμνά για τον ορισμό από το Δ.Σ. θεμάτων αναπλή- 
ρωσης μελών που κωλύονται ή απουσιάζουν. 

- Τηρεί αρχείο πρακτικώντου Δ.Σ. με τρόπο που να δια¬ 
σφαλίζεται η νομιμότητα και εγκυρότητάτου. 

- Μεριμνά για τη λήψη από το Δ.Σ. απόφασης για τη σύ¬ 
γκληση τακτικής ή έκτακτης συνεδρίασης και γνωστοποι¬ 
εί τις αποφάσεις του Δ.Σ. στην εποπτεύουσα αρχή όπως 
ο νόμος απαιτεί σε συνεργασία με το πρωτόκολλο. 

- Τηρεί αρχείο αποφάσεων των οργάνων της Διοίκησης 
και διεξάγει την αλληλογραφία του Προέδρου καιτουΔ.Σ. 

- Κοινοποιεί σε άλατα μέλη του Δ.Σ. κυρωμένα έγγραφα 
της πρόσκλησης της συνεδρίασης με πλήρη φάκελο που 
περιέχει τα προς συζήτηση θέματα και μεριμνά για την 
υπογραφή των πρακτικών και αποφάσεων από τον Πρόε¬ 
δρο και το Δ.Σ. 

- Παρακολουθεί την εκτέλεση των αποφάσεων των ορ¬ 
γάνων της Διοίκησης και του Δ.Σ. 

- Έχει την ευθύνη ενημέρωσης των οργάνων του Δ.Σ. 

- Καθορίζει τις δημόσιες επαφές των οργάνων της Διοί¬ 
κησης. 

- Τηρεί εμπιστευτικό πρωτόκολλο και διακινεί αυτό. 

- Τελεί χρέη γραμματέως του Δ.Σ.της Επιχείρησης. 

- Κριτήριο επιλογής είναι η άριστη γνώση του αντικειμέ¬ 
νου, το γενικότερο επίπεδο μόρφωσης και η επάρκεια κα¬ 
τάρτισης και πείρας του εργαζόμενου. Η επιλογή διενερ- 
γείται απότον Πρόεδροτου Δ.Σ. Το άτομο μπορεί να ανή¬ 
κει στο μόνιμο προσωπικό της Επιχείρησης, που διατηρεί 
όμως και μετά τη μετακίνησή του την οργανική του θέση 
στην οποία επανέρχεται με τις αρμοδιότητες που είχε, με 
τη λήξη της θητείας του Προέδρου που έκανε την επιλο¬ 
γή. Επίσης το προσωπικό αυτό μπορεί να προσλαμβάνε¬ 
ται με ειδική σύμβαση ως μετακλητός υπάλληλος (εδάφιο 
ε, άρθρο 3 πράξη 55/11.11.1998 Υπουργείο Εσωτερικών 
περί εξαίρεσης από την αναστολή των προσλήψεων) με 
χρόνο διάρκειας όχι μεγαλύτερη από την θητεία του Προ¬ 
έδρου που διενέργησε την πρόσληψη. 

1.3. Εξωτερικοί Συνεργάτες. 

Με αιτιολογημένη απόφαση του Διοικητικού Συμβουλί¬ 
ου της μπορεί η Επιχείρηση να χρησιμοποιεί τις υπηρε¬ 
σίες εξωτερικών συμβούλων με ειδικές γνώσεις, όπως 
Νομικού Συμβούλου, Οικονομολόγου, Τεχνικού, Χημικού, 
Προγραμματιστή, Δημοσίων σχέσεων κ.λπ. όταν το απα¬ 
σχολούμενο από αυτή επιστημονικό και άλλο προσωπικό 
δεν έχει τις ειδικές αυτές γνώσεις. 

Η χρησιμοποίηση τέτοιων ειδικών συμβούλων θα γίνεται 
πάντοτε με σύμβαση ανάθεσης έργου από την Δ.Ε.Υ.Α.Θ. 
στην οποία θα περιγράφονται και οι αρμοδιότητές τους. 

Οι εξωτερικοί συνεργάτες θα ενεργούν ανάλογα με τις 
εντολές του Προέδρου και του Διοικητικού Συμβουλίου. 

1.4 Γραμματεία Διεύθυνσης (Γενικού Διευθυντή, Διευ¬ 
θυντών Υπηρεσιών, Προϊσταμένων Τμημάτων) 

Παρέχει τη γραμματειακή υποστήριξη Διευθυντή κάθε 
Υπηρεσίας. Ειδικότερα είναι υπεύθυνο για την: 

- Παραλαβή εισερχόμενων από το γεν. Πρωτόκολλο, 
Διεκπεραίωσης και Αρχείου για τη Διεύθυνση. 

- Απόδοση των εξερχόμενων έγγραφων των τμημάτων 
της Διεύθυνσης στο γραφείο γενικού πρωτοκόλλου διεκ¬ 
περαίωσης και αρχείου. 

- Καταχώρηση της εισερχόμενης και εξερχόμενης αλ¬ 
ληλογραφίας των τμημάτων της Διεύθυνσης. 

- Ευχέρεια παρακολούθησης του πρωτοκόλλου της 
Επιχείρησης. 

- Διανομή των πρωτοκολλημένων έγγραφων στους αρ¬ 
μόδιους προϊστάμενους της Επιχείρησης. 

- Γραμματειακή υποστήριξη της Δ/νσης. 

- Αποστολή και λήψη φαξ. 

- Μεριμνά για την υποβολή προτάσεων - θεμάτων των 
τμημάτων -Δ/νσης στο Δ.Σ. και προώθηση στο γραφείο 
Γραμματείας Διοίκησης για την κατάρτιση της ημερήσιας 
διάταξης. 

Άρθρο 12 

Αρμοδιότητες Τεχνικής Υπηρεσίας 

Α. Αρμοδιότητες Διευθυντή Τεχνικής Υπηρεσίας 

1. Είναι Διευθυντής σε όλα τα τμήματα της Τεχνικής 
Υπηρεσίας. Συντονίζει τις εργασίες τους, σε συνεργασία 
με τους Προϊσταμένους των τμημάτων και παρακολουθεί 
τη λειτουργία τους. 

2. Διοικεί, παρακολουθεί, ελέγχει εποπτεύει την εκπό¬ 
νηση των μελετών και την εκτέλεση των έργων της 
Δ.Ε.Υ.Α.Θ. και είναι προσωπικά υπεύθυνος και υπόλογος 
στο Γ ενικό Διευθυντή για κάθε ανωμαλία που έχει σχέση 
με την εκτέλεση των έργων, την έγκαιρη προμήθεια υλι¬ 
κών, την διακίνηση των υλικών της αποθήκης, την επι¬ 
σκευή και συντήρηση των οικοδομικών εγκαταστάσεων 
και των δικτύων ύδρευσης και αποχέτευσης. 

3. Ορίζει από τους τεχνικούς υπαλλήλους της υπηρε¬ 
σίας του τους επιβλέποντες και τους βοηθούς τους για 
κάθε έργο, χωρίς να είναι απαραίτητο ο επιβλέπων να 
προέρχεται από το τμήμα, στο οποίο ανήκει το εκτελού- 
μενο έργο και γενικά προβαίνει σε κάθε νόμιμη ενέργεια. 
Η πράξη ορισμού των επιβλεπόντων επικυρώνεται από 
τον Γ ενικό Διευθυντή και πρωτοκολλείται. 

4. Σε συνεργασία με τον Γενικό Διευθυντή ορίζει από 
τους τεχνικούς υπαλλήλους της υπηρεσίας του τις επι¬ 
τροπές για την παραλαβή και τον έλεγχο της ποιότητας 
των υλικών των έργων και των χαρακτηρισμό των εδαφών. 

5. Εγκρίνει το χρονοδιάγραμμα εργασιών των έργων, 
θεωρεί τους λογαριασμούς των αναδοχών των έργων και 
τους υποβάλλει στο Γ ενικό Διευθυντή για έγκριση. 

6. Υπογράφει όλα τα εξερχόμενα έγγραφα της Διευθύ- 
νουσας Υπηρεσίας, που θεωρούνται από τον Γ ενικό Διευ¬ 
θυντή και γενικά ασκεί όλες τις αρμοδιότητες της Διευθύ- 
νουσας Υπηρεσίας που καθορίζονται από τους ισχύοντες 
κάθε φορά νόμους για την εκτέλεση δημοσίων έργων. 

7. Φροντίζει για τη σύνταξη του ετήσιου προγράμματος 
έργων σύμφωνα με τις εντολές του Γ ενικού Διευθυντή. 

8. Φροντίζει για τη λεπτομερή τήρηση των βιβλίων και 
σχεδίων των δικτύων ύδρευσης αποχέτευσης και την ενη¬ 
μέρωσή τους σε κάθε μεταβολή. 


9. Παρακολουθεί την κίνηση των ειδών της αποθήκης 
και συντάσσει στατιστικούς πίνακες σχετικά με αυτή. 

10. Παρακολουθεί την εργατικότητα και απόδοση των 
υπαλλήλων που εργάζονται στα τμήματα της Υπηρεσίας 
του και όταν του ζητηθεί υποβάλει έκθεση στο Δ.Σ. ή τον 
Γ ενικό Διευθυντή για την απόδοση των εργαζομένων. 

11. Εισηγείται στο Γενικό Διευθυντή την επιβολή κυρώ¬ 
σεων στους απείθαρχους υπαλλήλους ή σε αυτούς που 
δεν εκτελούν σωστά την εργασία που τους αναθέτει ο 
ίδιος ή οι Προϊστάμενοι των τμημάτων. Επίσης εισηγείται 
την απονομή επαίνων σε εκείνους που δείχνουν αξιόλογο 
ζήλο στην εκτέλεση της εργασίας τους. 

12. Σε συνεργασία με τους Προϊσταμένους των τμημά¬ 
των ή των γραφείων εγκρίνει τις αιτήσεις χορήγησης αδει- 
ώντων εργαζομένων στατμήματατης υπηρεσίας του, που 
υποβάλλονται στο Γενικό Διευθυντή για την χορήγηση και 
υπογραφή της άδειας. 

13. Σε συνεργασία με τον Γενικό Διευθυντή, καθορίζει 
καιελέγχειτις ώρες υπερωριακής απασχόλησηςτου προ¬ 
σωπικού της υπηρεσίας του. 

14. Έχει υποχρέωση όλες τις μέρες της βδομάδας να 
εποπτεύει υπεύθυνα και σύμφωνα με τις ανάγκες της 
υπηρεσίας την κανονική και εύρυθμη λειτουργία των 
εγκαταστάσεων της Δ.Ε.Υ.Α.Θ. 

Ο Διευθυντής της Τεχνικής Υπηρεσίας όταν απουσιάζει 
ή κωλύεται να ασκήσειτα καθήκοντάτου, αναπληρώνεται 
από πολιτικό μηχανικό ή μηχανολόγο ή τοπογράφο του 
γραφείου μελετών, επιβλέψεων και αρχείου που κάθε φο¬ 
ρά ορίζει ο Γ ενικός Διευθυντής. 

Β. Γ ραφείο Μελετών, Επιβλέψεων Αρχείου Διαχείρισης 
Δικτύων Ύδρευσης - Αποχέτευσης, Ελέγχου Διαρροών 
και Χαρτογράφησης 

1. Έχει την ευθύνη για τον προγραμματισμό και την εκ¬ 
πόνηση των μελετών για τα έργα συντήρησης και επέκτα¬ 
σης των δικτύων ύδρευσης και αποχέτευσης όπως και 
τωνεγκαταστάσεωντου βιολογικού καθαρισμού. Εκπονεί 
επίσης τις μελέτες σύνδεσης με τα δίκτυα ύδρευσης και 
αποχέτευσης, Σε όσες περιπτώσεις είναι αυτές απαραί¬ 
τητες, καθώς και τις μελέτες αρμοδιότητας μηχανολόγου 
ηλεκτρολόγου, πολιτικού μηχανικού, χημικού μηχανικού 
ή χημικού. 

2. Κατευθύνεικαι επιβλέπει την εκτέλεση καικατασκευή 
όλωντων έργωντης επιχείρησης, ύστερα από εντολή του 
Διευθυντή της Τεχνικής Υπηρεσίας. 

3. Ο έλεγχος και η θεώρηση των μελετών γίνεται από 
τον Διευθυντή της Τεχνικής Υπηρεσίας και υποβάλλονται 
στον Γενικό Διευθυντή της Επιχείρησης για προέγκριση 
και υπογραφή. Ο Γενικός Διευθυντής έχει το δικαίωμα για 
συγκεκριμένους λόγους να ζητήσει τον επανέλεγχο των 
μελετών από αρμόδια τεχνική επιτροπή που συγκροτεί με 
απόφασή του και στην οποία συμμετέχουν υποχρεωτικά 
αυτοί που εκπόνησαν την μελέτη. 

4. Ο Γενικός Διευθυντής της Επιχείρησης εκτιμώντας, 
σε δεδομένη χρονική περίοδο, τις υπηρεσιακές ανάγκες 
και την πραγματική απασχόλησή του επιστημονικού τε¬ 
χνικού προσωπικού και λαμβάνοντας υπόψη τη σχετική 
γνώμη του Διευθυντή της Τεχνικής Υπηρεσίας, μπορεί να 
αναθέσει την εκπόνηση μελέτης ή μελετών σε οποιονδή- 
ποτε από το επιστημονικό προσωπικό της Επιχείρησης, 
ανεξάρτητα από τη διοικητική θέση στην οποία υπηρετεί 
το προσωπικό. 

5. Ο Γενικός Διευθυντής της Επιχείρησης μπορεί να 
αναθέσει την εκπόνηση κάποιας τεχνικής μελέτης στον 

Διευθυντή της Τεχνικής Υπηρεσίας. Οι μελέτες εκτέλε¬ 
σης τεχνικών έργων, για την εκπόνηση των οποίων η Επι¬ 
χείρηση δεν διαθέτει τα κατάλληλα μέσα ή το κατάλληλο 
και απαραίτητο τεχνικό προσωπικό ανατίθεται σε πρόσω¬ 
πα εκτός Επιχείρησης, σύμφωνα με τις διατάξεις της σχε¬ 
τικής νομοθεσίας. 

6. Εκπονεί τους όρους διαγωνισμών για την εκτέλεση 
έργων και προμηθειών σε συνεργασία με τον Διευθυντή 
της Τεχνικής Υπηρεσίας. 

7. Τηρεί με λεπτομέρεια το αρχείο των μελετών, των κα- 
τασκευασθέντων έργων και δικτύων, καθώς και των δια¬ 
γωνισμών των έργων και προμηθειών που γίνονται για τις 
ανάγκες της Τεχνικής Υπηρεσίας. 

8. Ασχολείται με κάθε εργασία της αρμοδιότητάς του, 
που του ανατίθεται από τον Διευθυντή της Τεχνικής Υπη¬ 
ρεσίας και τον Γενικό Διευθυντή της Επιχείρησης. 

9. Εισηγείται στον Διευθυντή της Τεχνικής Υπηρεσίας 
με έγγραφο για την προμήθεια υλικών, μηχανημάτων, αυ¬ 
τοκινήτων, εργαλείων κ.λπ. 

10. Συνεργάζεται με τα τμήματα και γραφεία της Τεχνι¬ 
κής Υπηρεσίας για το σχεδίασμά, προγραμματισμό και 
υλοποίηση όλων των έργων και προμηθειών. 

11. Τη διαχείριση των δικτύων ύδρευσης και αποχέτευ¬ 
σης. 

12. Τον έλεγχο των απωλειών στα δίκτυα ύδρευσης και 
αποχέτευσης. 

13. Τη συλλογή και αξιοποίηση των στοιχείων που προ¬ 
κύπτουν από την εφαρμογή του συστήματος της τηλεμε¬ 
τρίας. 

14. Τη συλλογή, τήρηση και ενημέρωση των στοιχείων 
και σχεδίων της ύδρευσης και αποχέτευσης. 

Ο υπεύθυνος του γραφείου αυτού, κατά παρέκκλιση 
των διατάξεων του παρόντος οργανισμού, ορίζεται από 
τον Διευθυντή της Τεχνικής Υπηρεσίας σε συνεργασία με 
το Γενικό Διευθυντή. Με τον ίδιο τρόπο ορίζεται ο ανα¬ 
πληρωτής του, όταν απουσιάζει ή κωλύεται. 

Γ. Αρμοδιότητες Τμήματος Λειτουργίας, Συντήρησης 
και Έργων Ύδρευσης - Αποχέτευσης 

Τμηματάρχης 

1. Προΐσταται όλωντωνγραφείωντουτμήματόςτου και 
συντονίζει τις εργασίες τους. 

2. Συνεργάζεται με τον Διευθυντή της Τεχνικής Υπηρε¬ 
σίας για την εκτέλεση των εργασιών του τμήματός του. 

3. Κατευθύνει και παρακολουθεί τις εργασίες των γρα¬ 
φείων του τμήματός του. 

4. Έχει ευθύνη για την λειτουργία, την καθαριότητα και 
συντήρηση των δικτύων και εγκαταστάσεων ύδρευσης 
και αποχέτευσης. 

5. Εισηγείται στον Διευθυντή της Τεχνικής Υπηρεσίας 
την εκτέλεση των απαιτούμενων κάθε φορά έργων της 
αρμοδιότητάς του τμήματός του. 

6. Εισηγείται γραπτά στον Διευθυντή της Τεχνικής Υπη¬ 
ρεσίας την προμήθεια των υλικών, οχημάτων, ανταλλα¬ 
κτικών, εργαλείων κ.λπ. που αφορούν στο τμήμα του. 

7. Ασχολείται με κάθε εργασία που έχει σχέση με το τμή¬ 
μα του και που ανατίθεται σ’ αυτόν από τον Γενικό Διευ¬ 
θυντή και τον Διευθυντή της Τεχνικής Υπηρεσίας. 

8. Εποπτεύει το προσωπικό του τμήματός του και ελέγ¬ 
χει την απόδοσή του στην άσκηση των υπηρεσιών του κα¬ 
θηκόντων. 

Όταν απουσιάζει ή κωλύεται, ορίζεται αναπληρωτής 
του από τον Διευθυντή της Τεχνικής Υπηρεσίας σε συ¬ 
νεργασία με το Γενικό Διευθυντή. 


Γ.1. Γραφείο Λειτουργίας, Συντήρησης και Έργων Δι¬ 
κτύου Ύδρευσης 

Είναι υπεύθυνο για την λειτουργία, συντήρηση, επι¬ 
σκευή, έλεγχο και επέκταση του δικτύου διανομής. 

Στις αρμοδιότητές του είναι: 

1. Μέριμνα για την διανομή του νερού επί 24ώρου βά¬ 
σης και την εφαρμογή των προγραμμάτων διανομής σε 
περιπτώσεις έκτακτης λειψυδρίας ή σε περιπτώσεις εκτά¬ 
κτων ή προγραμματισμένων για διάφορους λόγους δια¬ 
κοπών της υδροδότησης. Ενημέρωση του γραφείου Δη¬ 
μόσιων Σχέσεων για τις ανακοινώσεις στον τύπο των πα¬ 
ραπάνω περιπτώσεων. 

2. Μέριμνα για την συντήρηση, επέκταση και επισκευή 
του εσωτερικού δικτύου ύδρευσης, για την εξασφάλιση 
και βελτίωση της ύδρευσης στις διάφορες περιοχές της 
πόλης και των χωριών. 

3. Μέριμνα για την δημοπράτηση και εγκατάσταση των 
αγωγών εσωτερικού δικτύου διανομής, βάσει μελετών 
που συντάσσονται από το τμήμα μελετών, στο οποίο χο¬ 
ρηγούν έγκαιρα τα απαραίτητα στοιχεία για την σύνταξη 
αυτών. 

4. Μεριμνά για την ενημέρωση των συνεργείων του δι¬ 
κτύου ύδρευσης και επιφυλακής, μέσω των υπεύθυνων 
εργοδηγών, για τα συμβάντα στο δίκτυο, σχετικά με την 
διακοπή της υδροληψίας ώστε να καταστεί δυνατή η ενη¬ 
μέρωση των καταναλωτών. Στην περίπτωση αυτή συ- 
ντάσσεται ενημερωτικό πληροφοριακό δελτίο το οποίο 
εφόσον κρίνεται σκόπιμο δημοσιεύετε στον ημερήσιο τύ¬ 
πο ή μεταδίδεται από τα λοιπά μέσα ενημέρωσης του κοι¬ 
νού (ραδιόφωνο, τηλεόραση). 

5. Μεριμνά για την τήρηση των κανόνων ασφάλειας για 
το κοινό, σε σημεία τεχνικών έργων που δεν έχουν απο¬ 
περατωθεί οι εργασίες από τα συνεργεία. 

Οι εργασίες με τις οποίες απασχολούνται τα συνεργεία 
αυτά και οι διαδικασίες που τηρούνται είναι οι ακόλουθες: 

α) Ανεύρεση και επισκευή εμφανών ή αφανών διαρρο¬ 
ών στο δίκτυο. 

β) Διαδικασία αποζημιώσεως σε περίπτωση προκλήσε¬ 
ων ζημιών σε κινητές και ακίνητες περιουσίες τρίτων από 
διαρροή του δικτύου. 

γ) Υδροδότηση βιοτεχνιών, βιομηχανιών και οικισμών 
εκτός περιοχής ευθύνης. 

δ) Μετατοπίσεις αγωγών ύδρευσης. 

ε) Λαθροϋδροληψίες. 

ζ) Σύνταξη μελέτης και επίβλεψη εργολαβίας μικρών 
έργων. 

η) Ενημέρωση σχεδίων με τις επεκτάσεις και τροποποί¬ 
ησης του δικτύου. 

θ) Κατάρτιση στατιστικών πινάκων δραστηριότητας με 
μηνιαία δελτία εργασιών. 

6. Μέριμνα για την ομαλή λειτουργία των εξωτερικών 
υδραγωγείων, δεξαμενών, υδροληψιών και για την επέ¬ 
κτασή τους, χωρίς να αναμειγνύεται στη λειτουργία τους 
από μηχανολογικής ή ηλεκτρολογικής άποψης. 

7. Μεριμνά για την φύλαξη των παραπάνω εγκαταστά¬ 
σεων. Ειδικότερα οι εργασίες του γραφείου διακρίνονται: 

α) Σε τακτικές εργασίες συντήρησης και επιθεωρήσεων 
τηρώντας σχετικό βιβλίο μητρώο. 

β) Σε έκτακτες εργασίες που οφείλονται σε διαρροές 
και υδροδοτήσεις, οι οποίες και εκτελούνται σύμφωνα με 
τις διαδικασίες που έχουν αναφερθεί στο γραφείο αυτό. 

8. Είναι υπεύθυνο για την διαδικασία συνδέσεων και ει¬ 
δικότερα για: 

α) Συνδέσεις με το δίκτυο ύδρευσης. 

β) Αντικαταστάσεις, επανασυνδέσεις, διακλαδώσεις 
και μετατοπίσεις αγωγών ύδρευσης. 

γ) Παρακολούθηση καλής λειτουργίας αυτών με τακτι¬ 
κούς περιοδικούς ελέγχους. 

δ) Ενημέρωση βιβλίου μητρώου σχετικού με τις συνδέ¬ 
σεις των δικτύων ύδρευσης. 

Γ.2. Γ ραφείο Λειτουργίας, Συντήρησης και Έργων Δι¬ 
κτύου Αποχέτευσης. 

Είναι υπεύθυνο για την λειτουργία, συντήρηση, επι¬ 
σκευή, έλεγχο και επέκταση του δικτύου Αποχέτευσης. 

Στις αρμοδιότητές του είναι: 

1. Ο έλεγχος της ομαλής λειτουργίας του δικτύου που 
διασφαλίζεται με προγραμματισμένους καθαρισμούς, 
αυτοματισμό και αποκατάσταση βλαβών. 

2. Η επισκευή υφιστάμενων αγωγών και φρεατίων και 
κατασκευή μικροέργων. 

3. Οι συνδέσεις όλων των κατηγοριών ακινήτων. 

4. Η μέριμνα για παρακολούθηση των δικτύων. 

5. Συντήρηση και επισκευή των βλαβών των φρεατίων 
εκτροπής, θυροφραγμάτων και κάθε ειδικού φρεατίου 
ασχέτως της λειτουργίας του σε τακτά χρονικά διαστήματα. 

6. Συντήρηση και επισκευή των αντλιοστασίων έτσι 
ώστε να διασφαλίζεται η ομαλή λειτουργία τους όλο το 
24ωρο. 

7. Συνδέσεις με το δίκτυο αποχέτευσης. 

8. Αντικαταστάσεις, επανασυνδέσεις, διακλαδώσεις και 
μετατοπίσεις αγωγών αποχέτευσης. 

9. Παρακολουθεί την καλή λειτουργία αυτών με τακτι¬ 
κούς περιοδικούς ελέγχους. 

10. Ενημέρωση βιβλίου μητρώου σχετικού με τις συν¬ 
δέσεις των δικτύων αποχέτευσης. 

Γ.3. Γ ραφείο Κίνησης Υλικών Αποθήκης. 

1. Φροντίζει για την έγκαιρη παραλαβή των διαφόρων 
υλικών τον έλεγχο της ποιότητάς τους από τους αρμο¬ 
δίους υπαλλήλους και την εισαγωγή τους στην αποθήκη 
μετά την παραλαβή τους από την επιτροπή Παραλαβής 
προμηθειών και τη σύνταξη και υπογραφή του σχετικού 
πρωτοκόλλου. 

2. Ειδικότερα ο αποθηκάριος παραλαμβάνει τα υλικά 
που εισάγονται στην αποθήκη με βάση τα υπογεγραμμέ¬ 
να δελτία εισαγωγής και τα παραδίνει στα σχετικά συνερ¬ 
γεία με βάση τα δελτία εξαγωγής. 

3. Είναι υπεύθυνος για κάθε έλλειμμα που παρατηρείται 
στα υλικά αποθήκης. 

4. Παρακολουθείτην κίνηση των υλικών και φροντίζει σε 
συνεργασία μετά αρμόδια τμήματα και γραφεία να υπάρ¬ 
χουν τα απαιτούμενα αποθέματα. 

5. Φροντίζει για την διαλογή των υλικών που επιστρέ- 
φονται στην αποθήκη από μετατροπές σε παροχές ή απο¬ 
ξηλώσεις, για την εισαγωγή τους στην αποθήκη ή την εκ¬ 
ποίησή τους και προβαίνει στην απογραφή τους. 

6. Παρακολουθεί την κίνηση κάθε μηχανήματος (αντλίες, 
ηλεκτρικές γεννήτριες κ.λπ.) και ελέγχει τη λειτουργία τους. 

7. Ενημερώνει το συνεργείο επισκευών μηχανημάτων 
για κάθε βλάβη και φροντίζει για την επισκευή τους. 

8. Τηρεί καρτέλα συντήρησης κίνησης μηχανημάτων 
και εφοδιασμού καυσίμων. 

Δ. Αρμοδιότητες Τμήματος Ηλεκτρομηχανολογικού Εξο¬ 
πλισμού 

Τμηματάρχης 

1. Προΐσταταιόλωντωνγραφείωντου τμήματός του και 
συντονίζει τις εργασίες τους. 


2. Συνεργάζεται με τον Διευθυντή της Τεχνικής Υπηρε¬ 
σίας για την εκτέλεση των εργασιών του τμήματός του. 

3. Κατευθύνει και παρακολουθεί τις εργασίες των γρα- 
φείωντου τμήματόςτου. 

4. Εισηγείται στον Διευθυντή της Τεχνικής Υπηρεσίας 
την εκτέλεση των απαιτούμενων κάθε φορά έργων της 
αρμοδιότητάς του τμήματός του. 

5. Εισηγείται γραπτά στον Διευθυντή της Τεχνικής Υπη¬ 
ρεσίας την προμήθεια των υλικών, οχημάτων, ανταλλα¬ 
κτικών, εργαλείων κ.λπ. που αφορούν στο τμήμα του. 

6. Ασχολείται με κάθε εργασία που έχει σχέση με το τμή¬ 
μα του και που ανατίθεται σ’ αυτόν από τον Γενικό Διευ¬ 
θυντή και τον Διευθυντή της Τεχνικής Υπηρεσίας. 

7. Εποπτεύει το προσωπικό του τμήματός του και ελέγ¬ 
χει την απόδοσή του στην άσκηση των υπηρεσιών του κα¬ 
θηκόντων. 

8. Σε συνεργασία με το γραφείο μελετών επιβλέψεων 
και χαρτογράφησης εκπονεί τους όρους διακήρυξης των 
διαγωνισμών των έργων και προμηθειών της αρμοδιότη¬ 
τάς του. 

9. Έχει την ευθύνη για τη σύνταξη του σχεδίου του ετή¬ 
σιου τεχνικού προγράμματος του τμήματόςτου. 

10. Επιβλέπει τη λεπτομερή τήρηση των σχεδίων των 
εκτελούμενων έργων της ειδικότητάς του και ενημερώνει 
τον Διευθυντή της Τεχνικής Υπηρεσίας για κάθε μεταβολή. 

11. Έχει την ευθύνη για την εξασφάλιση συνεχούς πα¬ 
ροχής νερού στο δίκτυο ύδρευσης όλο το εικοσιτετράω¬ 
ρο, καθώς και για τη διατήρηση των αναγκαίων αποθεμά¬ 
των νερού στις δεξαμενές. 

12. Έχει την ευθύνη για την ετοιμότητα και τη δυνατό¬ 
τητα κανονικής λειτουργίας εφεδρικών ηλεκτροπαραγω¬ 
γών εγκαταστάσεων για αντιμετώπιση περιπτώσεων δια¬ 
κοπής ρεύματος της ΔΈ.Η. 

13. Έχει την ευθύνη για την επισκευή των αυτοκινήτων 
και των κάθε είδους οχημάτων και μηχανημάτων της 
Δ.Ε.Υ.Α.Θ. 

14. Έχει την ευθύνη για κάθε σιδηρουργική, μηχανουρ- 
γική, μηχανολογική, και ηλεκτρολογική εργασία. 

15. Έχει την υποχρέωση όλες τις ημέρες της εβδομά¬ 
δας να επιβλέπει υπεύθυνα την κανονική και σωστή λει¬ 
τουργία των εγκαταστάσεων άντλησης και αποχέτευσης 
του νερού στην περιοχή ευθύνης της Δ.Ε.Υ.Α.Θ. Καθώς 
και για την καλή λειτουργία των αντλιοστασίων των ακα¬ 
θάρτων υδάτων. 

16. Εχει την ευθύνη για την πυρασφάλεια σε χώρους 
της Δ.Ε.Υ.Α.Θ. εκτός των βιολογικών εγκαταστάσεων. 

17. Τηρεί ημερολόγιο συντήρησης και μητρώο λειτουρ¬ 
γίας Η/Μ εξοπλισμού. 

Όταν απουσιάζει ή κωλύεται, ορίζεται αναπληρωτής 
του από τον Διευθυντή της Τεχνικής Υπηρεσίας σε συ¬ 
νεργασία με τον Γ ενικό Διευθυντή 

Δ. 1. Γ ραφείο λειτουργίας και συντήρησης Η.Μ .εξοπλι¬ 
σμού, Αντλιοστασίων και εκτέλεσης έργων. 

Μεριμνά για την εγκατάσταση, συντήρηση, επισκευή 
και λειτουργία των ηλεκτρομηχανολογικών εγκαταστά¬ 
σεων της επιχείρησης. 

Το γραφείο λειτουργίας και συντήρησης Η.Μ. εξοπλι¬ 
σμού και εκτέλεσης έργων συγκροτούν: 

1. Το συνεργείο λειτουργίας αντλιοστασίων που: 

α) Μεριμνά για την συνεχή λειτουργία των αντλιοστα¬ 
σίων όλο το 24ώρο και όλες τις μέρες του χρόνου. 

β) Επιβλέπει την λειτουργία και μεριμνά για την συντή¬ 
ρηση των συγκροτημάτων άντλησης. 

γ) Συντάσσει το πρόγραμμα εργασίας (βάρδια) όλων 
των αντλιοστασίων. 

δ) Μεριμνά για βλάβες που παρουσιάζονται στα συ¬ 
γκροτήματα οι οποίες αποκαθίστανται από το συνεργείο 
μηχανολογικών ή ηλεκτρολογικών επισκευών ανάλογα με 
το είδος της βλάβης. 

2. Το Γενικό Συνεργείο επισκευών, κατασκευών μηχα¬ 
νολογικών εγκαταστάσεων που: 

α) Μεριμνά για την συντήρηση και επισκευή βλαβών μη¬ 
χανολογικών εγκαταστάσεων. 

β) Μεριμνά για την εγκατάσταση νέων μηχανολογικών 
συγκροτημάτων. 

γ) Μεριμνά για τις σιδηρές και ξυλουργικές εργασίες. 

Υπάρχει αποθήκη υλικών και εργαλείων στην οποία φυ¬ 
λάσσονται τα εργαλεία για να είναι διαθέσιμα και εύχρη¬ 
στα για την προμήθεια εργαλείων, υλικών και εξαρτημά¬ 
των που χρειάζονται. 

3. Το συνεργείο ηλεκτρολογικών εγκαταστάσεων που: 

α) Μεριμνά για την συντήρηση ηλεκτρολογικών εγκατα¬ 
στάσεων. 

β) Μεριμνά για την εκτέλεση νέων ηλεκτρολογικών 
εγκαταστάσεων. 

γ) Μεριμνά για άμεση επέμβαση βλαβών ή αντικατά¬ 
σταση ανταλλακτικών. 

δ) Μεριμνά για τις επιθεωρήσεις. 

ε) Αναθέτει σε εξωτερικό συνεργείο, αντιπροσωπεία ή 
βιομηχανία την επισκευή διαφόρων συσκευών που το συ¬ 
νεργείο αδυνατεί να επισκευάσει μετά μέσα που διαθέτει. 

Όλα τα συνεργεία εισηγούνται για την προμήθεια απα¬ 
ραιτήτων υλικών και εργαλείων. 

Πραγματοποιούνται όλες οι εργασίες γραφικής φύσης 
(τήρηση στατιστικών στοιχείων, προγράμματα και κατα¬ 
στάσεις εργασιών, πρωτόκολλο Δ.Ε.Η.), που είναι απα¬ 
ραίτητες για την καλή λειτουργία των συνεργείων. 

Δ.2. Γ ραφείο Κίνησης και Συντήρησης Οχημάτων 

Μεριμνά για την κάλυψη των αναγκών της επιχείρησης 
σε μεταφορικά μέσα και φροντίδα για τον τεχνολογικό 
έλεγχο, την συντήρηση, επισκευή και ομαλή λειτουργία 
αυτών και των μηχανημάτων της επιχείρησης. 

1. Επιμελείται τον ορθολογικό προγραμματισμό ανάλο¬ 
γα με τις ανάγκες της επιχείρησης, την διάθεση των οχη¬ 
μάτων και μηχανημάτων της επιχείρησης, ύστερα από 
επιλογή και αξιολόγηση των αναγκών. 

2. Συντάσσει σε συνεργασία με τον Προϊστάμενο του 
Τμήματος τις τεχνικές προδιαγραφές για προμήθεια ή μί¬ 
σθωση οχημάτων ή μηχανημάτων και τις προωθεί στο 
γραφείο Προμηθειών, Διαχείρισης Υλικών και Αποθηκών. 
Εισηγείται για την απόσυρση οχημάτων ή μηχανημάτων. 

3. Παρακολουθεί την καλή συντήρηση και καθαριότητα 
των οχημάτων και μηχανημάτων εκ μέρους των οδηγών. 
Διαπιστώνει αν η φθορά των οχημάτων και μηχανημάτων 
οφείλεται σε κακή χρήση τους ή όχι. 

4. Θέτει σε εφαρμογή την διαδικασία επισκευής σε πε¬ 
ρίπτωση βλάβης που ακινητοποιεί τα οχήματα και μηχα¬ 
νήματα ενημερώνοντας ταυτόχρονα τον Προϊστάμενο 
του Τμήματος. Η επισκευή μπορεί να γίνει είτε από συ¬ 
νεργείο της επιχείρησης ή από ιδιωτικό εξωτερικό συνερ¬ 
γείο με απόφαση του Γ ενικού Διευθυντή μετά από πρότα¬ 
ση του Προϊσταμένου του Τμήματος. 

5. Ελέγχει την ομαλότητα και τακτικότητα των δρομο¬ 
λογίων και την κανονική κατανάλωση καυσίμων και ενη¬ 
μερώνει τους οδηγούς με όλες τις αποφάσεις που αφο¬ 
ρούν την κίνηση και συντήρηση των οχημάτων και μηχα¬ 
νημάτων. 


6. Μεριμνά για τον έγκαιρο ανεφοδιασμό των οχημάτων 
και μηχανημάτων σε καύσιμα και λιπαντικά, ώστε να απο¬ 
φεύγεται κάθε καθυστέρηση στην χρησιμοποίησή τους. 

7. Μεριμνά για την ασφάλιση των οχημάτων και μηχα¬ 
νημάτων. 

8. Μεριμνά για την εξασφάλιση μεταφορικού μέσου στο 
συνεργείο επιφυλακής. 

Ε. Αρμοδιότητες Διεύθυνσης Τμήματος Περιβάλλοντος 
(Βιολογικών καθαρισμών - Ποιοτικού έλεγχου και αναλύ¬ 
σεων, Διαχείρισης υδατικών πόρων και Διαφύλαξης του 
υδροφόρου ορίζοντα.) 

Τμηματάρχης 

1. Συντονίζει τις εργασίες των γραφείων του τμήματος 
και έχει την ευθύνη για την κανονική και εύρυθμη λει¬ 
τουργία τους όλο το εικοσιτετράωρο. 

2. Έχει την ευθύνη για την ποιότητα του νερού, των επε¬ 
ξεργασμένων λυμάτων και των βιολογικών καθαρισμών. 

3. Έχει την ευθύνη για τον καθαρισμό και την απολύ¬ 
μανση του νερού και των λυμάτων, ώστε να διατηρείται η 
ποιότητά τους στα πλαίσια των υγειονομικών διατάξεων 
και προδιαγραφών. 

4. Έχει την ευθύνη για τις χημικές και μικροβιολογικές 
εξετάσεις και αναλύσεις του νερού και των λυμάτων, τα 
αποτελέσματα των οποίων θέτει καθημερινά υπόψη του 
Γ ενικού Διευθυντή. 

5. Τηρείτο βιβλίο στατιστικής με αναλύσεις και εξετά¬ 
σεις του νερού των γεωτρήσεων και των άλλων πηγών 
υδροδότησης και των λυμάτων πριν και μετά τους βιολο¬ 
γικούς καθαρισμούς. 

6. Φροντίζει για την έγκαιρη προμήθεια υλικών του τμή¬ 
ματός του, την παρακολούθηση της διακίνησής τους και 
συντάσσει στατιστικούς πίνακες. 

7. Έχει την ευθύνη για την σύνταξη του ετήσιου τεχνικού 
προγράμματος του τμήματός του και εκτελεί κάθε εργασία 
τεχνικής και επιστημονικής φύσης που του αναθέτει ο Δι¬ 
ευθυντής της Τεχνικής Υπηρεσίας ή ο Γενικός Διευθυντής. 

8. Συνεργάζεται με το γραφείο Μελετών Επιβλέψεων 
και Αρχείου για την σύνταξη των μελετών της αρμοδιότη- 
τάςτου. 

9. Σε συνεργασία με το γραφείο Μελετών, Επιβλέψεων 
και Αρχείου εκπονεί τους όρους διακήρυξης των διαγωνι- 
σμώντων έργων και προμηθειώντου τμήματός του και εκ¬ 
δίδει τις εντολές που εγκρίνει ο Γενικός Διευθυντής και 
εκτελεί η Οικονομική Υπηρεσία. 

10. Παρακολουθεί την εργατικότητα και απόδοση των 
υπαλλήλων που εργάζονται στα γραφεία του τμήματός 
του και όταν του ζητηθεί υποβάλλει έκθεση στο Διοικητι¬ 
κό Συμβούλιο ή στο Γ ενικό Διευθυντή σχετικά με την από¬ 
δοση των εργαζομένων. 

11. Σε συνεργασία με τους υπεύθυνους των γραφείων 
του τμήματός του εισηγείται τις αιτήσεις χορήγησης αδει¬ 
ών των εργαζομένων που υποβάλλονται στο Γ ενικό Διευ¬ 
θυντή για έγκριση. 

12. Ασχολείται με κάθε άλλη εργασία που έχει σχέση με 
την έρευνα για την βεβαίωση της ποιότητας του νερού, 
των λυμάτων και την προστασία του περιβάλλοντος. 

13. Σε περίπτωση διάθεσης λυμάτων στο δίκτυο αποχέ¬ 
τευσης βιομηχανίες, βιοτεχνίες, νοσοκομεία κ.λπ., ελέγ¬ 
χει τις σχετικές μελέτες που υποβάλλονται, εισηγείται την 
έγκριση ή την τροποποίησή τους και ελέγχει σε συνεργα¬ 
σία με τον Διευθυντή της Τεχνικής Υπηρεσίας την εκτέλε¬ 
ση των σχετικών έργων, προκειμένου να επιτραπεί η σύν¬ 
δεση με το δίκτυο αποχέτευσης. 

14. Παρακολουθεί με δειγματοληψίες και αναλύσεις τα 
φυσικοχημικά και μικροβιολογικά χαρακτηριστικά του νε¬ 
ρού και των λυμάτων στα διάφορα στάδια επεξεργασίας 
τους και συνεργάζεται με τα αρμόδια τμήματα ή γραφεία 
της Επιχείρησης. 

15. Παρακολουθεί με δειγματοληψίες και αναλύσεις τα 
φυσικοχημικά και μικροβιολογικά χαρακτηριστικά των λυ¬ 
μάτων σε διάφορες θέσεις του δικτύου αποχέτευσης και 
ιδιαίτερα τα χαρακτηριστικά Βιομηχανικών, Βιοτεχνικών 
και λοιπών ειδικής σύστασης λυμάτων στις θέσεις όπου 
αυτά εισέρχονται στο δίκτυο αποχέτευσης. 

Όταν απουσιάζει ή κωλύεται, ορίζεται αναπληρωτήςτου 
από τον Διευθυντή της Τεχνικής Υπηρεσίας σε συνεργα¬ 
σία με το Γενικό Διευθυντή. 

Ε.1. Γραφείο Βιολογικών Καθαρισμών 

1. Οι υπεύθυνοι του γραφείου αυτού έχουν την ευθύνη 
και την εποπτεία για το προσωπικό του γραφείου τους και 
φροντίζουν για την καλή λειτουργία του, για τον εφοδια¬ 
σμό του με κατάλληλα όργανα και υλικά για τα οποία τη¬ 
ρούντο απαραίτητα δελτία συντήρησης και λειτουργίας, 
καθώς και για την τεχνολογική καθοδήγηση της λειτουρ¬ 
γίας κάθε εγκατάστασης. 

2. Παρακολουθούν όλα τα στάδια λειτουργίας του βιο¬ 
λογικού καθαρισμού και κάνουν απαιτούμενες εργασίες 
για την εύρυθμη λειτουργία του. 

3. Οι υπεύθυνοι του γραφείου αυτού συνεργάζονται στε¬ 
νά με τον υπεύθυνο του τμήματος Ηλεκτρομηχανολογικού 
εξοπλισμού, που έχει την ευθύνη για την τεχνική καθοδή¬ 
γηση του προσωπικού συντήρησης της εγκατάστασης. 

4. Φροντίζουν για κάθε μηχανολογική και σιδηρουργική 
εργασία στις εγκαταστάσεις (αντλιοστάσια, μηχανήματα 
κ.λ.π.) του βιολογικού καθαρισμού. 

5. Φροντίζουν για τον εφοδιασμό κάθε εγκατάστασης 
με βοηθητικές ύλες, υλικά και όργανα απαραίτητα για τον 
έλεγχο και την ασφάλεια των εγκαταστάσεων και του 
προσωπικού. 

6. Τηρούν στατιστικά στοιχεία της αρμοδιότητάς τους 
(ποσότητες λυμάτων, ρεύματος κ.λπ.) 

7. Συντάσσουν τον κανονισμό ασφαλείας κάθε εγκατά¬ 
στασης και του προσωπικού, φροντίζουν να εφαρμόζεται 
και να τον αναθεωρούν όταν και όπου απαιτείται. 

8. Είναι υπεύθυνοι για την πυρασφάλεια της εγκατά¬ 
στασης. 

9. Συνεργάζονται με τον υπεύθυνο του τμήματος περι¬ 
βάλλοντος για τον καθορισμό των όρων συνεπεξεργα- 
σίας των βιομηχανικών αποβλήτων και βοθρολυμάτων 
στην εγκατάσταση και συντάσσουν τα απαραίτητα συμ¬ 
φωνητικά με τις βιομηχανίες και τα βυτιοφόρα τα οποία 
υποβάλλονται στον Διευθυντή της Τεχνικής Υπηρεσίας 
για θεώρηση. 

10. Εκδίδουν τιμολόγια της καταλογίσεις των υπηρε¬ 
σιών της Δ.Ε.Υ.Α.Θ. για την επεξεργασία των βιομηχανι¬ 
κών αποβλήτων. 

11. Μεριμνούν για την άριστη διάθεση της παραγόμε- 
νης λάσπης και των επεξεργασμένων νερών. 

12. Φροντίζουν για την βελτίωση της λειτουργίας της 
εγκατάστασης με στόχο τη μείωση των σχετικών δαπα¬ 
νών της Δ.Ε.Υ.Α.Θ. 

13. Συντάσσουν τον ετήσιο προϋπολογισμό και απολο¬ 
γισμό της λειτουργίας των εγκαταστάσεων των βιολογι¬ 
κών καθαρισμών με βάση τεχνολογικά και οικονομικά 
στοιχεία, τη μηνιαία αναφορά λειτουργίας και τα υποβάλ¬ 
λουν αρμοδίως για έγκριση. 


14. Συνεργάζονται με τον τμηματάρχη τους στη δια¬ 
μόρφωση της πολιτικής που στοχεύει στην προστασία 
του περιβάλλοντος και ενημερώνουν τον Διευθυντή της 
Τεχνικής Υπηρεσίας και τον Γ ενικό Διευθυντή. 

15. Εκπονούν τους όρους διακήρυξης των διαγωνισμών 
των έργων και προμηθειών της εγκατάστασης μαζί με το 
τμήμα προμηθειών. 

16. Παρακολουθούν την εργατικότητα και απόδοση των 
υπαλλήλων που εργάζονται στο γραφείο τους και υπο¬ 
βάλλουν έκθεση στον τμηματάρχη, όταντους ζητηθεί. 

17. Εισηγούνται, σε συνεργασία με τον τμηματάρχη τη 
χορήγηση αδειών των εργαζομένων στο γραφείο τους και 
υποβάλλουντις αιτήσεις στο Γ ενικό Διευθυντή για έγκριση. 

Όταν απουσιάζουν ή κωλύεται τους αναπληρώνει ο αρ¬ 
χαιότερος πτυχιούχος του γραφείου. 

Ε.2. Γ ραφείο Ποιοτικού Ελέγχου και Αναλύσεων- Δια¬ 
χείρισης Υδατικών Πόρων - Διαφύλαξης Υδροφόρου Ορί¬ 
ζοντα. 

1. Στο γραφείο αυτό υπάγονται το Χημικό, το μικροβιο¬ 
λογικό και το Περιφερειακό Εργαστήριο. 

Ο υπεύθυνος του γραφείου αυτού έχει την ευθύνη και 
φροντίζει για την καλή λειτουργία του, καθώς και για τον 
εφοδιασμό του με τα κατάλληλα όργανα και υλικά για τα 
οποία τηρεί τα απαραίτητα δελτία. 

2. Έργο του γραφείου είναι: 

α) Η ευθύνη για την ποιότητα του νερού και των λυμά¬ 
των. 

β) Οι εξετάσεις για την χημική και μικροβιολογική ανά¬ 
λυση του νερού πριν και μετά την άντληση του, καθώς και 
των λυμάτων πριν και μετά την επεξεργασία τους. 

γ) Οι χημικές και μικροβιολογικές εξετάσεις των πάσης 
φύσεως νερών του Υδατικού Διαμερίσματος του Δήμου 
Θήρας. 

δ) Η διενέργεια των απαραίτητων αναλύσεων και υγειο¬ 
νομικών ελέγχων για την παρακολούθηση και διατήρηση 
της υγιεινής ποιότητας του νερού και των λυμάτων. 

Ειδικότερα το γραφείο έχει την ευθύνη: 

α) Για τον έλεγχο της σωστής απόδοσης της λειτουρ¬ 
γίας του καθαρισμού και της απολύμανσης του νερού και 
των λυμάτων. 

β) Γ ια τη εκτέλεση των απαραίτητων φυσικών και χημι¬ 
κών εξετάσεων, σε συνδυασμό με τα αποτελέσματα των 
μικροβιολογικών εξετάσεων, ώστε να διατηρείται η ποιό¬ 
τητα του νερού και των λυμάτων στα πλαίσια των υγειο¬ 
νομικών διατάξεων και των υγειονομικών προδιαγραφών. 

γ) Για τη τήρηση βιβλίου στατιστικής με τις αναλύσεις 
και εξετάσεις του νερού, των λυμάτων, του νερού των γε¬ 
ωτρήσεων και των αφαλατώσεων του, καθώς επίσης των 
λιμνοδεξαμενών του Υδατικού Διαμερίσματος του Δήμου 
Θήρας και όλων γενικά των νερών που εξετάζονται. 

δ) Ασχολείται με κάθε άλλη εργασία που έχει σχέση με 
την έρευνα για τη βελτίωση της ποιότητας του πόσιμου 
νερού και των λυμάτων. 

Για την εξασφάλιση της αειφορίας των φυσικών υδατι¬ 
κών πόρων υδροδότησης και των αποδεκτών των επεξερ¬ 
γασμένων λυμάτων απαιτείται: 

1. Η συνεργασία με αρμοδίους κρατικούς φορείς δια¬ 
χείρισης των υπογείων και επιφανειακών υδροφορέων 
και αφαλατώσεων που συμβάλλουν στην εξασφάλιση των 
απαραίτητων ποσοτήτων νερού για την υδροδότηση της 
περιοχής ευθύνης της επιχείρησης. 

2. Η ανάληψη πρωτοβουλιών σχετικά με την αειφόρο 
ανάπτυξη και διαχείριση των πιο πάνω φυσικών πόρων. 

3. Η εκπόνηση σχετικών ερευνών σε συνεργασία με 
τους σχετικούς ερευνητικούς φορείς (Α.Ε.Ι. καιΤ.Ε.Ι.)της 
χώρας και του εξωτερικού. 

4. Η σύνταξη ανάθεση και επίβλεψη σχετικών μελετών. 

5. Η ανάληψη πρωτοβουλιών για την θεσμοθέτηση μέ¬ 
τρων προστασίας του ως άνω περιβάλλοντος από άλλες 
πηγές ρύπανσης καθώς και εκπόνηση ερευνών που απο¬ 
βλέπουν στην περιβαλλοντική προστασία των περιοχών 
ευθύνης. 

Η οργάνωση δικτύων σταθμών μέτρησης για συχνή κα¬ 
ταγραφή ποσότητας και ποιότητας των υδατικών πόρων, 
τηλεμετάδοση των σχετικών πληροφοριών και αποθήκευ¬ 
ση αυτών σε ειδικές βάσεις δεδομένων που θα διαχειρί¬ 
ζεται ο φορέας, καθώς και αντίστοιχων περιβαλλοντικών 
πληροφοριών, από τους φυσικούς αποδέκτες των επε¬ 
ξεργασμένων λυμάτων. 

Όταν ο υπεύθυνος του γραφείου απουσιάζει η κωλύε¬ 
ται τον αναπληρώνει ο αρχαιότερος πτυχιούχος του γρα¬ 
φείου ή του τμήματος αρμοδιοτήτων. 

Άρθρο 13 

Οικονομική και Διοικητική Υπηρεσία 

Α. Αρμοδιότητες Διευθυντή Οικονομικών και Διοικητι¬ 
κών Υπηρεσιών 

Ο Διευθυντής Δ.Ο.Υ. προΐσταται της Διοικητικής και Οι¬ 
κονομικής Υπηρεσίας συντονίζοντας τις εργασίες τους 
και είναι υπεύθυνος απέναντι στον Γενικό Διευθυντή για 
τις πράξεις ή και τις παραλείψεις των υπηρεσιών που 
προΐσταται. 

Είναι υπεύθυνος: 

1. Για την σύνταξη του προϋπολογισμού της Επιχείρη¬ 
σης σε συνεργασία με τον Γενικό Διευθυντή και τον Διευ¬ 
θυντή της Τεχνικής Διεύθυνσης δύο τουλάχιστον μήνες 
πριν έναρξη του επόμενου οικονομικού έτους. 

2. Για την σύνταξη του ισολογισμού και των πάσης φύ¬ 
σης οικονομικών καταστάσεων της Επιχείρησης. 

3. Γ ια την σύνταξη της ετήσιας απογραφής των πάσης 
φύσεως περιουσιακών στοιχείων της Επιχείρησης η 
οποία πρέπει να έχει συντελεσθεί μέσα σε ένα μήνα από 
τη λήξη του ημερολογιακού έτους. 

4. Γ ια την εισήγηση των προγραμμάτων των επενδύσε¬ 
ων της Δ.Ε.Υ.Α.Θ. καθώς και της τιμολογιακής πολιτικής 
της Επιχείρησης. 

5. Για την εισήγηση και κατάρτιση των περιοδικών προ¬ 
ϋπολογισμών της Επιχείρησης και την κανονική τήρηση 
τους την κατάρτιση μηνιαίων και τριμηνιαίων ταμιακών 
προϋπολογισμών καθώς και την κατάρτιση εβδομαδιαίων 
προϋπολογιζόμενων εισπράξεων και πληρωμών αφού λά¬ 
βει υπόψη τα στοιχεία που παρέχουν τα αρμόδια τμήμα¬ 
τα. 

6. Για τη σύνταξη της συγγραφής υποχρεώσεων και 
τους όρους της διακήρυξης των διαγωνισμών που αφο¬ 
ρούν την προμήθεια μηχανών γραφείου Η/Υ και συστη μά- 
των, γραφικής ύλης, εντύπων, ειδών καθαριότητας και 
λοιπών ειδών διοικητικής φύσεως. 

7. Γ ια την εποπτεία και την καλή εξυπηρέτηση των κα¬ 
ταναλωτών. 

8. Για την εποπτεία των τμημάτων της αρμοδιότητάς 
του όπως του Λογιστηρίου, του Ταμείου της αποθήκης και 
των διαδικασιών προμηθειών της Δ.Ε.Υ.Α.Θ, του γραφεί¬ 
ου καταναλωτών, του γραφείου προσωπικού, του γρα¬ 
φείου υδρομετρητών, καθώς και κάθε τμήματος της αρ¬ 
μοδιότητάς του. 


9. Γ ιατηνπαρακολούθηση της αποδοτικότητάςτου προ¬ 
σωπικού της Ο.Δ.Υ. και την σύναξη των εκθέσεων ατομι¬ 
κής αξιολόγησης. 

10. Γ ια τον γενικό έλεγχο εκτέλεσης των πάσης φύσεως 
εργασιών της υπηρεσίας σύμφωνα με τους αντιστοίχους 
κανονισμούς. 

11. Για την τήρηση των διατάξεων του Ο.Ε.Υ. στην υπη¬ 
ρεσία που προΐσταται καθώς επίσης και του κανονισμού 
διαχείρισης και προμηθειών της Επιχείρησης. 

12. Για οποιοδήποτε ζήτημα οικονομικής φύσεως γι’ 
αυτό και διενεργεί τακτικά έλεγχο σε κάθε τμήμα της 
Οικονομικής Υπηρεσίας. (Ο Διευθυντής Ο.Δ.Υ.) 

13. Ελέγχει και υπογράφει τα διάφορα τιμολόγια για 
προμήθειες και εκτέλεση εργασιών. Επίσης θεωρεί τα τι¬ 
μολόγια των προμηθευτών κατά εξουσιοδότηση του Γενι¬ 
κού Διευθυντή. 

14. Ελέγχει και υπογράφει τα εντάλματα πληρωμών, τα 
γραμμάτια είσπραξης, τα δελτία συμψηφιστικών εγγρά¬ 
φων καθώς και τα δικαιολογητικά που τα συνοδεύουν. Με 
εξουσιοδότηση του Γενικού Διευθυντή θεωρεί τα εντάλ¬ 
ματα πληρωμής. 

15. Ελέγχει καθημερινά το ταμείο και φροντίζει για την 
σωστή χρηματοοικονομική διαχείριση αυτού και φροντί¬ 
ζει ώστε να υπάρχουν μικρά ταμειακά υπόλοιπα. 

16. Ελέγχει και παρακολουθεί την ομαλή είσπραξη 
όλων των απαιτήσεων της Επιχείρησης. 

17. Φροντίζει για την κανονική είσπραξη και έγκαιρη 
απόδοση των λογαριασμών Δημόσιου των Ασφαλιστικών 
ταμείων και λοιπών τρίτων. 

18. Φροντίζει για την παρακολούθηση απορρόφησης 
πιστώσεων και χρηματοδοτήσεων ενημερώνοντας τον 
Γενικό Διευθυντή. 

19. Χρησιμοποιεί οποιονδήποτε από το προσωπικό της 
Υπηρεσίας του για την εκτέλεση κάθε άλλης, συναφούς 
με την ειδικότητα του, εργασίας ανάλογα με τις ανάγκες 
που παρουσιάζονται σε κάθε τμήμα. 

20. Παραλαμβάνει την εισερχόμενη αλληλογραφία και 
κατανέμει αυτή στα αρμόδια τμήματα. 

21. Καταρτίζει με την βοήθεια των Υπευθύνων Τμημά- 
τωντης Διοικητικής και Οικονομικής Υπηρεσίας το ενημε¬ 
ρωτικό τεύχος όπως ορίζει το άρθρο ΙΟτουν. 1069/1980. 

22. Μετέχει σε συνεδριάσεις του Δ.Σ. εφόσον το ζητή¬ 
σει ο Πρόεδρος. 

23. Τον Διευθυντή Δ.Ο.Υ. απουσιάζοντα ή κωλυόμενο 
αναπληρώνει Υπεύθυνος τμήματος της Υπηρεσίας κατό¬ 
πιν αποφάσεως του Δ.Σ. 

Β. Γ ραφείο Προσωπικού Μισθοδοσίας Εκπαίδευσης και 
Διοικητικής Υποστήριξης 

Στις υποχρεώσεις του είναι η μέριμνα όλων των υπηρε¬ 
σιακών και μισθολογικών θεμάτων που αφορούν το τακτι¬ 
κό και με σύμβαση προσωπικό της Επιχείρησης, ο προ¬ 
γραμματισμός, η οργάνωση και η εκτέλεση εκπαιδευτι¬ 
κών προγραμμάτων. 

1. Παρακολουθεί την υπηρεσιακή κατάσταση του προ¬ 
σωπικού και εισηγείται για κάθε θέμα που αναφέρεται σε 
αυτή είτε αυτεπάγγελτα, είτε με αίτηση του ενδιαφερο¬ 
μένου, είτε γιατί ανώτερες διατάξεις έχουν επιφέρει με¬ 
ταβολές στην κατάσταση αυτή και εκδίδει τις απαραίτη¬ 
τες βεβαιώσεις. 

2. Παρακολουθεί τις μεταβολές της νομοθεσίας για τις 
ασφαλιστικές διατάξεις όλων των ασφαλιστικών οργανι¬ 
σμών. 

3. Τηρεί μητρώο ευρετήριο ατομικών φακέλων για όλο 
το προσωπικό αδιακρίτως σχάσεως εργασίας που μηνιαί- 
ως ενημερώνει για τις αλλαγές. 

4. Ενημερώνει την μισθοδοσία για τις υπηρεσιακές με¬ 
ταβολές που επηρεάζουν την μισθοδοσία. 

5. Μεριμνά για την πιστή εφαρμογή του ωραρίου και 
προβαίνει στις νομικές περικοπές για το χρόνο μη παροχής 
υπηρεσίας αδιακρίτως αιτίας. Συντάσσει τον προγραμμα¬ 
τισμό υπερωριακής απασχόλησης του προσωπικού. 

6. Μεριμνά για την χορήγηση αδειών κανονικών, αναρ- 
ρωτικών, άνευ αποδοχών, γονικών, συνδικαλιστικών, κυή- 
σεως και φοιτητικών και τηρεί ενημερωμένο αρχείο. Συ¬ 
ντάσσει το ετήσιο πρόγραμμα αδειών με την συνεργασία 
των Υπευθύνων των τμημάτων. 

7. Επιμελείται κάθε θέμα που αναφέρεται σε έξοδα κι- 
νήσεως, παραστάσεως ή οδοιπορικά του συνόλου του 
προσωπικού της επιχείρησης, εκδίδει της αναγκαίες δα¬ 
πάνες και ενημερώνει την μισθοδοσία. 

8. Προβαίνει στης νόμιμες ενέργειες για την πρόσληψη 
προσωπικού, συντάσσει της συμβάσεις και μεριμνά για 
την αναγγελία πρόσληψης και λήξης των συμβάσεων. 

9. Εκδίδει τις βεβαιώσεις που έχουν σχέση με την υπη¬ 
ρεσιακή κατάσταση του προσωπικού που υπηρετεί ή αυ¬ 
τού που αποχώρησε ή τρίτων μετά από αίτηση του ενδια¬ 
φερομένου ή αυτεπάγγελτα εφόσον ορίζεται από νόμο ή 
κανονισμό. 

10. Επιμελείται κάθε θέμα που αναφέρεται στην έξοδο 
προσωπικού από την επιχείρηση, υπολογίζει την αποζη¬ 
μίωση που αναλογεί εφόσον δικαιούται και εκδίδει τις κα¬ 
ταστάσεις για την αποζημίωση αυτή. 

11. Συντάσσει τις μισθολογικές καταστάσεις. 

12. Εκδίδει τις ετήσιες βεβαιώσεις αποδοχών του προ¬ 
σωπικού, επιμελείται και εισηγείται την βελτίωση του συ¬ 
στήματος μισθοδοσίας και παρέχει στοιχεία για την κα¬ 
τάρτιση των συλλογικών συμβάσεων. 

13. Εκδίδει κάθε βεβαίωση που αφορά στοιχεία μισθο¬ 
δοσίας και τις κρατήσεις προς τα ασφαλιστικά ταμεία τό¬ 
σο των υπηρετούντων όσο και των συνταξιοδοτηθέντων 
υπαλλήλων. 

α) Αποζημίωση των εξερχόμενωντης επιχείρησης υπαλ¬ 
λήλων. 

β) Έξοδα ταξιδιών, εκτός έδρας αποζημιώσεις, λοιπά 
γενικά έξοδα μη ειδικώς καθορισμένα. 

γ) Έξοδα κίνησης και κάθε έξοδο που αφορά το προ¬ 
σωπικό. 

14. Ο Προγραμματισμός η οργάνωση και εκτέλεση εκ¬ 
παιδευτικών προγραμμάτων, για την συνεχή και σύγχρονη 
επαγγελματική κατάρτιση του προσωπικού, ώστε να μπο¬ 
ρούν οι εργαζόμενοι να ανταποκριθούν στις απαιτήσεις 
του αντικειμένου εργασίας τους και στις νέες τεχνολογίες. 

Γ. Αρμοδιότητες Τμήματος Προμηθειών. 

Ως τμηματάρχης ορίζεται υπάλληλος από το γραφείο 
του τμήματος αυτού. 

Ασχολείται γενικά με τις προμήθειες της επιχείρησης 
και ειδικότερα: 

1. Φροντίζει για τη διενέργεια των διαγωνισμών για την 
εκτέλεση έργων και την προμήθεια υλικών και άλλων εφο¬ 
δίων με βάση τους όρους που συντάσσονται ανάλογα από 
την Οικονομική ή την Τεχνική Υπηρεσία. 

2. Τηρεί με λεπτομέρεια τις καρτέλες όλων των υλικών 
και τις ενημερώνει με κάθε μεταβολή. 

3. Συντάσσει τα πρωτόκολλα ελέγχου απογραφής των 
υλικών και τηρεί όλα τα βιβλία που χρειάζονται για τη λει¬ 
τουργία του τμήματος. 


4. Ελέγχει τα τιμολόγια αγοράς των διαφόρων υλικών, 
τα τιμολόγια οποιοσδήποτε πληρωμής λογαριασμών και 
φροντίζει για τη συμπλήρωση των απαραίτητων δικαιολο- 
γητικών για την πληρωμή τους. 

5. Είναι υπεύθυνο για τη λογιστική παρακολούθηση των 
αποθηκών της επιχείρησης και τη διαχείριση της γραφι¬ 
κής ύλης, των ειδών καθαριότητας και κάθε υλικού απα¬ 
ραίτητου για τη διοικητική λειτουργία της Δ. Ε.Υ.Α.Θ. 

6. Απασχολείται γενικά με κάθε εργασία, της αρμοδιό- 
τητάς του και σύμφωνα με τις εντολές του Διευθυντή της 
Οικονομικής Υπηρεσίας. 

Όταν ο Υπεύθυνος του τμήματος απουσιάζει ή κωλύε¬ 
ται, ορίζεται αναπληρωτής του από τον Διευθυντή της Οι¬ 
κονομικής Υπηρεσίας σε συνεργασία με τον Γενικό Διευ¬ 
θυντή. 

Δ. Αρμοδιότητες Τμήματος Καταναλωτών 

Ως τμηματάρχης ορίζεται υπάλληλος από τα γραφεία 
του τμήματος αυτού, σύμφωνα τον παρόντα Ο.Ε.Υ. 

Ασχολείται γενικά με την εξυπηρέτηση των πελατών και 
ειδικότερα: 

1. Τηρεί τα βιβλία καταμέτρησης και τα ενημερώνει με 
κάθε μεταβολή που γίνεται στους πελάτες. 

2. Συντάσσει τις συμβάσεις του νερού και εκδίδει τις 
αποδείξεις προκαταβολής εγγύησης για κατανάλωση νε¬ 
ρού που καταθέτουν οι πελάτες. 

3. Εκδίδει τις εντολές για την Τεχνική Υπηρεσία και πα¬ 
ρακολουθεί την κανονική και έγκαιρη εκτέλεσή τους. 

4. Τηρεί το αρχείο πελατών και το ενημερώνει για κάθε 
μεταβολή. 

5. Εκδίδει τους λογαριασμούς από παροχές νερού και 
συνδέσεις υπονόμων και παρακολουθεί την έγκαιρη εκτέ¬ 
λεσή τους 

6. Φροντίζει για την κανονική και έγκαιρη καταμέτρησή 
της κατανάλωσης του νερού από τους καταμετρητές. 

7. Παρακολουθεί με προσοχή την κατανάλωση κάθε πε¬ 
λάτη και σε περίπτωση που διαπιστώνει ασυνήθιστη ή αδι¬ 
καιολόγητη κατανάλωση εκδίδει τις σχετικές εντολές για 
την εξακρίβωση και εξέταση ενδεχόμενης βλάβης και 
ενημερώνει τις αντίστοιχες μερίδες των καταναλωτών. 

8. Έχει την φροντίδα για την έκδοση των λογαριασμών 
κατανάλωσης νερού και την έγκαιρη παράδοσή τους στο 
τμήμα εσόδων. 

9. Συντάσσει τα δικαιολογητικά που χρειάζονται για την 
κατανάλωση από δημόσιες και άλλες υπηρεσίες και τα 
στέλνει για είσπραξη. 

10. Προετοιμάζει τα βιβλία καταμέτρησης και ελέγχει 
την ορθότητα των εκτυπωμένων λογαριασμών, καθώς και 
των καταστάσεων κατανάλωσης νερού. 

11. Παρακολουθεί την κίνηση των βιβλίων καταμέτρη¬ 
σης. 

12. Φροντίζει για την έγκαιρη έκδοση των λογαριασμών 
νερού και των καταστάσεων κατανάλωσης νερού. 

13. Ασχολείται γενικά με κάθε εργασία της αρμοδιότη- 
τάς του και σύμφωνα με τις εντολές του τμηματάρχη και 
του Διευθυντή της Οικονομικής Υπηρεσίας. 

14. Ελέγχει τις εγκαταστάσεις Ύδρευσης - Αποχέτευ¬ 
σης κάθε ακινήτου. 

Όταν ο τμηματάρχης απουσιάζει ή κωλύεται, ορίζεται 
αναπληρωτής του από τον Διευθυντή της Οικονομικής 
Υπηρεσίας σε συνεργασία με τον Γ ενικό Διευθυντή. 

Ε.1. Αρμοδιότητες Τμήματος Εσόδων 

Ως τμηματάρχης ορίζεται υπάλληλος από τα γραφεία 
του τμήματος αυτού, σύμφωνα τον παρόντα Ο.Ε.Υ. 

Ασχολείται γενικά με την είσπραξη των εσόδων της επι¬ 
χείρησης ειδικότερα: 

1. Έχει τη φροντίδα για την έγκαιρη διανομή και εί¬ 
σπραξη αποδείξεων νερού και των κάθε μορφής απαιτή- 
σεωντηςΔ.Ε.Υ.Α.Θ. 

2. Εισηγείται τις διακοπές νερού των δύστροπων πελα¬ 
τών στον Διευθυντή της Οικονομικής Υπηρεσίας σύμφω¬ 
να με τις ισχύουσες κάθε φορά σχετικές αποφάσεις και 
εκδίδει τις εντολές για διακοπή νερού, που στη συνέχεια 
τις εκτελεί το τμήμα καταναλωτών. 

3. Διαχειρίζεται το χρηματικό, καθώς και το χαρτόσημο 
επιχείρησης και τηρεί το χαρτοσημασμένο βιβλίο του τα¬ 
μείου. 

4. Παρακολουθεί και ελέγχειτις προθεσμίες για την ειδο¬ 
ποίηση των καταναλωτών και την ημερομηνία πληρωμής 
και εφαρμόζει με αυστηρότητα τις σχετικές προθεσμίες. 

5. Πληρώνει με βάση τα εντάλματα πληρωμής που εκδί- 
δονται. 

6. Ασχολείται με την είσπραξη όλων των χρηματικών 
απαιτήσεων της Δ. Ε.Υ.Α.Θ. από τρίτους. 

7. Ο ταμίας είναι υπεύθυνος πληρότητας των ενταλμά¬ 
των πληρωμής και των σχετικών δικαιολογητικών, ελέγχει 
τις υπογραφές των υπευθύνων και είναι ο ίδιος υπεύθυ¬ 
νος για κάθε παράλειψη. Γενικά ενεργεί σύμφωνα με τις 
εντολές του Διευθυντή της Οικονομικής Υπηρεσίας και 
του Γενικού Διευθυντή. 

8. Ο τμηματάρχης παρακολουθεί την εργατικότητα και 
απόδοση των υπαλλήλων που εργάζονται στα γραφεία 
του τμήματός του και για ό,τι ζητηθεί υποβάλει έκθεση 
προς τον Διευθυντή της Οικονομικής Υπηρεσίας και τον 
Γενικό Διευθυντή. 

Όταν ο τμηματάρχης απουσιάζει ή κωλύεται ορίζεται 
αναπληρωτής του από τον Διευθυντή της Οικονομικής 
Υπηρεσίας σε συνεργασία με τον Γενικό Διευθυντή. 

Ε. Γ ραφείο Λογιστικού 

1. Τηρεί τα λογιστικά βιβλία και καταχωρίζει σ’ αυτά τις 
δαπάνες και τις εισπράξεις και ενεργεί κάθε είδους λογι¬ 
στική εργασία σύ μφωνα με το λογιστικό σχέδιο και τις φο¬ 
ρολογικές αρχές. 

2. Φροντίζει για την συγκέντρωση των στοιχείων που εί¬ 
ναι απαραίτητα για την σύνταξη του προϋπολογισμού, 
ισολογισμού και απολογισμού, για την ενημερότητα των 
λογιστικών εγγράφων για την συμφωνία των κυρίων και 
βοηθητικών βιβλίων των πρωτοβάθμιων, δευτεροβάθ¬ 
μιων και των τριτοβάθμιων λογαριασμών και για την ενη¬ 
μέρωση του βιβλίου αναλαμβανόμενων υποχρεώσεων, 
συντάσσει τις μισθοδοτικές καταστάσεις και τα στοιχεία 
που χρειάζονται στη μηχανογράφηση για την εκτύπωση 
τους και φροντίζει για την έκδοσή των ατομικών δελτίων 
ασφαλιστικών εισφορών του Ι.Κ.Α. 

3. Τηρεί αρχείο εκδοθέντων ενταλμάτων κατά κατηγο¬ 
ρία και για κάθε έτος. 

4. Ασχολείται με την συγκέντρωση των παραστατικών 
που απαιτούνται για την εκκαθάριση κάθε δαπάνης. 

5. Εκδίδει τα εντάλματα πληρωμήςτης αρμοδιότητάςτου 
ελέγχει τα σχετικά παραστατικά δικαιολογητικά έγγραφα 
και επιμελείται για την υπογραφή τους από τον Διευθυντή 
της Οικονομικής Υπηρεσίας και τον Γ ενικό Διευθυντή. 

Άρθρο 14 

Διακρίσεις Προσωπικού 

1. Το προσωπικό της Επιχείρησης διακρίνεται σε τακτι¬ 
κό και έκτακτο 


α. Τακτικό είναι το προσωπικό που καλύπτει πάγιες ανά¬ 
γκες της επιχείρησης, κατέχει τις οργανικές θέσεις που 
προβλέπονται από παρόντα οργανισμό και η υπηρεσιακή 
και εργασιακή του σχέση και κατάσταση ρυθμίζονται από 
τον Ο.Ε.Υ. 

β. Έκτακτο είναι το προσωπικό που προσλαμβάνεται με 
σύμβαση εργασίας ορισμένου χρόνου, για την κάλυψη 
και αντιμετώπιση των πρόσκαιρων και έκτακτων αναγκών 
της επιχείρησης. 

2. Η εργασιακή σχέση που συνδέειτο προσωπικό με την 
Δ.Ε.Υ.Α.Θ. είναι σχέση εργασίας ιδιωτικού δικαίου, αορί¬ 
στου χρόνου για το τακτικό προσωπικό και ορισμένου 
χρόνου για το έκτακτο. 

Άρθρο 15 

Κάλυψη Οργανικών Θέσεων 

1. Ο αριθμός των θέσεων του τακτικού προσωπικού κα¬ 
θορίζεται με βάση τις ανάγκες της επιχείρησης. 

2. Για την πλήρωση των οργανικών θέσεων απαιτούνται 
τα προβλεπόμενα από τον παρόντα οργανισμό γενικά 
προσόντα διορισμού. Επιπλέον κανένα πρόσωπο δεν 
μπορεί να καταλάβει οργανική θέση, αν δεν έχει τα απαι- 
τούμενα για κάθε θέση τυπικά και ουσιαστικά προσόντα. 

3. Ο προσλαμβανόμενος πριν καλύψει τη σχετική οργα¬ 
νική θέση διανύει το στάδιο της δοκιμασίας. Στο δοκιμα¬ 
στικό χρονικό διάστημα θεωρείται δόκιμος και η εργασια¬ 
κή του σχέση διέπεται από τον Ο.Ε.Υ. 

4. Ο αριθμός των οργανικών θέσεων μπορεί να αυξο- 
μειωθεί ανάλογα με τις υπηρεσιακές ανάγκες. Γιατην αυ¬ 
ξομείωση των οργανικών θέσεων απαιτείται τροποποίη¬ 
ση του Ο.Ε.Υ., μετά από απόφαση του Διοικητικού Συμ¬ 
βουλίου της επιχείρησης. 

Άρθρο 16 

Μητρώο Προσωπικού 

1. Για το προσωπικό της Δ.Ε.Υ.Α.Θ. τηρείται μητρώο, 
που περιέχει για κάθε εργαζόμενο τα παρακάτω στοιχεία: 

α) Όνομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, όνομα συζύγου, ονόματα 
και χρονολογία γέννησης των παιδιών, διεύθυνση κατοι¬ 
κίας και τηλέφωνο. 

β) Τον αριθμό της απόφασης πρόσληψης του, τα τυπι¬ 
κά και ουσιαστικά προσόντα του, τον κλάδο και την ειδι¬ 
κότητα του, τις θέσεις στις οποίες τοποθετήθηκε απάτην 
πρόσληψή του, τον αριθμό των αποφάσεων για οικονομι¬ 
κή προαγωγή και λήψη επιδομάτων. 

γ) Τις πειθαρχικές ποινές και τιμητικές διακρίσεις του, 
καθώς και κάθε είδους άδειες απουσίας. 

2. Το ανωτέρω μητρώο τηρείται και ενημερώνεται με ευ¬ 
θύνη του Γ ραφείου Προσωπικού. 

Άρθρο 17 

Υποχρεώσεις και Καθήκοντα Προσωπικού 

Το προσωπικό της επιχείρησης έχει υποχρέωση και κα¬ 
θήκον: 

1. Να γνωρίζει και να τηρεί τις διατάξεις του παρόντος 
οργανισμού, όπως και κάθε άλλου Κανονισμού της Επι¬ 
χείρησης. Δεν μπορεί κανείς εργαζόμενος να επικαλεστεί 
άγνοια του παρόντος Οργανισμού. 

2. Να εκτελεί το υπηρεσιακό του καθήκον με επιμέλεια 
και ευσυνειδησία, ευγένεια και με πνεύμα συναδελφικής 
συνεργασίας. 

3. Να διασφαλίζει τα μηχανήματα, εργαλεία, έπιπλα, 
σκεύη, βιβλία και άλλα υπηρεσιακά έγγραφα και στοιχεία, 
όπως και κάθε άλλο περιουσιακό στοιχείο της Επιχείρη¬ 
σης που χρησιμοποιεί για την εκτέλεση της υπηρεσίας 
του. 

4. Να φροντίζει για την καλή συντήρηση των προανα- 
φερομένων περιουσιακών στοιχείων της Επιχείρησης και 
να προβαίνει στις κατάλληλες υπηρεσιακές ενέργειες για 
την καλή συντήρηση, βελτίωση ή αντικατάστασή του. 

5. Να προσέρχεται έγκαιρα στην υπηρεσία του και να 
αποχωρεί από αυτή μετά την συμπλήρωση του ωραρίου 
εργασίας, όπως αυτό έχει οριστεί από τους αρμοδίους 
της Επιχείρησης. 

6. Να ενημερώνει εντός της αυτής μέρας τον προϊστάμε¬ 
νο του ή το γραφείο προσωπικού της Επιχείρησης σε περί¬ 
πτωση απουσίας λόγω ασθένειας ή άλλης ανώτερης βίας. 

7. Να αναφέρει γραπτά και έγκαιρα στο γραφείο προ¬ 
σωπικού της Επιχείρησης κάθε μεταβολή της ατομικής ή 
οικογενειακής του κατάστασης. 

8. Να αναφέρει ιεραρχικά στην υπηρεσία του καθετί 
που απάτη φύση της δουλείας του διαπιστώνει ότι μπορεί 
να προκαλέσει υλική ή ηθική ζημιά στην Επιχείρηση. 

9. Να εκτελεί πρόθυμα τις οδηγίες των προϊσταμένων 
του και να συμπεριφέρεται σε όλο ανεξαίρετα το προσω¬ 
πικό με ευγένεια και τον επιβαλλόμενο κατά περίπτωση 
σεβασμό. 

10. Να εκτελεί υποχρεωτικά κάθε εντολή του προϊστα¬ 
μένου του. Μετά την εκτέλεση της εντολής και εφόσον κα¬ 
τά την κρίση του αυτή ήταν πέραν από τις υπηρεσιακές 
του υποχρεώσεις, μπορεί να υποβάλει τις αντιρρήσεις 
του με γραπτή αναφορά στα αρμόδια πειθαρχικά όργανα, 
τα οποία εξετάζουν την αναφορά και αν κριθή βάσιμη κι¬ 
νείται η πειθαρχική διαδικασία. 

Η εντολή του Προϊσταμένου δεν εκτελείται, όταν: 

α) Ο εργαζόμενος θεωρεί ότι η εκτέλεσή της θέτει σε 
σοβαρούς κινδύνουςτην υγεία του. Στηνπερίπτωση αυτή 
ο Διευθυντής της Υπηρεσίας στην οποία ανήκει ο εργαζό¬ 
μενος, εξετάζει αμέσως και επιτόπια το επικίνδυνο ή μη 
της εντολής, λαμβάνει τα κατάλληλα μέτρα και ενημερώ¬ 
νει γραπτά το Διοικητικό Συμβούλιο για τη λήψη σχετικών 
αποφάσεων. 

β) Ο εργαζόμενος έχει τη γνώμη ότι η εντολή που του 
δόθηκε είναι αντίθετη μετονΟ.Ε.Υ. και το συμφέρον της 
Επιχείρησης. Τότε οφείλει αμέσως και χωρίς καθυστέρη¬ 
ση που οδηγεί σε ματαίωση της εντολής και ζημία της Επι¬ 
χείρησης, να κάνει γνωστές τις επιφυλάξεις του στο Γενι¬ 
κό Διευθυντή. Αν ο Γενικός Διευθυντής συμφωνήσει με 
την εντολή του Προϊσταμένου, ο εργαζόμενος υποχρεού- 
ται να την εκτελέσει και μπορεί να υποβάλει γραπτή ανα¬ 
φορά στο αρμόδιο Πειθαρχικό όργανο. 

11. Το προσωπικό έχει υποχρέωση, τηρώντας την ιε¬ 
ραρχία, να αναφέρεται και να υποβάλλει κάθε αίτηση, σύ¬ 
σταση ή παράπονο για οποιοδήποτε θέμα. 

Επιτρέπεται η παράκαμψη της ιεραρχίας, μόνο σε κατε- 
πείγουσες περιστάσεις και με την υποχρέωση της ενημέ¬ 
ρωσης κατά τη σειρά της ιεραρχίας, του αρμοδίου Διευ¬ 
θυντή. 

Ακόμα επιτρέπεται παράκαμψη της ιεραρχίας, όταν ο 
εργαζόμενος μετά την πάροδο ενός μηνάς από την υπο¬ 
βολή της αίτησης, αναφοράς κλπ, δεν έλαβε απάντηση 
από τον Προϊστάμενο, στον οποίο απευθύνθηκε. 

Κάθε άλλη υπέρβαση της ιεραρχίας μπορεί να αποτε- 
λέσει πειθαρχικό παράπτωμα. 


12. Ο Γ ενικός Διευθυντής έχει υποχρέωση να φροντίζει, 
έτσι ώστε το προσωπικό να γνωρίζει τις ευθύνες και τις 
υποχρεώσεις του, το περιεχόμενο των εγκυκλίων, υπηρε¬ 
σιακών οδηγιών, διαταγών και ανακοινώσεων, που έχουν 
σχέση με την εκτέλεση του υπηρεσιακού καθήκοντος και 
τη γενικότερη συμπεριφορά του προσωπικού. 

13. Ο Γενικός Διευθυντής είναι υπεύθυνος για την τήρη¬ 
ση της πειθαρχίας και την ακριβή εκτέλεση των υπηρεσια¬ 
κών εντολών προς τους υφισταμένους του, παρέχοντας 
κάθε οδηγία και διευκόλυνση για την αρτιότερη εκτέλεση 
του υπηρεσιακού έργου και την αύξηση της παραγωγικό¬ 
τητας γενικότερα. 

Άρθρο 18 

Πρόσληψη Τακτικού Προσωπικού 

1. Η πρόσληψη του τακτικού προσωπικού γίνεται εφ’ 
όσον υπάρχουν κενές οργανικές θέσεις και πάγιες ανάγκες 
της επιχείρησης που βεβαιώνονται με γραπτές εισηγήσεις 
του Γενικού Διευθυντή ή του αρμόδιου Διευθυντή Υπηρε¬ 
σίας. Κάθε προσλαμβανόμενος πρέπει να έχει τα προβλε- 
πόμενα από τον Ο.Ε.Υ. προσόντα της αντίστοιχης ειδικό¬ 
τητας. 

2. Η πρόσληψη του τακτικού προσωπικού γίνεται με από¬ 
φαση του Δ.Σ. που λαμβάνεται ύστερα από εισήγηση του 
Γενικού Διευθυντή, μετά από προκήρυξη της θέσης και 
διαγωνισμό που διενεργείται με βάση την ισχύουσα νομο¬ 
θεσία. 

3. Η Εξεταστική Επιτροπή συντάσσει τους όρους της 
προκήρυξης βάση του Α.Σ.Ε.Π. και τους υποβάλλει στο 
Δ.Σ. για έγκριση. Η προκήρυξη, που περιέχει τις οργανικές 
θέσεις που πρόκειται να πληρωθούν, τα απαιτούμενα προ¬ 
σόντα των υποψηφίων τα απαραίτητα έγγραφα που πρέ¬ 
πει να υποβληθούν, το χρόνο υποβολής τους καιτυχόν άλ¬ 
λες λεπτομέρειες του διαγωνισμού, υπογράφεται από τον 
Πρόεδρο του Δ.Σ. ή το νόμιμο αναπληρωτή του σε περί¬ 
πτωση κωλύματος και δημοσιεύεται στοντοπικό ημερήσιο 
τύπο. 

4. Η Εξεταστική Επιτροπή, αφού παραλάβει και εξετάσει 
τις αιτήσεις καιταδικαιολογητικά συμμετοχής των υποψη¬ 
φίων ορίζει τον τόπο και τον χρόνο της προφορικής συνέ¬ 
ντευξης καθώς και της γραπτής δοκιμασίας αν κριθεί απα¬ 
ραίτητη από το Δ.Σ. και καλεί τους υποψήφιους να παρα¬ 
σταθούν σ’ αυτές. 

5. Μετά την διενέργεια του διαγωνισμού (προφορική 
συνέντευξης, γραπτή δοκιμασία) η Εξεταστική Επιτροπή 
βαθμολογεί και καταρτίζει πίνακα των υποψηφίων κατά 
σειρά επιτυχίας με βάση τα δικαιολογητικά, τα προσόντα, 
την παρουσίαση και την ενδεχόμενη γραπτή δοκιμασία 
και υποβάλλει έκθεση στο Δ.Σ., που αποφασίζει για τις 
προσλήψεις. Η απόφαση του Δ.Σ. ανακοινώνεται σε 
όλους τους υποψήφιους. Η δε πρόσληψη ανακοινώνεται 
γραπτά στον ενδιαφερόμενο με συστημένη επιστολή ή με 
τον κλητήρα της Δ.Ε.Υ.Α.Θ. 

6. Η πρόσληψη είναι αυτοδίκαια άκυρη, αντο προσλαμ¬ 
βανόμενο πρόσωπο δεν αναλάβει υπηρεσία μέσα σε ένα 
μήνα από την ημερομηνία ανακοίνωσης της πρόσληψης, 
εκτός από την περίπτωση στράτευσης, οπότε θα πρέπει 
σε ένα μήνα το πολύ από την απόλυσή του να αναλάβει 
υπηρεσία, διαφορετικά η πρόσληψη του είναι άκυρη από 
την αρχή. 

7. Το Δ.Σ. μπορεί να προσλάβει τακτικό προσωπικό εξει- 
δικευμένων γνώσεων και με επιλογή, αν αυτό είναι για το 
συμφέρον της Δ.Ε.Υ.Α.Θ. 

8. Το Δ.Σ., σε περίπτωση θανάτου εργαζόμενου της 
Δ.Ε.Υ.Α.Θ. που δεν έχει συμπληρώσει τις προϋποθέσεις 
της συνταξιοδότησης, μπορεί να προσλάβει τον σύζυγο ή 
την σύζυγο ή τέκνο αυτού, εφόσον κατέχει τα γενικά προ¬ 
σόντα πρόσληψης και τα ειδικά προσόντα μιας από τις ει¬ 
δικότητες του Ο.Ε.Υ, και επιπλέον υπάρχει κενή οργανική 
θέση που να είναι απαραίτητο να καλυφθεί. 

9. Κάθε πρόσληψη είναι δοκιμαστική. Ο χρόνος της δο¬ 
κιμής είναι ένα έτος πραγματικής υπηρεσίας στην διάρ¬ 
κεια του οποίου με αιτιολογημένη απόφαση του Δ.Σ. είναι 
δυνατή η απόλυση, αν ο εργαζόμενος δεν μπορεί να αντα- 
ποκριθεί στα καθήκοντα της ειδικότητας για την οποία 
προσλήφθηκε. Το αργότερο μέσα σε ένα μήνα από την 
συμπλήρωση του έτους της δοκιμαστικής υπηρεσίας το 
Δ.Σ. πρέπει να αποφασίσει για την ένταξη στο τακτικό 
προσωπικό ή την απόλυσή του. Αν δεν αποφανθεί, μετά 
την παρέλευση της παραπάνω προθεσμίας η πρόσληψη 
γίνεται αυτοδίκαια οριστική. 

Άρθρο 19 

Πρόσληψη Εκτάκτου Προσωπικού 

1. Η πρόσληψη του εκτάκτου γίνεται με απόφαση του 
Προέδρου του Δ.Σ. ύστερα από εισήγηση του Γενικού Δι¬ 
ευθυντή. Με την ίδια απόφαση καθορίζεται ο χρόνος απα¬ 
σχόλησης και η απαραίτητη ειδικότητά του προσλαμβα- 
νομένου. 

2. Η εισήγηση του Γ ενικού Διευθυντή και η απόφαση του 
Προέδρου πρέπει να αιτιολογούν την ανάγκη που επιβά¬ 
λει την πρόσληψη του έκτακτου προσωπικού. 

3. Το έκτακτο προσωπικό αμείβεται με τις αποδοχές της 
συλλογής σύμβασης του κλάδου ή της ειδικότητας του 
και εφόσον δεν υπάρχει ανάλογη Σ.Σ.Ε., με εκείνες που 
καθορίζονται κάθε φορά από την Εθνική Συλλογική Σύμ¬ 
βαση Εργασίας της. 

4. Η σύμβαση του έκτακτου προσωπικού ορίζει και την 
ημερομηνία λήξης της. Σε περίπτωση που προσλαμβάνε¬ 
ται έκτακτο προσωπικό για την κατασκευή ή εξυπηρέτηση 
ορισμένου έργου, η εργασιακή σύμβαση είναι ορισμένου 
χρόνου και λήγει αυτοδίκαια με την περάτωση του έργου. 

Άρθρο 20 

Γ ενικά Προσόντα Πρόσληψης 

1. Κάθε πρόσωπο που προσλαμβάνεται σε οργανική θέ¬ 
ση πρέπει: α) Να έχει Ελληνική ιθαγένεια ή να είναι πολί¬ 
της κράτους της Ευρωπαϊκής Ένωσης και να έχει ηλικία 
τουλάχιστον 18 ετών. Για ειδικό επιστημονικό προσωπικό 
και όσους έχουν επαναλαμβανόμενες συμβάσεις ορισμέ¬ 
νου χρόνου, δεν τίθεται όριο ηλικίας. 

β) Να κριθεί ικανό για την εργασία που πρόκειται να 
προσφέρει ύστερα από εξέταση της υγειονομικής υπη- 
ρεσίαςτου Ι.Κ.Α. ή από Κρατικό Νοσοκομείο, γ) Ναέχειτα 
τυπικά και ουσιαστικά προσόντα της ειδικότητας για την 
οποία προσλαμβάνεται, δ) Να μην έχει παραπεμφθεί και 
δικαστεί ή να μην έχει καταδικαστεί για κλοπή, ληστεία, 
απάτη, υπεξαίρεση, εκβίαση, πλαστογραφία, απιστία, 
δωροδοκία, καταπίεση, παράβαση καθήκοντος, ή άλλο 
παρεμφερές αδίκημα. 

2. Για την απόδειξη της συνδρομής των παραπάνω 
προϋποθέσεων, το προσλαμβανόμενο πρόσωπο πρέπει 
να υποβάλει μαζί με την αίτηση πρόσληψης: 

α) Πιστοποιητικό Δήμου ή Κοινότητας 

β) Ληξιαρχική πράξη γέννησης 

γ) Πιστοποιητικό στρατολογίας (για τους άντρες) 


δ) Αντίγραφο ποινικού μητρώου 

ε) Πιστοποιητικό σπουδών ή ειδικότητας ή εμπειρίας 

ζ) Υπεύθυνη δήλωση ότι δεν κατέχει άλλη έμμισθη θέση. 

3. Βεβαίωση μόνιμης κατοικίας στον Δήμο Θήρας θεω¬ 
ρείται προσόν διορισμού. 

Άρθρο 21 

Κωλύματα Διορισμού 

1. Η έλλειψη κάποιου από τα απαιτούμενα προσόντα 
πρόσληψης αποτελεί κώλυμα για την πρόσληψη τακτικού 
προσωπικού. 

2. Κώλυμα πρόσληψης αποτελεί καιη προηγούμενη από¬ 
λυση για πειθαρχικούς λόγους, από τη θέση υπαλλήλου 
του δημοσίου, Ο.Τ.Α., Ν.Π.Δ.Δ. ή Ν.Π.Ι.Δ. 

3. Η οικειοθελής αποχώρηση εργαζομένου απάτην Επι¬ 
χείρηση αποτελεί κώλυμα επαναπρόσληψηςτου στην πε¬ 
ρίπτωση που του είχαν επιβληθεί πειθαρχικές ποινές από 
το Δ.Σ. της Δ.Ε.Υ.Α.Θ. 

Άρθρο 22 

Πρόσληψη κατά παράβαση του Ο.Ε.Υ. 

Πρόσληψη τακτικού προσωπικού κατά παράβαση του 
Ο.Ε.Υ., ανακαλείται μέσα σε διάστηματο πολύ ενός έτους. 
Αν το πρόσωπο που προσλήφθηκε συντέλεσε στην αντι¬ 
κανονική πρόσληψή του, τότε η πρόσληψη ανακαλείται και 
μετά την παρέλευση του έτους. Η ανάκληση έχει την έν¬ 
νοια ότι η εργασιακή σύμβαση είναι άκυρη από την αρχή. 

Άρθρο 23 

Μισθολογική Κατάταξη και Εξέλιξη Προσωπικού 

1. Οι υπάλληλοι της Δ.Ε.Υ.Α.Θ. αμείβονται με Συλλογι¬ 
κές Συμβάσεις Εργασίας της ειδικότητας των, ή με ομοι- 
οεπαγγελματικές συμβάσεις, ή με επιχειρησιακή σύμβα¬ 
ση, μετά από συμφωνία Διοίκησης και εργαζομένων, 
όπου και καθορίζονται τα μισθολογικά κλιμάκια αυτών, ο 
τρόπος αμοιβής του προσωπικού τα επιδόματα η μισθο- 
λογική εξέλιξη, οι διάφορες παροχές, οι ηθικές και υλικές 
αμοιβές καθώς και κάθε είδους παροχές που προβλέπο- 
νται μέσα από αυτήν. Οι εν λόγω αποδοχές δεν πρέπει να 
υπολείπονται σε καμία περίπτωση των αποδοχών που 
προκύπτουν από οποιαδήποτε άλλη Σ.Σ.Ε. ή επιχειρησια¬ 
κή σύμβαση ή συλλογική σύμβαση ειδικότητας. 

2. Οι αποδοχές του Γ ενικού Διευθυντή και των Διευθυ¬ 
ντών Υπηρεσιών καθορίζονται και αναπροσαρμόζονται με 
αιτιολογημένη απόφαση του Διοικητικού Συμβουλίου. Οι 
εν λόγω αποδοχές δεν πρέπει να υπολείπονται σε καμιά 
περίπτωση των αποδοχών που προκύπτουν από οποιαδή¬ 
ποτε άλλη Σ.Σ.Ε. ή επιχειρησιακή σύμβαση ή συλλογική 
σύμβαση ειδικότητας. 

Άρθρο 24 

Κλάδοι των Θέσεων του Προσωπικού 

Οι θέσεις του τακτικού προσωπικού της Δ.Ε.Υ.Α.Θ. κα¬ 
τατάσσονται στους ακόλουθους κλάδους: 

α) Υποχρεωτική Εκπαίδευση (Υ.Ε.): Ως τυπικό προσόν 
διορισμού ορίζεται απολυτήριο Δημοτικού σχολείου ή 
Τριταξίου Γυμνασίου ή τίτλο Κατωτέρας Τεχνικής Σχολής 
ή εμπειρία. 

β) Δευτεροβάθμια Εκπαίδευση (Δ.Ε.): Ως τυπικό προ¬ 
σόν διορισμού ορίζεται απολυτήριο Εξατάξιου Γ υμνασί¬ 
ου ή Λυκείου (Γενικού, Πολυκλαδικού, Τεχνικού) ή τίτλο 
Τεχνικής Επαγγελματικής Δευτεροβάθμιας εκπαίδευσης 
ή Σχολής μαθητείας Ο.Α.Ε.Δ. του ν. 1346/1983 ή πτυχία 

των μέσων Τεχνικών Σχολών που καταργήθηκαν με το ν. 
576/1977 ή άλλος τίτλος ισότιμων σχολών της ημεδαπής 
ή της αλλοδαπής. 

γ) Τεχνολογική εκπαίδευση (Τ.Ε.): Ως τυπικό προσόν 
διορισμού ορίζεται το πτυχίο ή δίπλωμα του Τ.Ε.Ι. ή του 
Κ.Α.Τ.Ε.Ε. ή ισότιμων σχολών της ημεδαπής ή της αλλο¬ 
δαπής. 

δ) Πανεπιστημιακή εκπαίδευση (Π.Ε.): Ως τυπικό προ¬ 
σόν διορισμού ορίζεται το πτυχίο ή δίπλωμα τμήματος ή 
σχολής Α.Ε.Ι. ή ισότιμο της αλλοδαπής. 

Άρθρο 25 
Ειδικά Επιδόματα 

Τα ειδικά επιδόματα καθορίζονται μέσα από την Κλαδι¬ 
κή Συλλογική Σύμβαση Εργασίας για την ρύθμιση των 
όρων αμοιβής και εργασίας των εργαζομένων στις Δημο¬ 
τικές Επιχειρήσεις Ύδρευσης και Αποχέτευσης όλης της 
Ελλάδας. 

Στους οδηγούς χειριστές ειδικών οχημάτων καταβάλ¬ 
λεται επίδομα που ορίζεται 10% επί του βασικού μισθού 
του μισθολογικού κλιμακίου. 

Άρθρο 26 

Διάφορες Παροχές 

Οι παροχές σε είδος καθορίζονται μέσα από την Κλαδι¬ 
κή Συλλογική Σύμβαση Εργασίας μεταξύ της Ε.Δ.Ε.Υ.Α. 
και της Π.Ο.Ε. -Δ.Ε.Υ.Α. 

Επιπλέον στους εργαζόμενους της Δ.Ε.Υ.Α.Θ. χορη¬ 
γούνται: 

1. Στο τακτικό και δόκιμο προσωπικό χορηγείται δωρε¬ 
άν νερό 40 κυβικών μέτρων το τετράμηνο. 

Η παραπάνω παροχή χορηγείται και στους υπαλλήλους 
που αποχωρούν από την υπηρεσία με την συμπλήρωση 
του ορίου ηλικίας ή για λόγους υγείας. 

2. Το ίδιο προσωπικό απαλλάσσεται από 50%της κατα- 
βαλλομένης δαπάνης σύνδεσης της πρώτης κατοικίας 
του μετά δίκτυα ύδρευσης και αποχέτευσης. 

3. Σε περίπτωση ατυχήματος εργαζόμενου στηνΔ.Ε.Υ.Α.Θ. 
κατά την διάρκεια της εργασίας του καταβάλλεται στην 
οικογένεια του βοήθημα ποσού ίσο με τις συνολικές απο¬ 
δοχές δύο (2) μηνών, όταν ο εργαζόμενος κριθεί ανίκανος 
προς εργασία για χρονικό διάστημα μεγαλύτερο των έξι 
(6) μηνών. 

4. Με απόφαση του Διοικητικού Συμβουλίου της επιχεί¬ 
ρησης μπορεί να χορηγείται διορθωτικό βοήθημα στο μό¬ 
νιμο και δόκιμο προσωπικό με σκοπό την κάλυψη έκτα¬ 
κτων περιστάσεων. Στην απόφαση πρέπει να ορίζονται οι 
περιστάσεις που επιβάλλουν τη χορήγηση του, το ποσό 
του βοηθήματος, ο χρόνος και ο τρόπος καταβολής του. 

5. α) Στους καταμετρητές, στους κλητήρες, και στους 
επόπτες της Επιχείρησης, εφόσον κινούνται με δικό τους 
μεταφορικό μέσο για την εκτέλεση της εργασίας τους, 
καταβάλλεται ετήσια αποζημίωση για την κάλυψη των δα¬ 
πανών μετακίνησης. Το ύψος της αποζημίωσης καθορίζε¬ 
ται από τον Γ ενικό Διευθυντή, μετά την υποβολή των απα¬ 
ραίτητων στοιχείων από τον Διευθυντή της αρμόδιας 
Υπηρεσίας και εγκρίνεται από το Δ.Σ. 

β) Το υπόλοιπο προσωπικό υποχρεούται να χρησιμοποι¬ 
εί για την εκτέλεση της εργασίας του τα αυτοκίνητα της 
Δ.Ε.Υ.Α.Θ. με αυτοπρόσωπη οδήγηση. Η τυχόν χρήση δι¬ 
κού του μεταφορικού μέσου για την εκτέλεση της υπηρε¬ 
σίας του, γίνεται μόνο μετά από γενική ή ειδική γραπτή 
έγκριση του Γενικού Διευθυντή. Στην περίπτωση αυτή με 


απόφαση του Διοικητικού Συμβουλίου, ύστερα από εισή¬ 
γηση του Γενικού Διευθυντή, καταβάλλεται στο δικαιούχο 
αποζημίωση που ορίζεται με βάση κατάσταση στην οποία 
περιγράφονται αναλυτικά οι διαδρομές και τα χιλιόμετρα 
που πραγματοποιήθηκαν. Η κατάσταση αυτή πρέπει να 
θεωρηθεί από τον αρμόδιο Τμηματάρχη ή από τον Γ ενικό 
Διευθυντή για τους Διευθυντές των Υπηρεσιών. 

6. Στο προσωπικό της Επιχείρησης που απασχολείται 
εκτός έδρας καταβάλλεται αποζημίωση που καθορίζεται 
και αναπροσαρμόζεται με απόφαση του Δ.Σ., καθώς και 
τα έξοδα μετακίνησης και διαμονής που αποδεικνύονται 
με τα απαραίτητα δικαιολογητικά στοιχεία. 

Για την εκτός έδρας μετακίνηση του προσωπικού στο 
εσωτερικό ή το εξωτερικό απαιτείται απόφαση του Δ.Σ., 
με την οποία ορίζεται και ημερήσια αποζημίωση. 

Γ ενικά όλα τα έξοδα μετακινήσεων, εκδηλώσεων,συγκε¬ 
ντρώσεων προσωπικού τελούν υπό την έγκριση του Δ.Σ. 

Άρθρο 27 

Ηθικές και Υλικές Αμοιβές 

1. Πράξης του προσωπικού της επιχείρησης που ξεχω¬ 
ρίζουν και συντελούν στην ενίσχυση του κύρους και της 
κοινωνικής προβολήςτης Δ.Ε.Υ.Α.Θ. αμείβονται, όταν αυ¬ 
τές πραγματοποιούνται κατά την εκτέλεση των καθηκό¬ 
ντων του. 

2. Ο Γενικός Διευθυντής της επιχείρησης ή ο Διευθυ¬ 
ντής κάθε Υπηρεσίας έχει το δικαίωμα να απονέμει εύφη¬ 
μη μνεία σε κάθε εργαζόμενο για πράξης που εμπίπτουν 
στην έννοια της παραγράφου 1 του παρόντος άρθρου. 

3. Ο Γενικός Διευθυντής ή ο Πρόεδρος του Δ.Σ. μπορεί, 
μετά από πρόταση του αρμόδιου Διευθυντή να απονέμει 
ευαρέσκεια σε κάθε εργαζόμενο για πράξεις της παρα¬ 
γράφου 1 του παρόντος άρθρου. 

4. Ο Πρόεδρος του Δ.Σ. μπορεί, μετά από εισήγηση του 
Γενικού Διευθυντή να απονέμει χρηματική αμοιβή σε κά¬ 
θε εργαζόμενο για πράξεις της παραγράφου 1 του παρό¬ 
ντος άρθρου. Η χρηματική αμοιβή δεν αποκλείει την πα¬ 
ράλληλη απονομή εύφημης μνείας ή ευαρέσκειας. 

5. Η απονομή οποιοσδήποτε ηθικής ή υλικής αμοιβής 
για πράξεις της παραγράφου 1 του παρόντος άρθρου 
πρέπει να ανακοινώνονται και στο υπόλοιπο προσωπικό 
της επιχείρησης. 

ΑΔΕΙΕΣ ΑΠΟΥΣΙΑΣ ΠΡΟΣΩΠΙΚΟΥ 

Γ ια τις άδειες προσωπικού και το χρόνο εργασίας ισχύ¬ 
ουν οι διατάξεις της εργατικής νομοθεσίας. 

Οι άδειες απουσίας διακρίνονται σε: 

α. Κανονικές:στους εργαζόμενους της Επιχείρησης χο¬ 
ρηγούνται άδειες όπως καθορίζεται κάθε φορά από τη σχε¬ 
τική νομοθεσία και τις αποφάσεις του Υπουργείου Εργα¬ 
σίας και του Δ.Σ. με τρόπο που να επιτρέπει την κανονική 
και εύρυθμη λειτουργία της Επιχείρησης. Η άδεια μπορεί 
να ανακληθεί για ειδικούς λόγους ανάλογα με τις ανάγκες 
της Επιχείρησης. Οι κανονικές άδειες είναι υποχρεωτικές 
για το προσωπικό της Επιχείρησης και θα πρέπει να χορη¬ 
γούνται κατά την διάρκεια του έτους. Εργαζόμενος που 
από δική του ευθύνη δεν πήρε την κανονική του άδεια μέ- 
χριτην 31 η Ιανουάριου του επομένου έτους, δεν μπορεί να 
μεταφέρει την άδειά του στο επόμενο έτος, ούτε να απο¬ 
ζημιωθεί σε χρήμα. 

β. Για λόγους ασθένειας: Τα σχετικά θέματα με την 
απουσία των εργαζόμενων από την εργασία τους λόγω 
ασθένειας, ρυθμίζονται από τις διατάξεις τη εργατικής νο- 

μοθεσίας και τη Σύμβαση Εργασίας. Οι εργαζόμενοι της 
Επιχείρησης οφείλουν σε περίπτωση ασθένειάς τους να 
τηρούν την ακόλουθη διαδικασία. Να ενημερώνουν αυθη¬ 
μερόν και πάντως χωρίς υπαίτια καθυστέρηση τον υπεύ¬ 
θυνο του αντίστοιχου τμήματος ο οποίος είναι υπεύθυνος 
να ενημερώσει στη συνέχεια την Διεύθυνση Διοίκησης και 
Οικονομικών - Μετά το πέρας της ασθένειας του εργαζο¬ 
μένου και με την επιστροφή του στην εργασία να προσκο¬ 
μίζουν στο Λογιστήριο τα δικαιολογητικά στοιχεία που χο¬ 
ρήγησε ο αρμόδιος ασφαλιστικός φορέας ή εάν αυτό δεν 
καθίσταται δυνατό, δικαιολογητικά από νοσοκομείο ή ιδιώ¬ 
τη γιατρό βάση των οποίων να πιστοποιείται η ασθένεια - 
του εργαζόμενου. Η Επιχείρηση δεν υποχρεώνεται να λά¬ 
βει υπόψη τις γνωματεύσεις και βεβαιώσεις ιδιωτών για¬ 
τρών, εκτός της περίπτωσης εργαζομένων που δεν έχουν 
ακόμη νόμιμα ασφαλιστεί ή αδυνατούν από δικαιολογημέ¬ 
νη αιτία ή σπουδαίο λόγο να προσφύγουν στις υπηρεσίες 
του ασφαλιστικού οργανισμού. Η Επιχείρηση μπορεί να 
συμβάλλεται με ειδικό γιατρό εργασίας γιατηντήρηση των 
κανόνων υγιεινής και ασφάλειας στην εργασία καθώς και 
την παρακολούθηση των ασθενειών των εργαζομένων. Σε 
κάθε περίπτωση η καταβολή των αποδοχών στους εργαζο¬ 
μένους κατά την περίοδο της ασθένειάς τους γίνεται με βά¬ 
ση την ισχύουσα νομοθεσία όπως ορίζεται από τα άρθρα 
657 και 658 του Αστικού Κώδικα, η οποία και εφαρμόζεται 
απαρέγκλιτα σε κάθε ανάλογη περίπτωση. Στην περίπτω¬ 
ση που δεν έχει ενημερωθεί η Επιχείρηση για την ασθένεια 
εργαζομένου της και δεν προσκομίσει αυτός δικαιολογητι- 
κά στοιχεία της ασθένειάς του μετά το πέρας αυτής (της 
ασθένειας) και με την επάνοδο του στην εργασία, θεωρεί¬ 
ται αδικαιολογήτως απών και οι αποδοχές που αντιστοι¬ 
χούν στις μέρες απουσίας του αφαιρούνται από τις μηνιαί¬ 
ες αποδοχές του. Επιπρόσθετα τονίζεται ότι η αδικαιολό¬ 
γητη απουσία των εργαζομένων από την εργασία τους 
αποτελεί πειθαρχικό παράπτωμα. 

Το Δ.Σ. της Επιχείρησης με απόφασή του μπορεί να χο¬ 
ρηγήσει άδεια απουσίας για λόγους υγείας χωρίς αποδο¬ 
χές για διάστημα μέχρι δώδεκα (12) μηνών. Στην περί¬ 
πτωση αυτή δεν καταγγέλλεται η σύμβαση εργασίας, 
εφόσον αυτό απαιτεί η κατάσταση υγείας του εργαζόμε¬ 
νου που πιστοποιείται από την αρμόδια επιτροπή του 
ασφαλιστικού φορέα του. Το ΔΣ. της Επιχείρησης μπορεί 
να υποχρεώσει τον εργαζόμενο να εξετασθεί από γιατρό 
της επιλογής του για να δημιουργήσει δική του άποψη. 

γ. Για λόγους εγκυμοσύνης: Για τις εργαζόμενες μητέ¬ 
ρες η συνολική διάρκεια της άδειας τοκετού ορίζεται 
στους τέσσερις (4) μήνες συνολικά, από τους (2) χορη¬ 
γούνται υποχρεωτικά πριν από την πιθανή ημερομηνία 
του τοκετού και οι υπόλοιποι δύο (2) μετά τον τοκετό. Σε 
περίπτωση που ο τοκετός είναι πρόωρος η συνολική 
άδεια κυήσεως και λοχείας, δεν μπορεί να είναι μικρότε¬ 
ρη των τεσσάρων μηνών. Οι αποδοχές αθροίζονται σύμ¬ 
φωνα με την εργατική νομοθεσία. Οι μητέρες εργαζόμε¬ 
νες της Επιχείρησης δικαιούνται αδείας μητρότητας για 
τα δύο (2) πρώτα χρόνια από τον τοκετό, δηλαδή εργάζο¬ 
νται με μειωμένο ωράριο εργασίας κατά δύο (2) ώρες την 
ημέρα και για τα επόμενα δύο (2) χρόνια με μειωμένο 
ωράριο κατά μία (1) ώρα την ημέρα. 

δ. Χωρίς αποδοχές: Ο Γ ενικός Διευθυντής μπορεί μετά 
από γνώμη του αρμόδιου Προϊσταμένου Τμήματος να χο¬ 
ρηγεί άδειες χωρίς αποδοχές διάρκειας μέχρι πέντε (5) 
ημέρες, για πραγματικά σοβαρούς λόγους και μετά από 
γραπτή αίτηση του ενδιαφερομένου. Σε περίπτωση άρνη¬ 


σης του Γ ενικού Διευθυντή ο εργαζόμενος δικαιούται να 
ζητήσει την άδεια απουσίας του απότονΠρόεδροτουΔΣ. 
που μπορεί να χορηγήσει άδεια χωρίς αποδοχές μέχρι και 
δέκα (10) ημέρες και για χρονικό διάστημα πέραν των δέ¬ 
κα (10) ημερών και για σοβαρούς λόγους μπορεί να χο¬ 
ρηγήσει το ΔΣ. με απόφασή του. 

ε. Ειδικές: Ειδικές άδειες που χορηγεί η Επιχείρηση πέ¬ 
ραν της κανονικής και των αδειών για λόγους υγείας, 
εγκυμοσύνης κ.λπ. είναι: 

- Στους συνδικαλιστές χορηγείται άδεια απουσίας 
τριών (3) ημερών το δίμηνο με πλήρεις αποδοχές σύμφω¬ 
να με τον ν. 1264/1982 άρθρο 17. 

- Σε περιπτώσεις γάμου χορηγείται στον εργαζόμενο 
άδεια για απουσία πέντε (5) ημερών με πλήρεις αποδοχές 
ύστερα από απόφαση του Γ ενικού Διευθυντή. 

- Άδεια δύο (2) ημερών λόγω θανάτου συζύγου, τέκνων, 
γονέων και αδελφών. 

- Σε περίπτωση τοκετού συζύγου εργαζόμενου δύο (2) 
ημερών. 

- Άδεια απουσίας γονέων από την εργασία, μέχρι τέσ¬ 
σερις (4) ημέρες το έτος προκειμένου να ενημερώνονται 
για την πορεία της εκπαίδευσης των παιδιών τους. Σε κά¬ 
θε πάντως περίπτωση πρέπει να προσκομισθούν τα σχε¬ 
τικά πιστοποιητικά. 

- Στους σπουδαστές ή φοιτητές που μετέχουν σε τμη¬ 
ματικές ή πτυχιακές εξετάσεις ανωτέρων ή ανωτάτων 
σχολών χορηγούνται άδειες συνολικής διάρκειας μέχρι 
δεκαπέντε (15) ημέρες το έτος και για όσα είναι τα έτη 
σπουδών της Σχολής, αυξημένα κατά δύο, μετά από από¬ 
φαση του Δ.Σ. της Επιχείρησης. 

- Την ονομαστική εορτή του εργαζόμενοι χορηγείται 
άδεια μίας (1) ημέρας από τον Γενικό Διευθυντή. 

- Άδεια αιμοδοσίας δύο (2) ημερών. 

στ. Ολιγόωρης απουσίας: Ολιγόωρες άδειες απουσίας 
κατά τη διάρκεια της εργασίας μπορεί να χορηγήσει ο 
Προϊστάμενος τμήματος που ανήκει ο εργαζόμενος, για 
σοβαρούς λόγους, κατά την κρίση του. 

ζ. Εκπαιδευτικές: Επίσης μπορεί να χορηγούνται στους 
εργαζόμενους εκπαιδευτικές άδειες σύμφωνα με ειδική πο¬ 
λιτική που καθορίζει η Επιχείρηση για την επιμόρφωση των 
εργαζομένων. Η χορήγηση εκπαιδευτικής άδειας μέχρι ενός 
(1) έτους γίνεται με απόφαση του Δ.Σ. της Επιχείρησης, με¬ 
τά από σχετική εισήγηση του Γενικού Διευθυντή και γνώμη 
των Προϊσταμένων Τμημάτων αφού ο εκπαιδευόμενος ανα- 
λάβει την υποχρέωση να παραμείνει για εργασία στην 
Δ.Ε.Υ.Α.Θ. πενταπλάσιο διάστημα απάτην άδειά του. Σε πε¬ 
ρίπτωση μη εκπλήρωσης του τελευταίου όρου ή μη λήψης 
πιστοποιητικού επιτυχούς παρακολούθησης του εκπαιδευ¬ 
τικού προγράμματος, απαιτείται η επιστροφή των αποδο¬ 
χών που χορηγήθηκαν κατά τη διάρκεια της εκπαιδευτικής 
άδειας. Στην περίπτωση που ο εργαζόμενος υπερβεί αδικαι¬ 
ολόγητα τη διάρκεια της εκπαιδευτικής άδειας που του χο¬ 
ρηγήθηκε, σύμφωνα με την παραπάνω παράγραφο θεωρεί¬ 
ται ότι απουσιάζει αδικαιολόγητα. 

Στην περίπτωση που ο εργαζόμενος υπερβεί αδικαιο¬ 
λόγητα τη διάρκεια της άδειας που του χορηγήθηκε σύμ¬ 
φωνα με τις παραπάνω παραγράφους, ο εργαζόμενος θε¬ 
ωρείται ότι απουσιάζει αδικαιολόγητα, οπότε ισχύουν οι 
σχετικές διατάξεις του παρόντος Οργανισμού. 

Άρθρο 28 

Πειθαρχικές Παραβάσεις 

1. Κάθε παράβαση υπηρεσιακού καθήκοντος, που οφεί- 

λεται σεπρόθεση ή βαριά αμέλειατου εργαζομένου, απο¬ 
τελεί πειθαρχικό παράπτωμα. 

2. Το υπηρεσιακό καθήκον προσδιορίζεται με βάση τις 
υποχρέωσης που απορρέουν για το προσωπικό από την 
σύμβαση εργασίας Ο.Ε.Υ. τις οδηγίες και διαταγές των ιε¬ 
ραρχικά προϊσταμένων καθώς και από την φύση της υπη¬ 
ρεσίας κάθε ειδικότητας και θέσης, όπως το περιεχόμενο 
της καθορίζεται από τους κανόνες επιστήμης και τέχνης, 
από τους κανόνες της κοινής πείρας, από τις συνήθειες 
που έχουν παγιωθεί στη Δ.Ε.Υ.Α.Θ. και τους κανόνες της 
καλής πίστης και του κοινωνικού σκοπού που εξυπηρετεί 
η Δ.Ε.Υ.Α.Θ. 

Άρθρο 29 

Πειθαρχικά Παραπτώματα 

1. Πειθαρχικά παραπτώματα συνιστά κάθε υπαίτια πρά¬ 
ξη ή παράλειψη του εργαζομένου που αποτελεί παράβα¬ 
ση υπηρεσιακού καθήκοντος ή αντίκειται στην υπηρεσια¬ 
κή τάξη ή είναι επιζήμια στα συμφέροντα της Δ.Ε.Υ.Α.Θ. 

2. Το υπηρεσιακό καθήκον προσδιορίζεται από τον 
Ο.Ε.Υ. τις οδηγίες και τις διατάξεις των ιεραρχικά προϊ¬ 
σταμένων, καθώς και από την φύση της υπηρεσίας κάθε 
ειδικότητας και θέσης όπως το περιεχόμενο καθορίζεται 
από τους κανόνες της επιστήμης καιτης τέχνης, από τους 
κανόνες της κοινωνικής πείρας και τους κανόνες της κα¬ 
λής πίστης και του κοινωνικού σκοπού που εξυπηρετεί η 
Δ.Ε.Υ.Α.Θ. 

3. Ενδεικτικά πειθαρχικά παραπτώματα είναι: 

- Η αναξιοπρεπής και ανάρμοστη συμπεριφορά και δια¬ 
γωγή μέσα στην υπηρεσία τόσο απέναντι σε υφιστάμε¬ 
νους, προϊστάμενους όσο και σε τρίτους. 

- Η αδιαφορία, η αμέλεια, η ατελής εκτέλεση, η αδικαιο¬ 
λόγητη αποχή ή και η άρνηση εκτέλεσης της εργασίας 
που έχει ανατεθεί στον εργαζόμενο. 

- Η αδικαιολόγητη καθυστερημένη προέλευση ή πρόω¬ 
ρη αποχώρηση από την εργασία, καθώς και η αδικαιολό¬ 
γητη διακοπή της. 

- Η παράλειψη άσκησης του επιβεβλημένου υπηρεσια¬ 
κού ελέγχου. 

- Η με οποιοδήποτε τρόπο δυσφήμισής της Επιχείρη¬ 
σης και του προσωπικού της. 

- Η φθορά από εγκατάλειψη ή κακή χρήση, η απώλεια 
αντικειμένων (υλικά, εργαλεία, μηχανήματα κ.λ.π.) που 
αποτελούν περιουσία της επιχείρησης καθώς και η μη 
έγκαιρη αναφορά στους αρμόδιους Διευθυντές Υπηρε¬ 
σιών της φθοράς ή της απώλειάς των. 

- Η κατάθεση ανακριβών στοιχείων για την προσωπική ή 
οικογενειακή κατάσταση, με σκοπό την λήψη οποιονδή- 
ποτε επιδομάτων ή παροχών. 

- Η επέμβαση στους εγκατεστημένους μετρητές χωρίς 
εντολή της αρμόδιας Υπηρεσίας. 

- Η χρησιμοποίηση τρίτων προσώπων για απόκτηση εύ¬ 
νοιας υπηρεσιακής. 

- Η αποσιώπηση πειθαρχικών παραπτωμάτων ή πλημ¬ 
μελούς εκτέλεσης καθηκόντων των υφισταμένων από 
τους προϊσταμένους. 

- Η υπεξαίρεση χρημάτων, εγγράφων, υλικών και γενι¬ 
κότερα των περιουσιακών στοιχείων της Δ.Ε.Υ.Α.Θ. 

- Η χρησιμοποίηση υπηρεσιακών πληροφοριών που κα¬ 
τέχει για δική του ωφέλεια, ή ωφέλεια προσώπων που 
συνδέονται με αυτόν. 

- Η άμεση ή η έμμεση συμμετοχή σε δημοπρασία ανά¬ 
θεσης έργου ή προμηθειών της Επιχείρησης. 


- Η μη τήρηση του ωραρίου εργασίας που έχει ορισθεί. 

- Η άρνηση εκτέλεσης εντολής για μετακίνηση από τμή¬ 
μα σε τμήμα παρεμφερές και εφόσον δεν δημιουργείται 
βλαπτική μεταβολή των συνθηκών εργασίας για τον ερ¬ 
γαζόμενο. 

- Η χρησιμοποίηση περιουσιακών στοιχείων της Επιχεί¬ 
ρησης που είναι εμπιστευμένα στον εργαζόμενο για διεκ¬ 
περαίωση ξένων με την επιχείρηση έργων, ή ιδιοποίηση 
περιουσιακών στοιχείωντης Δ.Ε.Υ.Α.Θ. 

- Απόκρυψη πληροφοριών που βλάπουν την καλή λει- 
τουργεία και σκοπό της Επιχείρησης. 

- Κάθε πράξη που προέρχεται από δόλο η βαριά αμέλεια 
η οποία μπορεί να βλάψει και να θέση σε κίνδυνο τα συμ¬ 
φέροντα της Επιχείρησης. 

- Η άρνηση η παρέλκυση εκτέλεσης υπηρεσίας. 

- Η τέλεση σε βάρος της Δ.Ε.Υ.Α.Θ. ενός από τα ανωτέ¬ 
ρω ποινικά αδικήματα αποτελούν κώλυμα πρόσλήψης, 
σύμφωνα με τον παρόντα οργανισμό. 

- Η Δημόσια, προφορικά η έγραφα, άσκησης κριτικής 
των πράξεων της προϊστάμενης αρχής που αποδεικνύει 
έλλειψη σεβασμού με σκόπιμη χρήση αβάσιμων επιχειρη¬ 
μάτων. 

- Κάθε παράβαση του παρόντος Οργανισμού, όπως και 
κάθε άλλου κανονισμού της Επιχείρησης ή των αποφάσε¬ 
ων και εντολών της Διοίκησης, της Γενικής Διεύθυνσης 
και των Διευθυντών. 

Άρθρο 30 

Πειθαρχικές Ποινές 

1. Κάθε πειθαρχικό παράπτωμα έχει σαν άμεση συνέ¬ 
πεια την επιβολή πειθαρχικής ποινής. 

2. Για το ίδιο πειθαρχικό παράπτωμα επιτρέπεται να 
επιβληθεί μόνο μία φορά πειθαρχική ποινή. 

3. Πειθαρχική ποινή δεν επιβάλλεται για πειθαρχικό πα¬ 
ράπτωμα που δεν προβλέπεται από τον παρόντα Οργανι¬ 
σμό. 

4. Η δίωξη και η τιμωρία κάθε πειθαρχικού παραπτώμα¬ 
τος αποτελεί υπηρεσιακό καθήκον. 

5. Οι πειθαρχικές ποινές διακρίνονται: 

α) Η προφορική ή γραπτή παρατήρηση. Επιβάλλεται για 
παραπτώματα των μισθωτών μικρής σημασίας. Είναι η 
ελαφρότερη από της πειθαρχικές ποινές (καθαρά ηθική). 

β) Η έγγραφη επίπληξη. Είναι η αμέσως σοβαρότερη 
ποινή. Επιβάλλεται για βαρύτερα πειθαρχικά παραπτω¬ 
μάτων μισθωτών και σε περίπτωση υποτροπής των παρα¬ 
πτωμάτων που τιμωρούνται με παρατήρηση. 

γ) Το πρόστιμο μέχρι και τις αποδοχές δύο μηνών. Επι¬ 
βάλλεται σε βαρύτερα πειθαρχικά παραπτώματα. 

δ) Η προσωρινή απόλυση (αργία) μέχρι τρεις μήνες σε 
κάθε ημερολογιακό έτος. Επιβάλλεται σε σοβαρά πειθαρ¬ 
χικά παραπτώματα, που διαπράττονται καθ’ υποτροπή. 

ε) Η οριστική απόλυση. Επιβάλλεται όταν ο εργαζόμε¬ 
νος: 

- διαπράξει σε βάρος της Δ.Ε.Υ.Α.Θ. ένα από τα ποινικά 
αδικήματα που αποτελούν κώλυμα πρόσληψης σύμφωνα 
με το άρθρο 21 του παρόντα Ο.Ε.Υ.. 

- τιμωρηθεί τρεις φορές μέσα σε ένα έτος με πειθαρχι¬ 
κή ποινή προστίμου ή προσωρινής παύσης. 

- βλάψει με δόλο τα οικονομικά συμφέροντα της Επιχεί¬ 
ρησης για απόκτηση ιδίου οικονομικού οφέλους. 

ζ) Ο χαρακτηρισμός της βαρύτητας των πειθαρχικών 
παραπτωμάτων γίνεται από τα πειθαρχικά όργανα στα 




ΦΕΚ984 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13919 


πλαίσια της καλής πίστης, συναλλακτικών συνηθειών και 
των χρηστών ηθών. 

Άρθρο 31 

Πειθαρχικές διαδικασίες 

Τα πειθαρχικά όργανα διακρίνονται σε μονομελή και πο¬ 
λυμελή. 

Μονομελή όργανα πρώτου βαθμού είναι: 

1. Ο Πρόεδρος. 

2. α) Ο Γενικός Διευθυντής για όλο το προσωπικό. 

β) Οι Διευθυντές Υπηρεσιών που υπάγεται στην υπηρε¬ 
σία τους. 

γ) Οι Προϊστάμενοι Τμημάτων για το προσωπικό που 
υπάγεται στο τμήμα τους. 

δ) Ο Γενικός Διευθυντής, οι Διευθυντές Υπηρεσιών και 
οι Προϊστάμενοι Τμημάτων δικαιούνται να επιβάλουν τις 
πειθαρχικές ποινές της προφορικής ή γραπτής παρατή¬ 
ρησης, της έγγραφης επίπληξης και του προστίμου μέχρι 
τις αποδοχές: - Δυο ημερών ο Προϊστάμενος Τμήματος - 
Πέντε ημερών οι Διευθυντές Υπηρεσιών - Οκτώ ημερών ο 
Γ ενικός διευθυντής. 

- Δεκαπέντε ημερών ο Πρόεδρος. 

3. Το πενταμελές Πειθαρχικό Συμβούλιο δεύτερου βαθ¬ 
μού αποτελείται από τρία (3) Μέλη του Δ.Σ., έκτων οποί¬ 
ων το ένα προεδρεύει, τον Γ ενικό Διευθυντή και τον εκ¬ 
πρόσωπο των εργαζομένων της Δ.Ε.Υ.Α.Θ. 

4. Πολυμελές πειθαρχικό όργανο είναι το Διοικητικό 
Συμβούλιο της Επιχείρησης το οποίο μπορεί να επιβάλλει 
όλες τις ποινές που προβλέπονται από το άρθρο 30. Δη¬ 
λαδή από την προφορική παρατήρηση μέχρι και την ορι¬ 
στική απόλυση. 

5. Το πρόστιμο υπολογίζεται επί των τακτικών αποδοχών 
και παρακρατείται από τον πρώτο μετά την απόφαση μήνα. 

6. Οι τιμωρημένοι με προσωρινή απόλυση τίθενται 
εκτός υπηρεσίας αμέσως μόλις τους κοινοποιηθεί η τελε¬ 
σίδικη απόφαση. 

7. Οι πειθαρχικές παραβάσεις των Διευθυντών Υπηρε¬ 
σιών τιμωρούνται με απόφαση του Διοικητικού Συμβουλί¬ 
ου της Επιχείρησης ύστερα από εισήγηση του Γ ενικού Δι¬ 
ευθυντή. 

8. Οι πειθαρχικές παραβάσεις του Γενικού Διευθυντού 
τιμωρούνται με απόφαση του Διοικητικού Συμβουλίου 
της Επιχείρησης ύστερα από εισήγηση του Προέδρου 
της Δ.Ε.Υ.Α.Θ. 

9. Το Διοικητικό Συμβούλιο μπορεί να εξετάζει πειθαρ¬ 
χικά παραπτώματα εφέσεως του τιμωρηθέντος. 

10. Για την επιμέτρηση της ποινής λαμβάνεται υπόψη η 
προηγούμενη συμπεριφορά του εργαζομένου, το ύψος 
της υλικής ή ηθικής βλάβης που έχει υποστεί η Επιχείρη¬ 
ση, τυχόν υποτροπή ή συρροή παραπτωμάτων. 

11. Σε περίπτωση συρροής παραπτωμάτων επιβάλλεται 
η ποινή που αντιστοιχεί στο βαρύτερο παράπτωμα. 

Άρθρο 32 

Απολογία 

1. Με εξαίρεση την προφορική ή γραπτή παρατήρηση, 
καμία πειθαρχική ποινή δεν επιβάλλεται χωρίς προηγού¬ 
μενη έγγραφη, επί αποδείξει κλήση σε απολογία του ερ¬ 
γαζόμενου. 

2. Η απολογία υποβάλλεται μέσα σε τρεις ημέρες από 
της επιδόσεως της έγκλησης. Εάν παρέλθει η προθεσμία 
χωρίς να συνταχθεί απολογία, συντάσσεται η πειθαρχική 


απόφαση η οποία κοινοποιείται με απόδειξη στον καταδι- 
κασθέντα. 

3. Η κλήση σε απολογία ορίζει το πειθαρχικό αδίκημα 
για το οποίο κατηγορείται ο εργαζόμενος. Ο εργαζόμε¬ 
νος μέσα σε πέντε ημέρες από της κοινοποιήσεως σε αυ¬ 
τόν της πειθαρχικής απόφασης δικαιούται να ασκήσει 
έφεση ενώπιον του Διοικητικού Συμβουλίου προσκομίζο¬ 
ντας νέα στοιχεία. 

Οι πειθαρχικές αποφάσεις πρέπει να είναι επαρκώς δι¬ 
καιολογημένες να περιέχουν τα πραγματικά περιστατικά 
του πειθαρχικού παραπτώματος και το χρόνο που έγινε 
αυτό. 

Το Διοικητικό Συμβούλιο μπορεί με απόφαση του να 
ορίσει σε μέλη του ή σε κάποιον από τους Διευθυντές 
Υπηρεσιών και Προϊσταμένους Τμημάτων να αναθέτει τη 
διενέργειας ένορκης διοικητικής εξέτασης. Ο αναλαμβά- 
νων το εν λόγω έργο πρέπει εντός μηνάς να υποβάλλει 
στο Διοικητικό Συμβούλιο το πόρισμα της εξέτασης. 

Άρθρο 33 
Βιβλίο ποινών 

Το γραφείο Προσωπικού της Υπηρεσίας τηρεί βιβλίο 
ποινών στο οποίο οφείλει να αναγράφει: 

Το ονοματεπώνυμο του μισθωτού στον οποίο επιβλήθη¬ 
κε η ποινή. 

-Η αιτία επιβολής αυτής. 

-Η ημερομηνία παρακράτησης του προστίμου και ο 
αριθμός της σχετικής απόφασης. 

-Το είδος της ποινής. 

-Επιβαλλόμενο πρόστιμο καταβάλλεται υπέρ της Εργα¬ 
τικής Εστίας και αντιστοιχεί στο 1/25 των μηνιαίων απο¬ 
δοχών για κάθε ποινή. 

Άρθρο 34 

Παραγραφή Πειθαρχικών Παραπτωμάτων 

1. Τα πειθαρχικά παραπτώματα παραγράφονται εάν πε¬ 
ράσουν πέντε χρόνια από την ημέρα διάπραξης εφόσον έγι¬ 
ναν γνωστά στα όργανα που ασκούν την πειθαρχική δίωξη. 

2. Η παραγραφή προγενέστερου πειθαρχικού παραπτώ¬ 
ματος αναστέλλεται για όσο χρόνο διαρκεί η πειθαρχική 
διαδικασία που κινήθηκε για μεταγενέστερο παράπτωμα. 

3. Πειθαρχικό παράπτωμα που έχει παραγραφεί και δια¬ 
τυπώνεται στη διερεύνηση άλλου παραπτώματος, λαμ- 
βάνεται υπόψη στο μέγεθος της ποινής που τυχόν θα επι¬ 
βληθεί. 

4. Όταν ασκηθεί πειθαρχική δίωξη και κλήση σε απολο¬ 
γία το παράπτωμα παραγράφεται αν μέσα σε ένα έτος 
από την κλήση σε απολογία δεν εκδοθεί απόφαση αρμο¬ 
δίου πειθαρχικού οργάνου. 

5. Το Διοικητικό Συμβούλιο μπορεί να συγκροτεί εξετα¬ 
στική επιτροπή για κάθε περίπτωση σοβαρού πειθαρχι¬ 
κού παραπτώματος που θα ερευνά όλες τις εκδοχές και 
τις πτυχές κατά την κρίση της. Η εξεταστική επιτροπή συ¬ 
γκροτείται από μέλη του Διοικητικού Συμβουλίου και από 
υπηρεσιακούς παράγοντες. Η εξεταστική επιτροπή προ¬ 
βαίνει σε κάθε ενέργεια που κρίνει απαραίτητη για τη διε- 
ρεύνηση του πειθαρχικού παραπτώματος. Μετά το πέρας 
των ενεργειών της, υποβάλλει πόρισμα στο Διοικητικό 
Συμβούλιο που αξιολογεί και κρίνει ελεύθερα μαζί μετά 
υπόλοιπα στοιχεία για έκδοση της απόφασης του, χωρίς 
να δεσμεύεται από αυτό. 

6. Η έκδοση αμετάκλητης αθωωτικής απόφασης ποινι¬ 
κού δικαστηρίου δίνει το δικαίωμα στον εργαζόμενο που 

τιμωρήθηκε με ποινή οριστικής απόλυσης να ζητήσει με 
αίτηση του την επανάληψη της πειθαρχικής διαδικασίας 
και την αναίρεση της ποινής του από το Διοικητικό Συμ¬ 
βούλιο. 

7. Παρελθόντα πειθαρχικά παραπτώματα λαμβάνονται 
υπ όψη ως επιβαρυντικά στοιχεία, σε περίπτωση που προ- 
κύψει νέο παράπτωμα, για την ποινή που τυχόν θα επι¬ 
βληθεί. 

Άρθρο 35 

Αυτοδίκαιη Λύση της Εργασιακής Σύμβασης 

1. Η σύμβαση εργασίας λύεται αυτοδίκαια και χωρίς 
προειδοποίηση ή καταγγελία την ημέρα που ο εργαζόμε¬ 
νος θα συμπληρώσει όλες τις προϋποθέσεις για την συ- 
νταξιοδότηση λόγω γήρατος, όπως αυτές καθορίζονται 
και απαιτούνται από τους ισχύοντες κάθε φορά νόμους. 

2. Αν ο εργαζόμενος παρά τη συμπλήρωση του ορίου 
ηλικίας δεν συγκεντρώσει τις απαιτούμενες ημέρες ερ¬ 
γασίας για την συνταξιοδότηση του, το Δ.Σ., μετά από αί¬ 
τηση του, μπορεί να παρατείνει την εργασιακή σύμβαση 
μέχρι τη συμπλήρωση των ημερών αυτών, όχι όμως πέρα 
από το 70ο έτος ηλικίας του και εφόσον το επιτρέπει η 
υγεία του. 

3. Σε περίπτωση που ο εργαζόμενος κρίνεται απαραίτη¬ 
τος στην υπηρεσία, το Δ.Σ. μπορεί, με τη σύμφωνη γνώμη 
του ίδιου του εργαζομένου, να παρατείνει μία φορά για 
ένα ακόμα χρόνο την εργασιακή σύμβαση. 

Άρθρο 36 

Απόλυση Τακτικού Προσωπικού 

1. Οι προσλαμβανόμενοι κατά τις διατάξεις του παρό¬ 
ντος οργανισμού απολύονται και οι συμβάσεις τους κα¬ 
ταγγέλλονται σύμφωνα με τις αντίστοιχες διατάξεις της 
εργατικής νομοθεσίας. 

Η απόλυση ενεργείται με απόφαση του Προέδρου του 
Δ.Σ. ή του εξουσιοδοτημένου από αυτόν οργάνου της Επι- 
χειρήσεως. 

2. Η σύμβαση εργασίας των εργαζομένων στην Δ.Ε.Υ.Α.Θ. 
λύεται για τους παρακάτω ενδεικτικούς και όχι περιοριστι¬ 
κούς λόγους: 

α) με καταγγελία της σύμβασης εργασίας εκ μέρους 
του εργαζόμενου 

β) αυτοδίκαια, με την συμπλήρωση των προϋποθέσεων 
όπως ο νόμος ορίζει, 

γ) με τον θάνατο του εργαζομένου, 

δ) με την αδικαιολόγητη ή αυθαίρετη απουσία του ερ¬ 
γαζόμενου από την εργασία του πέρα από πέντε ημέρες. 
Στην περίπτωση αυτή, θεωρείται ότι η σύμβαση εργασίας 
λύεται με υπαιτιότητα του εργαζόμενου. Η αδικαιολόγη¬ 
τη και αυθαίρετη απουσία, έστω και μικρότερη από πέντε 
ημέρες, που γίνεται όμως κατ’ επανάληψη, μπορεί να θε¬ 
ωρηθεί βασικός λόγος για καταγγελία της σύμβασης ερ¬ 
γασίας από την Επιχείρηση, 

ε) με καταγγελία της σύμβασης εργασίας εκ μέρουςτης 
Δ.Ε.Υ.Α.Θ. για σοβαρούς και μόνο λόγους. 

Άρθρο 37 

Παραίτηση Προσωπικού 

1. Το προσωπικό που υπηρετεί στη Δ.Ε.Υ.Α.Θ. δικαιού¬ 
ται να παραιτηθεί οποτεδήποτε, με υποβολή γραπτής δή¬ 
λωσης στο Δ.Σ. της Επιχείρησης. 

2. Η λύση της εργασιακής σύμβασης επέρχεται μετά 
την πάροδο τριάντα (30) ημερών από την έκδοση της από¬ 


φασης του Δ.Σ. ή μετά την πάροδο σαράντα πέντε (45) 
ημερών από την υποβολή της αίτησης και την παράλειψη 
του Δ.Σ. να εκδόσει απόφαση. 

Σε περίπτωση σοβαρού και σπουδαίου λόγου η λύση 
της εργασιακής σύμβασης επέρχεται την ημέρα γνωστο¬ 
ποίησης του λόγου αυτού στον Πρόεδρο και τον Γενικό 
Διευθυντή της Επιχείρησης. 

3.0 εργαζόμενος μπορεί ελεύθερα να ανακαλέσει γρα¬ 
πτά την παραίτηση του πριν αυτή εισαχθεί στο Δ.Σ. για συ¬ 
ζήτηση. 

Μετά την έκδοση της σχετικής απόφασης του Δ.Σ. ο ερ¬ 
γαζόμενος μπορεί με νέα του δήλωση να ανακαλέσει την 
παραίτηση του μέσα σε δέκα πέντε (15) ημέρες από την 
έκδοση της απόφασης. 

Το Δ.Σ. έχει το δικαίωμα να μην αποδεχθεί τη δήλωση 
ανάκλησης της παραίτησης. 

4. Το Δ.Σ. έχει το δικαίωμα να παρατείνει το χρόνο απο¬ 
χώρησης του εργαζομένου για τόσο χρονικό διάστημα 
όσο είναι απολύτως απαραίτητο για την τακτοποίηση των 
αναγκών και ειδικών εκκρεμοτήτων που έχουν σχέση με 
την εργασία του. 

5. Ο παραιτούμενος υπάλληλος δεν μπορεί να εγκατα- 
λείψει τη θέση του πριν παρέλθει ο χρόνος λύσης της ερ¬ 
γασιακής σύμβασης, μέσα στον οποίο είναι υποχρεωμέ¬ 
νος να τακτοποιήσει κάθε διαχειριστική, οικονομική ή άλ¬ 
λου είδους εκκρεμότητα με την Επιχείρηση. 

Άρθρο 38 

Εφάπαξ Αποζημίωση Τακτικού Προσωπικού 

1. Στο τακτικό προσωπικό της Επιχείρησης που απο¬ 
χωρεί από την Υπηρεσία λόγο συνταξιοδότησης ή θανά¬ 
του, είτε απομακρύνεται από την εργασία του για λό¬ 
γους υγείας, εφόσον δεν περιορίζεται ρητά από τον νό¬ 
μο, καταβάλλεται η νόμιμη αποζημίωση που ισχύει κάθε 
φορά για του επικουρικά ασφαλισμένους, με τις ακό¬ 
λουθες διατάξεις: 

α) Ποσό ίσο με το 50 % των συνολικών αποδοχών ενός 
μηνός προσαυξημένες με την αναλογία των δώρων και 
επιδόματος άδειας για υπηρεσία στηνΔ.Ε.Υ.Α.Θ. από δύο 
μήνες μέχρι ένα χρόνο. 

β) Ποσό ίσο με τις συνολικές αποδοχές ενός μηνός προ¬ 
σαυξημένες με την αναλογία των δώρων και επιδόματος 
άδειας για υπηρεσία στην Δ.Ε.Υ.Α.Θ. από ένα μέχρι τέσ¬ 
σερα χρόνια. 

γ) Ποσό ίσο με τις συνολικές αποδοχές ενός & 1/2 μη¬ 
νός προσαυξημένες με την αναλογία των δώρων και επι¬ 
δόματος άδειας για υπηρεσία στην Δ.Ε.Υ.Α.Θ. από τέσ¬ 
σερα μέχρι έξι χρόνια. 

δ) Ποσό ίσο με τις συνολικές αποδοχές δύο μηνών προ¬ 
σαυξημένες με την αναλογία των δώρων και επιδόματος 
άδειας για υπηρεσία στην Δ.Ε.Υ.Α.Θ. από έξι μέχρι οκτώ 
χρόνια. 

ε) Ποσό ίσο με τις συνολικές αποδοχές δύο & 1/2 μηνών 
προσαυξημένες με την αναλογία των δώρων και επιδόμα¬ 
τος άδειας για υπηρεσία στην Δ.Ε.Υ.Α.Θ. από οκτώ μέχρι 
δέκα χρόνια. 

ζ) Ποσό ίσο με τις συνολικές αποδοχέςτριών μηνώνπρο- 
σαυξημένες με την αναλογία των δώρων και επιδόματος 
άδειας για υπηρεσία στην Δ.Ε.Υ.Α.Θ. με δέκα χρόνια συ¬ 
μπληρωμένης υπηρεσίας. Για υπηρεσία στη Δ.Ε.Υ.Α.Θ. με¬ 
γαλύτερη των δέκα χρόνων καταβάλλεται αποζημίωση που 
προσαυξάνεται με τις συνολικές αποδοχές ενός μηνός για 
κάθε διετία ή ανάλογο κλάσμα της. 

2. Η εφάπαξ αποζημίωση καταβάλλεται και σε όσους 
αποχωρούν οικειοθελώς από την υπηρεσία, αφού συ- 
μπλήρωσαντο πεντηκοστό όγδοο έτος της ηλικίας τους ή 
αφού διάνυσαν στην Δ.Ε.Υ.Α.Θ. χρόνο πραγματικής υπη¬ 
ρεσίας είκοσι ετών. 

3. Για την καταβολή της εφάπαξ αποζημίωσης στους 
αποχωρούντες λόγο συνταξιοδότησης απαιτείται η συ¬ 
μπλήρωση όλων των προϋποθέσεων που απαιτούνται 
από τον νόμο για τη χορήγηση σύνταξης λόγο γήρατος. 

4. Γ ια την καταβολή της εφάπαξ αποζημίωσης στους 
αποχωρούντες για λόγους υγείας πρέπει να υποβληθεί 
από τον ενδιαφερόμενο σχετική αίτηση που να συνοδεύ¬ 
εται από τα νόμιμα δικαιολογητικά. 

5. Σε περίπτωση θανάτου του εργαζομένου οι εφάπαξ 
αποζημίωση καταβάλλεται: 

α) Στον ή στην σύζυγο. 

β) Στα ανήλικα παιδιά ή τα ενήλικα που σπουδάζουν ή 
υπηρετούν τη στρατιωτική τους θητεία και δεν έχουν συ¬ 
μπληρώσει το εικοστό πέμπτο έτος ηλικίας τους. 

γ) Στα ενήλικα παιδιά που λόγο σωματικής ή πνευματι¬ 
κής αναπηρίας είναι ανίκανα για εργασία. 

6. Η εφάπαξ αποζημίωση δεν καταβάλλεται σε όσους 
απολύθηκαν από την Επιχείρηση για πειθαρχικά παρα¬ 
πτώματα και σε όσους παραιτήθηκαν πριντην συμπλήρω¬ 
ση είκοσι χρόνων πραγματικής υπηρεσίας στην Δ.Ε.Υ.Α.Θ. 

Άρθρο 39 

Κίνητρα Εθελούσιας Εξόδου 

1. Το προσωπικό της Δ.Ε.Υ.Α.Θ., με σκοπό την διευκόλυν¬ 
ση της Επιχείρησης για την ανανέωση του προσωπικού της, 
εφόσον, τεθεί από την Επιχείρηση σε συνεργασία με τους 
εργαζόμενους και εφόσον συντρέχουν οι προϋποθέσεις για 
την συνταξιοδότηση του, έχει τη δυνατότητα να αποχωρεί 
οικειοθελώς από την εργασία του πριν τη συμπλήρωση του 
ανώτατου ορίου ηλικίας για συνταξιοδότηση. 

2. Στην περίπτωση αυτή καταβάλλεται πρόσθετη απο¬ 
ζημίωση της οποίας το ύψος και ο τρόπος καταβολής κα¬ 
θορίζονται με απόφαση του Δ.Σ. της Δ.Ε.Υ.Α.Θ. 

3. Η απόφαση του Δ.Σ. πρέπει να είναι γενική και να προ¬ 
βλέπει την καταβολή της ανωτέρω αποζημίωσης ομοιό¬ 
μορφα σε όλο το προσωπικό. 

4. Γιατην αποχώρηση και την καταβολή της πρόσθετης 
αποζημίωσης απαιτείται υποβολή σχετικής αίτησης από 
τον ενδιαφερόμενο, που εγκρίνεται κάθε φορά από το 
Δ.Σ. της Δ.Ε.Υ.Α.Θ. Το Δ.Σ. μπορεί να απορρίψειτην αίτη¬ 
ση αν το επιβάλλουν οι ανάγκες της υπηρεσίας ή δεν το 
επιτρέπει η οικονομική κατάσταση της επιχείρησης. 

Άρθρο 40 

Μετάταξη Προσωπικού 

1. Μετάταξη του κλάδου ή της κατηγορίας ή της ειδικό¬ 
τητας που ανήκει ο μισθωτός (μετάταξη) γίνεται από το 
Διοικητικό Συμβούλιο της Επιχείρησης ύστερα από αίτη¬ 
ση του ενδιαφερομένου, εφόσον υπάρχει κενή θέση και ο 
μετατασσόμενος έχει τα προσόντα για την κατάληψη της 
θέσης στην οποία μετατάσσεται. 

2. Κατεξαίρεση,το βοηθητικό προσωπικό που ανήκει σε 
κλάδο Υ.Ε. μετατάσσεται σε κλάδο Δ.Ε. και καταλαμβάνει 
την ανάλογη οργανική θέση, έστω και αν δεν έχει τα απαι- 
τούμενα τυπικά προσόντα, εφόσον: α) Έχει διανύσει στην 
Δ.Ε.Υ.Α.Θ. δέκα (10) τουλάχιστον χρόνια πραγματικής 
υπηρεσίας, απότα οποία τατρία τελευταία σε εργασία τε¬ 
χνίτη. β) Έχει την ανάλογη ικανότητα για τη θέση, που 


αποδεικνύεται με εκθέσεις των αρμοδίων Διευθυντών 
του. γ) Υπάρχει κενή αντίστοιχη θέση. 

3. Ο μετατασσόμενος κατατάσσεται στο αντίστοιχο μι- 
σθολογικό κλιμάκιο του κλάδου, της κατηγορίας ειδικό¬ 
τητας που μετατάσσεται. 

4. Για την μετάταξη θα πρέπει να εκφράσουν γραπτώς 
τις απόψεις τους ο Γ ενικός Διευθυντής της Επιχείρησης 
και ο Διευθυντής της Υπηρεσίας προέλευσης αλλά και 
προορισμού του ενδιαφερομένου. 

5. Το μόνιμο προσωπικό του Δήμου Θήρας που απασχο¬ 
λείται στις Υπηρεσίες Ύδρευσης και Αποχέτευσης και εφό¬ 
σον το επιθυμεί μπορεί με αίτηση του να μεταταχθεί, διατη¬ 
ρώντας τις μισθολογικές, ασφαλιστικές και άλλες παροχές 
του μετατασσόμενου, οι οποίες βαρύνουν την Δ.Ε.Υ.Α.Θ. 

Άρθρο 41 

Μετακίνηση Προσωπικού 

1. Η οριστική μετακίνηση του προσωπικού από την μια 
Υπηρεσία στην άλλη δεν επιτρέπεται, εκτός αν την επιβά¬ 
λουν ειδικές ανάγκες της Υπηρεσίας. Η μετακίνηση γίνε¬ 
ται με απόφαση του Διοικητικού Συμβουλίου. 

2. Επιτρέπεται η προσωρινή μετακίνηση του προσωπι¬ 
κού από Υπηρεσία σε Υπηρεσία για εξυπηρέτηση πρό¬ 
σκαιρων έκτακτων αναγκών της Επιχείρησης. Η προσωρι¬ 
νή μετακίνηση γίνεται, ύστερα από πρόταση των Διευθυ¬ 
ντών των Υπηρεσιών, με απόφαση του Γ ενικού Διευθυντή 
στην οποία ορίζεται η ανάγκη που την επέβαλε και η διάρ¬ 
κεια παραμονής του εργαζόμενου στη νέα Υπηρεσία. 

3. Επιτρέπεται η μετακίνηση του προσωπικού από τμή¬ 
μα σε τμήμα ή από γραφείο σε γραφείο της ίδιας Υπηρε¬ 
σίας με σκοπό αφενός τη σφαιρική ενημέρωση του προ¬ 
σωπικού στα ζητήματα της Υπηρεσίας του και αφετέρου 
την κάλυψη των έκτακτων αναγκών. 

4. Η μετακίνηση από τμήμα σε τμήμα γίνεται με απόφα¬ 
ση του Γ ενικού Διευθυντή σε συνεργασία με τον Διευθυ¬ 
ντή της Υπηρεσίας, ενώ από το γραφείο σε γραφείο γίνε¬ 
ται πάντοτε κατά την κρίση του Γ ενικού Διευθυντή. 

Άρθρο 42 

Εβδομαδιαία Κανονική Απασχόληση Προσωπικού 

1. Το προσωπικό της Δ.Ε.Υ.Α.Θ. εργάζεται κανονικά πέ¬ 
ντε (5) ημέρες τη βδομάδα και για τριάντα πέντε (35) ώρες 
συνολικά τη βδομάδα. 

2. Το προσωπικό της Δ.Ε.Υ.Α.Θ. εφαρμόζει τις ημέρες 
επίσημης αργίας και ημιαργίας που ακολουθείτο Δημόσιο. 

3. Το προσωπικό που ασχολείται πραγματικάτις Κυρια¬ 
κές ή τις ημέρες επίσημης αργίας σύμφωνα με την προη¬ 
γούμενη παράγραφο, δικαιούνται εκτός από τη νόμιμη 
προσαύξηση του μισθού και εβδομαδιαία ανάπαυση σε 
άλλη μέρατης εβδομάδας. Το προσωπικό που ασχολείται 
το Σαββάτο δεν δικαιούται εβδομαδιαία ανάπαυση, αλλά 
μόνο τη νόμιμη προσαύξηση του μισθού του. 

Άρθρο 43 

Διαδικασία Ορισμού Γ ενικού Διευθυντή 

1. Με απόφαση του Δ.Σ. της Δ.Ε.Υ.Α.Θ. μπορεί να ορί¬ 
ζεται ως Γενικός Διευθυντής ένας από το υπάρχον τακτι¬ 
κό προσωπικό της Επιχείρησης, εφόσον έχει τα απαιτού- 
μενα για τη θέση προσόντα. 

2. Αν κατά την κρίση του Δ.Σ. κανένας από το υπάρχον 
προσωπικό της Επιχείρησης δεν συγκεντρώνει τα προσό¬ 
ντα που απαιτούνται για την κατάληψη της θέσης του Γ ε¬ 
νικού Διευθυντή, τότε προσλαμβάνεται με διαγωνισμό ή 

επιλογή, ως Γενικός Διευθυντής, διπλωματούχος πολιτι¬ 
κός μηχανικός ή μηχανολόγος ηλεκτρολόγος ή οικονο¬ 
μολόγος ή μηχανολόγος μηχανικός ή τοπογράφος ή χη¬ 
μικός ή χημικός μηχανικός κάτοχος Πανεπιστημιακού ή 
ισότιμου τίτλου ή δοκιμασίας που αποδείχνει τη γνώση 
της Αγγλικής ή Γαλλικής ή Γερμανικής γλώσσας. Ειδικά 
προσόντα που βαρύνουν για την πρόσληψη του είναι οι 
μεταπτυχιακές σπουδές σε κλάδο ύδρευσης και αποχέ- 
τευσηςτριετής προϋπηρεσία σε σύστημα ύδρευσης απο¬ 
χέτευσης και η μετεκπαίδευση σε θέματα διοίκησης επι¬ 
χειρήσεων και τόπο μόνιμης κατοικίας το Δήμο Θήρας. 

3. Η ηλικία του προσλαμβανόμενου Γενικού Διευθυντή 
κατά τον χρόνο πρόσληψης δεν πρέπει να είναι μεγαλύ¬ 
τερη των 40 ετών. 

4. Ο Γενικός Διευθυντής προσλαμβάνεται με σύμβαση 
εργασίας ιδιωτικού δικαίου και διανύει δοκιμαστική υπη¬ 
ρεσία ενός έτους, στη διάρκειατης οποίας μπορεί να απο¬ 
λυθεί με απόφαση του Δ.Σ. για μη καταλληλότητα. Μετά 
την πάροδο του χρόνου της δοκιμαστικής υπηρεσίας, αν 
δεν απολυθεί, θεωρείται αυτοδίκαια τακτικός. Ο χρόνος 
της δοκιμαστικής υπηρεσίας υπολογίζεται σαν χρόνος 
μόνιμης υπηρεσίας. 

Άρθρο 44 

Διαδικασία Ορισμού Διευθυντών και Άλλων Στελεχών 

1. Το Δ.Σ. ορίζει τους Διευθυντές των Υπηρεσιών, μετά 
από εισήγηση του Γενικού Διευθυντή. Στην εισήγηση του 
Γενικού Διευθυντή, που περιλαμβάνει και τη γνώμη του 
Σωματείου του Προσωπικού της Επιχείρησης, αναφέρο- 
νται και εκτιμούνται τα προσόντα και τα λοιπά στοιχεία 
των υποψηφίων που προκύπτουν από τους ατομικούς 
υπηρεσιακούς τους φακέλους. 

2. Οι Τμηματάρχες ορίζονται από το Γ ενικό Διευθυντή. 
Στην εισήγηση του Γ ενικού Διευθυντή, που περιλαμβάνει 
και τη γνώμη του Σωματείου εργαζομένων της Δ. Ε.Υ.Α.Θ. 
Για τον ορισμό τους λαμβάνονται υπόψη τα απαιτούμενα 
για τη θέση προσόντα και η υπηρεσιακή αρχαιότητα. 

3. Υπεύθυνοι των γραφείων των τμημάτων ορίζονται, 
όπου και όταν κριθεί απαραίτητο, με απόφαση του Γενι¬ 
κού Διευθυντή, ύστερα από κοινή εισήγηση του αρμόδιου 
Διευθυντή, του Τμηματάρχη και του Δ.Σ. του Σωματείου 
των εργαζομένων. Γιατον ορισμό τους λαμβάνονται υπό¬ 
ψη τα απαιτούμενα για τη θέση προσόντα και η υπηρε¬ 
σιακή αρχαιότητα. 

4. Οι Επικεφαλής των συνεργείων ορίζονται με την συ¬ 
νεργασία του Γενικού Διευθυντή και του Διευθυντή της 
Τεχνικής Υπηρεσίας, μετά από κοινή έκθεση του Τμημα¬ 
τάρχη και του Υπεύθυνου του αρμοδίου Γραφείου. Για 
τον ορισμό τους λαμβάνεται υπόψη η ικανότητα ανάλη¬ 
ψης της θέσης και η υπηρεσιακή αρχαιότητα. 

Άρθρο 45 

Επίδοση Εγγράφων στο Προσωπικό 

Τα έγγραφα της Επιχείρησης που απευθύνονται σε 
οποιοδήποτε εργαζόμενο και έχουν σχέση με την εργασία 
και την υπηρεσιακή του κατάσταση, επιδίδονται σ'αυτόν 
με ευθύνη του γραφείου προσωπικού. Γιατο σκοπό αυτό 


το γραφείο προσωπικού τηρεί βιβλίο παραλαβής εγγρά¬ 
φων, που υπογράφεται από αυτόν που παραλαμβάνει το 
έγγραφο. Έγγραφο της Επιχείρησης, το οποίο απευθύ¬ 
νεται σε οποιονδήποτε εργαζόμενο που δεν προσέρχεται 
ή αρνείται να το παραλάβει, θεωρείται ότι του επιδόθηκε 
νόμιμα μόλις περάσουν τρεις (3) ημέρες από την τοιχο¬ 
κόλληση του εγγράφου στον πίνακα ανακοινώσεων της 
Επιχείρησης. Η ημέρα της τοιχοκόλλησης πρέπει να βε¬ 
βαιώνεται από πρωτόκολλο τοιχοκόλλησης που υπογρά¬ 
φουν τρεις (3) μάρτυρες υπάλληλοι της Επιχείρησης. 

Άρθρο 46 

Μεταβατικές Διατάξεις και Άλλες Ρυθμίσεις 

1. Μετά την έγκριση του Οργανισμού αυτού τα στελέχη 
και όλο το προσωπικό της Δ.Ε.Υ.Α.Θ. θα τοποθετηθούν με 
βάση τα τυπικά και ουσιαστικά προσόντα τους στις θέσεις 
που προβλέπονται από αυτόν, με απόφαση του Δ.Σ. ύστερα 
από σχετική εισήγηση του Γενικού Διευθυντή. Δεν επιτρέ¬ 
πεται καμία μεταβολή σε βάρος των εργαζομένων της Επι¬ 
χείρησης σε ό,τι αφορά τη μισθολογική κατάσταση και εξέ¬ 
λιξη τους, κατά την εφαρμογή του παρόντος Οργανισμού. 

2. Κάθε ενδεχόμενη μεταβολή στη νομική μορφή της 
Δ.Ε.Υ.Α.Θ. δεν μπορεί να έχει καμία δυσμενή συνέπεια, οι¬ 
κονομική ή διοικητική σε βάρος του προσωπικού, που ήδη 
απασχολείται στη Δ.Ε.Υ.Α.Θ. κατά το χρόνο της μεταβολής. 

Άρθρο 47 

Ερμηνεία και Ισχύς του Παρόντος Οργανισμού 

1. Η ερμηνεία των διατάξεων του παρόντος Οργανι¬ 
σμού ανήκει στην αρμοδιότητα του Δ.Σ. της Επιχείρησης. 

2. Η τροποποίηση του παρόντος Οργανισμού γίνεται με 
την κάθε φορά προβλεπόμενη νόμιμη διαδικασία. 

3. Μετά την έγκριση του Οργανισμού πρέπει να χορηγη¬ 
θεί με απόδειξη παραλαβής ένα αντίγραφο του σε κάθε ερ¬ 
γαζόμενο. Αντίγραφο πρέπει να χορηγείται με απόδειξη 
παραλαβής και σε κάθε νεοπροσλαμβανόμενο εργαζόμενο 
στο τακτικό προσωπικό. Η υπογραφή της απόδειξης παρα¬ 
λαβής του αντιγράφου του Οργανισμού έχει την αναμφι¬ 
σβήτητη έννοια ότι ο εργαζόμενος έλαβε πλήρη γνώση του 
και τον αποδέχεται σαν εργασιακή σύμβαση. 

4.0 Οργανισμός αυτός θα αρχίσει να ισχύει αμέσως με¬ 
τά την έγκριση του από τα αρμόδια όργανα. Μετά την 
έγκριση και την έναρξη ισχύος του καταργείται κάθε 
προηγούμενος Οργανισμός της Δ.Ε.Υ.Α.Θ. 

ΑΚΡΟΤΕΛΕΥΤΙΟ ΑΡΘΡΟ - ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού οικονομικού 
έτους 2005 της Δημοτικής Επιχείρησης Ύδρευσης Απο¬ 
χέτευσης Δήμου Θήρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 17 Ιουνίου 2005 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




